ഇന്ത്യ പൊരുതിത്തോറ്റു; ട്വന്റി 20 പരമ്പര കീവീസിന്\nSat Jul 20 2019 08:57:41 GMT+0530 (IST)\nആവേശകരമായ മല്‍സരത്തില് അവസാന ഓവറില് ജയിക്കാന് 16 റണ്‍സ് വേണ്ടിയിരുന്ന ഇന്ത്യയ്ക്ക് 11 റണ്‍സെടുക്കാനേ കഴിഞ്ഞുള്ളു\nBSR10 Feb 2019 12:29 PM GMT\nഹാമില്‍ട്ടണ്: നിര്‍ണായക ട്വന്റ് 20 മല്‍സരത്തില് പൊരുതിത്തോറ്റ ഇന്ത്യയ്ക്ക് പരമ്പര നഷ്ടം. അവസാന മല്‍സരത്തില് ഇന്ത്യയെ നാല് റണ്‍സിന് തകര്‍ത്ത് ന്യൂസിലാന്റ് 2-1ന് പരമ്പര നേടി. ആവേശകരമായ മല്‍സരത്തില് അവസാന ഓവറില് ജയിക്കാന് 16 റണ്‍സ് വേണ്ടിയിരുന്ന ഇന്ത്യയ്ക്ക് 11 റണ്‍സെടുക്കാനേ കഴിഞ്ഞുള്ളു. മികച്ച ഫോമില് മുന്നേറിയ ദിനേശ് കാര്‍ത്തിക്കിനെയും ക്രുണാല് പാണ്ഡ്യയെയും അവസാന ഓവറില് പിടിച്ചുനിര്‍ത്തിയ ടിം സൗത്തിയാണ് കിവീസിന് പരമ്പര നേടിക്കൊടുത്തത്. ഇന്ത്യയ്ക്ക് നിശ്ചിത ഓവറില് ആറു വിക്കറ്റ് നഷ്ടത്തില് 208 റണ്‍സാണെടുത്തത്.\nനേരത്തേ ടോസ് നഷ്ടപ്പെട്ട് ബാറ്റിങിനിറങ്ങിയ ന്യൂസീലന്‍ഡ് നിശ്ചിത ഓവറില് നാലു വിക്കറ്റ് നഷ്ടത്തില് 212 റണ്‍സെടുത്തു. സെയ്‌ഫേര്‍ട്ടും മണ്‍റോയും മികച്ച തുടക്കമാണ് നല്‍കിയത്. ഓപണിങ് വിക്കറ്റില് 7.4 ഓവറില് 80 റണ്‍സാണ് അടിച്ചുകൂട്ടിയത്. സെയ്‌ഫേര്‍ട്ട് 25 പന്തില് 43 റണ്‍സും മണ്‍റോ 40 പന്തില് 72 റണ്‍സും നേടി. കെയ്ന് വില്ല്യംസണ് 21 പന്തില് 27 റണ്‍സ് നേടി. ഗ്രാന്ദ്‌ഹോം 16 പന്തില് 30 റണ്‍സ് വാരിക്കൂട്ടി. അവസാന ഓവറുകളില് മിച്ചലും റോസ് ടെയ്‌ലറും അടിച്ചുതകര്‍ക്കുകയായിരുന്നു. മിച്ചല് മൂന്ന് ബൗണ്ടറികളുടെ അകമ്പടിയോടെ 11 പന്തില് 19 റണ്‍സ് നേടി. ടെയ്‌ലര് ഏഴ് പന്തില് 14 റണ്‍സ് നേടി പുറത്താവാതെ നിന്നു. നാല് ഓവറില് 26 റണ്‍സ് വഴങ്ങി രണ്ടു വിക്കറ്റെടുത്ത കുല്‍ദീപ് മാത്രമാണ് ഇന്ത്യന് ബൗളിങില് മികച്ചുനിന്നത്.\nമികച്ച സ്‌കോര് പിന്തുടര്‍ന്ന ഇന്ത്യയ്ക്ക് ആദ്യ ഓവറിലെ അഞ്ചാം പന്തില് തന്നെ നാല് പന്തില് അഞ്ച് റണ്‍സ് നേടിയ ഓപണര് ശിഖര് ധവാനെ നഷ്ടമായി. പിന്നീട് വിജയ് ശങ്കറുമായി ചേര്‍ന്ന് രോഹിത് ശര്‍മ്മ രണ്ടാം വിക്കറ്റില് 75 റണ്‍സ് കൂട്ടുകെട്ടുണ്ടാക്കി. 28 പന്തില് 43 റണ്‍സ് ശങ്കറിനെ പുറത്താക്കിയ സാന്റ്‌നര് കൂട്ടുകെട്ട് പൊളിച്ചത് നിര്‍ണായകമായി. 12 പന്തില് 28 റണ്‍സ് നേടിയ ഋഷഭ് പന്തും 32 പന്തില് 38 റണ്‍സെടുത്ത രോഹിത് ശര്‍മ്മയും തൊട്ടുപിന്നാലെ മടങ്ങി. ഹാര്‍ദിക് പാണ്ഡ്യ 11 പന്തില് 21 റണ്‍സെടുത്ത് പുറത്തായപ്പോള് ധോണി നാലു പന്തില് രണ്ട് റണ്‍സിനു പവലിയനിലേക്കു മടങ്ങി. ആറു വിക്കറ്റിന് 145 എന്ന നിലയില് പരുങ്ങിയ ഇന്ത്യയ്ക്ക് ഏഴാം വിക്കറ്റില് ക്രുണാല് പാണ്ഡ്യയും ദിനേശ് കാര്‍ത്തിക്കും വിജയപ്രതീക്ഷ നല്‍കി. അടിച്ചുതകര്‍ത്ത ഇരുവരും അവസാന ഓവറില് ടിം സൗത്തിക്കു മുന്നില് മുട്ടുമടക്കിയതാണ് ട്വന്റി പരമ്പര നഷ്ടപ്പെടുത്തിയത്. 16 പന്തില് 33 റണ്‍സോടെ കാര്‍ത്തിക്കും 13 പന്തില് 26 റണ്‍സുമായി ക്രുണാലും പുറത്താവാതെ നിന്നു. 63 റണ്‍സിന്റെ കൂട്ടുകെട്ടുണ്ടാക്കിയെങ്കിലും വിജയിപ്പിക്കാനായില്ല.\nindia kiwis twnty 20 win\nമുസഫര്‍നഗര് കലാപം: 41ല് 40 കേസുകളിലും പ്രതികളെ വെറുതെവിട്ടു; ശിക്ഷിക്കപ്പെട്ടത് മുസ്‌ലിംകള് പ്രതിസ്ഥാനത്തുള്ള ഒരേയൊരു കേസ്\n19 July 2019 10:29 AM GMT


പുതിയ 2000 രൂപയുടെ നോട്ടുകളും ഉടന് നിരോധിക്കും-ബാബാ രാംദേവ് പുതിയ 2000 രൂപയുടെ നോട്ടുകളും ഉടന് നിരോധിക്കും-ബാബാ രാംദേവ്\nപുതിയ 2000 രൂപയുടെ നോട്ടുകളും ഉടന് നിര....\nPublished on January 11, 2017 at 10:47 am\nപുതിയ 2000 രൂപയുടെ നോട്ടുകളും ഉടന് നിരോധിക്കും-ബാബാ രാംദേവ്\nറായ്പൂര്: പുതുതായി പുറത്തിറക്കിയ 2000 രൂപയുടെ കറന്‍സികളും ഭാവിയില് നിരോധിച്ചേക്കുമെന്ന് യോഗാചാര്യന് ബാബാരാംദേവ്.നോട്ട് നിരോധത്തിന് ശേഷവും വൻ തോതിൽ വ്യാജ കറൻസികൾ മാർക്കറ്റിെലത്തുന്നുണ്ട്. മോദി പിൻവലിച്ച നോട്ടുകൾ പോലെ തന്നെ വലിയ മൂല്യമുള്ള 2000 രൂപ നോട്ടുകൾക്കും വ്യാജനിറങ്ങുന്നുണ്ട്.\nപുതിയ നോട്ടുകളുടെ വ്യാജൻ അച്ചടിക്കാനും വിതരണം ചെയ്യാനുമെല്ലാം യോജിച്ച സഹചര്യമാണിത്. കള്ളനോട്ടുകൾ കണ്ടെത്താനും പ്രയാസമാണ്. അതിനാൽ ഭാവിയിൽ 2000 രൂപ നോട്ടുകളുടെ അച്ചടി നിർത്തുന്നതാണ് നല്ലത്– ബാബാ രാംദേവ് മാധ്യമപ്രവർത്തകരോട് പറഞ്ഞു.\nഡിജിറ്റൽ ഇടപാടുകളിലേക്ക് പൂർണമായും മാറാനുള്ള ശ്രമം സമ്പദ്വ്യവസ്ഥയുടെ സുതാര്യതയും ഉത്തരവാദിത്വവും ഉറപ്പുവരുത്തുമെന്നും അദ്ദേഹം പറഞ്ഞു.\nരാജ്യത്ത് കള്ളപ്പണം കറൻസി രൂപത്തിനു പുറമെ ഭൂമി, സ്വർണം ഖനി, ആരോഗ്യം, വിദ്യാഭ്യാസം തുടങ്ങിയ മേഖലകളിലായി കിടക്കുകയാണ്. ഘട്ടമായി കള്ളപ്പണം ഇല്ലാതാക്കാൻ മോദി സർക്കാർ ശ്രമിക്കുമെന്നാണ് പ്രതീക്ഷിക്കുന്നതെന്നും അദ്ദേഹം പറഞ്ഞു.\nപ്രധാനമന്ത്രി രാജ്യനന്മക്ക് വേണ്ടിയാണ് ശക്തമായ നിലപാട് എടുത്തിരിക്കുന്നത്. എന്നാൽ നല്ല ദിനങ്ങൾക്ക് വേണ്ടി സർക്കാറിനെയോ രാഷ്ട്രീയക്കാരെയോ പാർട്ടികളെയോ ആശ്രയിക്കുന്നത് വിഡ്ഢിത്തമാണ്. സർക്കാറും സമൂഹവും ഒരുമിച്ച് പ്രവർത്തിച്ചാൽ മാത്രമേ രാജ്യത്ത് സമൃദ്ധിയും നല്ല ദിനങ്ങളും കൊണ്ടുവരാൻ കഴിയുയെന്നും രാംദേവ് അഭിപ്രായപ്പെട്ടു.


ഓലപ്പുരയിൽ നിന്നും എന്നോടൊപ്പം വളർന്ന വീട്: രശ്മി | Rashmi Anilkumar | Celebrity Home | Mazhavil Manorama\nആ സ്വപ്നം സഫലമാകാൻ കാത്തിരിക്കുകയാണ് ഞങ്ങൾ: രശ്മി\nമനോരമ ലേഖകൻ February 09, 2019 03:46 PM IST\nമിനിസ്ക്രീൻ പ്രേക്ഷകരുടെ പ്രിയ താരമാണ് രശ്മി അനിൽകുമാർ. കോമഡി നമ്പരുകളുമായി രശ്മി അരങ്ങത്ത് എത്തുമ്പോൾത്തന്നെ വീടുകളിൽ ചിരി വിടരും. കഷ്ടപ്പാടുകളിൽനിന്നാണ് ചിരി വിടരുന്നത് എന്നുപറയുന്നത് രശ്മിയെ സംബന്ധിച്ചിടത്തോളം ശരിയാണ്. മഴവിൽ മനോരമയിലെ കോമഡി ഫെസ്റ്റിവൽ, മിമിക്രി മഹാമേള എന്നിവ രശ്മിയെ താരമാക്കി. രശ്മി വീട് ഓർമകളും വിശേഷങ്ങളും പങ്കുവയ്ക്കുന്നു.\nപണി തീരാത്ത വീട്...\nകായംകുളമാണ് സ്വദേശം. അച്ഛൻ കൃഷ്ണപിള്ള. അമ്മ രത്ന പിള്ള. അച്ഛന് കോയിക്കൽ ചന്തയിൽ ഒരു ചെറിയ ഹോട്ടൽ ഉണ്ടായിരുന്നു.അതിരാവിലെ തുറക്കുന്ന ഹോട്ടൽ അടയ്ക്കുമ്പോൾ പാതിരാത്രിയാകും. അച്ഛനുമമ്മയും മിക്ക ദിവസങ്ങളിലും ഹോട്ടലിൽ തന്നെയാണ് കിടന്നുറങ്ങിയിരുന്നത്. ചെറിയ കൂട്ടുകുടുംബമായിരുന്നു ഞങ്ങളുടേത്. എനിക്കൊരു സഹോദരിയുമുണ്ട്- ചിത്ര. രണ്ടു അമ്മൂമ്മമാരാണ് ചെറുപ്പത്തിൽ ഞങ്ങളെ വളർത്തിയത്.\nഎന്റെ വീടിന്റെ ഓർമ തുടങ്ങുന്നത് ഞാൻ ജനിച്ച കായംകുളത്തെ വീട്ടിൽനിന്നാണ്. ഓലമേഞ്ഞ മൺവീടായിരുന്നു. ചാണകം മെഴുകിയ തറയും ഇടുങ്ങിയ അകത്തളങ്ങളുമുള്ള വീട്. ഓരോ മഴക്കാലത്തിനു മുൻപും ഓല മെടഞ്ഞു വീണ്ടും മേൽക്കൂര മേയും. മഴക്കാലത്തൊക്കെ വീട് ചോരുന്നത് പതിവായപ്പോൾ കുറച്ചു വർഷങ്ങൾക്കുശേഷം ഓല മേൽക്കൂര മാറ്റി ഷീറ്റിട്ടു. പിന്നെയും കുറച്ചു വർഷങ്ങൾക്ക് ശേഷം ഞാൻ സ്‌കൂളിൽ പഠിക്കുമ്പോഴാണ് പഴയ കൂര മുഴുവൻ പൊളിച്ചു കളഞ്ഞു സിമന്റ് കൊണ്ട് വാർത്ത ഉറപ്പുള്ള വീട് നിർമിക്കുന്നത്. രണ്ട് മുറികളും അടുക്കളയും മാത്രമാണ് വീട്ടിൽ ഉണ്ടായിരുന്നത്.\nനിറയെ മരങ്ങൾ തണൽവിരിക്കുന്ന ചെടികൾ പൂത്തു നിൽക്കുന്ന ഒരു പ്രദേശത്താണ് വീട്. പറമ്പിൽ തന്നെ ഒരു കുടുംബക്ഷേത്രവുമുണ്ട്. നാഗരാജാവിനെയും നാഗയക്ഷിയേയും കുടിയിരുത്തിയിരിക്കുന്ന സർപ്പക്കാവുമുണ്ട്. മുറ്റത്ത് ഒരു മന്ദാരമുണ്ടായിരുന്നു. വീട്ടിൽ അതിഥികൾ വരുമ്പോൾ എല്ലാവരും കൂടെ അതിന്റെ കീഴിലാണ് ഇരുന്നു വർത്തമാനം പറഞ്ഞിരുന്നത്. അങ്ങനെ സ്വീകരണമുറി ലാഭമായി.\nസ്‌കൂൾ കോളജ് കാലഘട്ടങ്ങളിൽ മിമിക്രിയും മോണോ ആക്ടുമൊക്കെ അവതരിപ്പിക്കുമായിരുന്നു. പിന്നീട് ഡിഗ്രിക്ക് ശേഷം കെപിഎസി യിൽ എത്തി. മഴവിൽ മനോരമയിലെ കോമഡി ഫെസ്റ്റിവലിൽ കൂടെയാണ് മിനിസ്ക്രീനിലേക്ക് എത്തുന്നത്. വിവാഹം കഴിഞ്ഞു രണ്ടാമത്തെ കുഞ്ഞും ഉണ്ടായിക്കഴിഞ്ഞാണ് അപ്രതീക്ഷിതമായി മിനിസ്ക്രീനിലേക്കെത്തുന്നത്.\nരണ്ടരമാസം പ്രായമുള്ളപ്പോൾ ഇളയമകന് സീരിയലിൽ അവസരം കിട്ടി. ഒരു വർഷത്തോളം കുഞ്ഞിനേയും കൊണ്ട് സീരിയൽ സെറ്റുകളിൽ രശ്മി ചെന്നു. നാടക പശ്‌ചാത്തലം മനസിലാക്കിയ അണിയറപ്രവർത്തകർ സീരിയലിൽ അവസരം നൽകി. പിന്നീട് മഴവിൽ മനോരമയിലെ കോമഡി ഫെസ്റ്റിവൽ, മിമിക്രി മഹാമേള എന്നിവയാണ് എന്റെ കലാജീവിതത്തിൽ വഴിത്തിരിവായത്.\nഭർത്താവ് അനിൽകുമാർ ഇലക്ട്രീഷനാണ്. കുറേക്കാലം പ്രവാസിയായിരുന്നു. ഇപ്പോൾ നാട്ടിൽ തിരിച്ചെത്തി. ആലപ്പുഴ ജില്ലയിലെ കമ്പകച്ചുവടാണ് ഭർത്താവിന്റെ വീട്. മകൾ കൃഷ്ണ അഞ്ചാം ക്‌ളാസിലും മകൻ ശബരീനാഥ് ഒന്നാം ക്‌ളാസിലും പഠിക്കുന്നു.\nമിനിസ്‌ക്രീനിൽ സജീവമായ ശേഷം കായംകുളത്തെ വീട് പുതുക്കിപ്പണിതു കൊണ്ടിരിക്കുകയാണ്. പണം വരുന്നതിന് അനുസരിച്ച് ഘട്ടങ്ങളായാണ് പണി. നാലു തലമുറകൾ ജീവിച്ച വീടാണിത്. അതുകൊണ്ട് പൂർണമായി പൊളിച്ചുകളയാൻ ബുദ്ധിമുട്ടുണ്ട്. വലിയ ആഡംബരങ്ങൾ ഒന്നും മോഹിക്കാൻ ഞങ്ങൾക്ക് കഴിയില്ല. സ്വപ്നം കാണാറുമില്ല. അത്യാവശ്യം സൗകര്യങ്ങളുള്ള ഒരു ചെറിയ വീട്. ഈശ്വരൻ സഹായിച്ചാൽ അടുത്തുതന്നെ പണി പൂർത്തിയാക്കി ആ സ്വപ്നം ഞങ്ങൾ സഫലമാക്കും.


നിരന്തരമായി എനര്‍ജി ഡ്രിങ്ക് കുടിച്ചയാള്‍ക്ക് സംഭവിച്ചത്!\n04 Jun, 2018 at 02:36 AM\nബ്രിയാന എന്ന യുവതിയാണ് തന്റെ ഭര്‍ത്താവായ ഓസ്റ്റിന്റെ ദുശ്ശീലത്തെക്കുറിച്ച് ഫേസ്ബുക്കില് പോസ്റ്റിട്ടത്\nആരോഗ്യത്തിന് ദോഷകരമാണെന്നറിയാമെങ്കിലും ഭുരിഭാഗം പേരും ജങ്ക് ഫുഡുകളുടെയും എനര്‍ജി ഡ്രിങ്കുകളുടെയും ഇഷ്ടക്കാരാണ്. എല്ലാ ദിവസവും കിട്ടുകയാണെങ്കില് അത്രയും ഇഷ്ടം. എന്നാല് എനര്‍ജി ഡ്രിങ്കുകളുടെ അമിത ഉപയോഗം മൂലം ജീവിക്കുന്ന രക്തസാക്ഷിയായി മാറിയ ഓസ്റ്റിനെ കണ്ടാല് നിങ്ങള് ഒരിക്കലും എനര്‍ജി ഡ്രിംങ്കുകള്‍ക്ക് വേണ്ടി പണം ചെലവഴിക്കുകയില്ല. കാരണം ഓസ്റ്റിന്റെ ജീവിതത്തെ തന്നെയാണ് അത് മാറ്റി മറിച്ചത്. എനര്‍ജി ഡ്രിങ്കുകളുടെ അമിതോപയോഗം മൂലം മസ്തിഷ്കാഘാതം ബാധിച്ച ഓസ്റ്റിന്റെ തലയുടെ ഒരു ഭാഗത്ത് വലിയൊരു ഗര്‍ത്തം രൂപപ്പെട്ടിരിക്കുകയാണ്.\nബ്രിയാന എന്ന യുവതിയാണ് തന്റെ ഭര്‍ത്താവായ ഓസ്റ്റിന്റെ ദുശ്ശീലത്തെക്കുറിച്ച് ഫേസ്ബുക്കില് പോസ്റ്റിട്ടത്. രാത്രിയും പകലും എനര്‍ജി ഡ്രിംങ്ക് കുടിക്കുന്ന ആളായിരുന്നു ഓസ്റ്റിന്. ബ്രിയാന ഒന്‍പത് മാസം ഗര്‍ഭിണിയായിരുന്നപ്പോഴാണ് ആ ദുരന്തം ഇരുവരെയും തേടിയെത്തുന്നത്. ഓസ്റ്റിന് മസ്തിഷ്കാഘാതം, തുടര്‍ച്ചയായി എന്‍ജിഡ്രിംഗുകള് ഉപയോഗിച്ചതാണ് ഈ ദുരന്തത്തിന് വഴി വച്ചതെന്ന് ഡോക്ടര്‍മാര് വിധി എഴുതിയത്. പിന്നീടങ്ങോട്ട് ഓസ്റ്റിനെ ജീവിതത്തിലേക്ക് തിരിച്ചു പിടിക്കാനുള്ള നെട്ടോട്ടത്തിലായിരുന്നു ഗര്‍ഭിണിയായ ബ്രിയാന. നിരന്തരമായ ചികിത്സയ്ക്കും, ശസ്ത്രക്രിയയ്ക്കും ശേഷം ഓസ്റ്റിന് ജീവിതത്തിലേക്ക് പതിയെ പിച്ച വച്ച് തുടങ്ങി. അതിനിടെ ഒരു പിഞ്ചു കാലുകൂടി ഇവരുടെ ജീവിത്തില് പിച്ചവച്ചിരുന്നു. കുഞ്ഞിനേയും ഭര്‍ത്താവിനേയും ബ്രിയാന ഒരു പോലെ പരിചരിച്ചു. പക്ഷേ ജീവിതം തിരിച്ച് കിട്ടിയപ്പോഴേക്കും ഓസ്റ്റിന്റെ തലയോട്ടിയില് ഒരു വലിയ ഗര്‍ത്തം രൂപപ്പെട്ടിരുന്നു. നഷ്ടമായ തലയോട്ടി തിരിച്ച് കിട്ടില്ലെന്ന് ഡോക്ടര്‍മാര് വ്യക്തമാക്കി കഴിഞ്ഞു.\nഞങ്ങളുടേത് സാധാരണ ജീവിതമല്ല. നിരന്തരമായ ആശുപത്രി വാസത്തിന് ശേഷം ഞാനും തളര്‍ന്നു പോയി. പക്ഷേ ഞങ്ങള് പൊരുതുകയാണ്. ഞാന് എല്ലാ ദിവസവും രാവിലെ എഴുന്നേല്‍ക്കും, എന്റെ ഭര്‍ത്താവിനെയും കുഞ്ഞിനെയും പരിചരിക്കും. ഭക്ഷണമുണ്ടാക്കും. ഫിസിക്കല്, സ്പീച്ച്, ഒകുപ്പേഷണല് തെറാപ്പികള് ചെയ്യും. ഓസ്റ്റിന്റെ വ്യക്തി ശുചിത്വത്തിന്റെ കാര്യത്തില് പ്രത്യേക ശ്രദ്ധ കൊടുക്കുന്നുണ്ട്, അദ്ദേഹത്തെ നടക്കാന് സഹായിക്കും. അങ്ങിനെ ഓസ്റ്റിന്റെ ജീവിതത്തിലെ എല്ലാത്തിനും ഞാന് സഹായിക്കുന്നുണ്ട്. അതിനിടയില് എട്ട് മാസമായ എന്റെ കുഞ്ഞിനെയും ശ്രദ്ധിക്കണം. ജീവിതം കുറെക്കൂടി മനോഹരമാക്കാന് ഞങ്ങള് പൊരുതിക്കൊണ്ടിരിക്കുകയാണ്..ബ്രിയാന ഫേസ്ബുക്കില് കുറിച്ചു.


സാമ്പത്തികശാസ്ത്രം പഠിച്ച് ധനവകുപ്പിന്റെ അമരത്ത് | union budget 2019| nirmala seetharaman\nസാമ്പത്തികശാസ്ത്രം പഠിച്ച് ധനവകുപ്പിന്റെ അമരത്ത്\nധനവകുപ്പിന്റെ സ്വതന്ത്ര ചുമതലയുള്ള ആദ്യവനിതയായ നിർമലാ സീതാരാമൻ സാമ്പത്തികശാസ്ത്രമാണു പഠിച്ചത്. തിരുച്ചിറപ്പള്ളി സീതാലക്ഷ്മി രാമസ്വാമി കോളേജിൽനിന്നു ബിരുദമെടുത്തു. തുടർപഠനം ഡൽഹി ജവാഹർലാൽ നെഹ്രു സർവകലാശാലയിൽ. ഇവിടെനിന്ന് ഇതേവിഷയത്തിൽ ബിരുദാനന്തരബിരുദവും എം.ഫിലും. ‘ഇൻഡോ-യൂറോപ്യൻ വസ്ത്രവ്യാപാരം’ എന്ന വിഷയത്തിൽ പിഎച്ച്.ഡി. പ്രബന്ധത്തിന്റെ കരടുതയ്യാറാക്കിയെങ്കിലും പൂർത്തിയാക്കാനായില്ല. അപ്പോഴേക്ക് ഭർത്താവ് പറകള പ്രഭാകറിനു ലണ്ടൻ സ്കൂൾ ഓഫ് ഇക്കണോമിക്സിൽ സ്കോളർഷിപ്പു കിട്ടി. ഭർത്താവിനൊപ്പം നിർമല അവിടേക്കു പോയി.\nലണ്ടൻവാസകാലത്ത് റീജന്റ് സ്ട്രീറ്റിലെ ഗൃഹാലങ്കാരവസ്തു വിൽപ്പനശാലയിൽ മുതൽ ബി.ബി.സി. വേൾഡ് സർവീസിൽ വരെ ജോലിചെയ്തു. ബ്രിട്ടനിലെ അഗ്രിക്കൾച്ചറൽ എൻജിനീയേഴ്‌സ് അസോസിയേഷനിലെ സാമ്പത്തികവിദഗ്ധന്റെ സഹായി, പ്രൈസ് വാട്ടർഹൗസിൽ സീനിയർ മാനേജർ (റിസർച്ച് ആൻഡ് അനാലിസിസ്) എന്നീ ചുമതലകളും വഹിച്ചു.\nനാട്ടിൽ തിരിച്ചെത്തിയശേഷം ഹൈദരാബാദിലെ സെന്റർ ഫോർ പബ്ലിക് പോളിസി സ്റ്റഡീസിൽ ഡെപ്യൂട്ടി ഡയറക്ടറായി പ്രവർത്തിച്ചു. ഭർത്താവിനൊപ്പം ഹൈദരാബാദിൽ ‘പാർനവ’യെന്ന സ്കൂൾ സ്ഥാപിച്ചു. 2003-’05 കാലത്ത് ദേശീയവനിതാകമ്മിഷൻ അംഗമായി. ഇതൊക്കെക്കഴിഞ്ഞാണ് അവർ ബി.ജെ.പി.യിലെത്തുന്നത്.\nതമിഴ്‌നാട്ടിലെ മധുരയിൽ, വീട്ടമ്മയായ സാവിത്രിയുടെയും റെയിൽവേ ജീവനക്കാരനായ നാരായണൻ സീതാരാമന്റെ മകളായി ജനിച്ച നിർമല, ജെ.എൻ.യു.വിലെ പഠനകാലത്താണ് ആന്ധാപ്രദേശിലെ നർസപുർ സ്വദേശിയായ പറകള പ്രഭാകറിനെ പരിചയപ്പെട്ടതും വിവാഹം കഴിച്ചതും. കോൺഗ്രസ് കുടുംബമായിരുന്നു പ്രഭാകറിന്റേത്. അവിടെനിന്നാണ് 2006-ൽ നിർമല ബി.ജെ.പി.യിൽ ചേർന്നതും ഇന്ത്യയിൽ പ്രതിരോധത്തിന്റെയും ധനകാര്യത്തിന്റെയും സ്വതന്ത്രചുമതലവഹിക്കുന്ന ആദ്യവനിത എന്ന ചരിത്രപദവിവരെയെത്തിയതും. കോൺഗ്രസിൽ തുടർന്ന ഭർത്താവ് പ്രഭാകറും 2008-ൽ ബി.ജെ.പി. അംഗമായി. പത്രപ്രവർത്തകയായ വാങ്മയിയാണു മകൾ.


അത്ഭുതങ്ങള് സംഭവിച്ചില്ല; മര്‍ദ്ദനമേറ്റ കുട്ടി മരണത്തിന് കീഴടങ്ങി :: Janmabhumi Daily\nഅത്ഭുതങ്ങള് സംഭവിച്ചില്ല; മര്‍ദ്ദനമേറ്റ കുട്ടി മരണത്തിന് കീഴടങ്ങി\nSaturday6April 2019 12:13 pm IST\nതൊടുപുഴ : അമ്മയുടെ സുഹൃത്തിന്റെ ക്രൂരമര്‍ദ്ദനത്തില് പരിക്കേറ്റ് കോലഞ്ചേരി മെഡിക്കല് കോളേജില് ഗുരുതരാവസ്ഥയില് കഴിഞ്ഞിരുന്ന ഏഴുവയസുകാരന് അത്ഭുതങ്ങള്‍ക്ക് കാത്തിരിക്കാതെ മടങ്ങി. ഇന്ന് രാവിലെ 11.35നാണ് കുട്ടിയുടെ മരണം ഡോക്ടര്‍മാര് സ്ഥിരീകരിച്ചത്.\nതലച്ചോറിന് ഗുരുതരമായി പരിക്കേറ്റ് പത്ത് ദിവസമായി ആശുപത്രിയില് വെന്റിലേറ്ററില് കഴിയുകയായിരുന്നു. സംസ്ഥാന സര്‍ക്കാര് ചുമതലപ്പെടുത്തിയ ഡോക്ടര്‍മാരുടെ മെഡിക്കല് സംഘത്തിന്റെ നേതൃത്വത്തിലാണ് കുട്ടിയെ ചികിത്സിച്ചു വന്നത്. കുട്ടി സാധാരണ ജീവിതത്തിലേക്ക് തിരിച്ചുവരാന് സാധ്യത കുറവാണെന്ന് ഡോക്ടര്‍മാര് നേരത്തെ അറിയിച്ചിരുന്നു.\nകുട്ടിയുടെ തലക്കാണ് ഗുരുതരമായി പരുക്കേറ്റിരുന്നത്. കുട്ടിയുടെ ആരോഗ്യസ്ഥിതി കൂടുതല് ഗുരുതരമായതായി മെഡിക്കല് ബോര്‍ഡ് കഴിഞ്ഞദിവസം ബന്ധുക്കളെ അറിയിച്ചിരുന്നു. സംഭവത്തില് ഹൈക്കോടതി ഇന്നലെ സ്വമേധയാ കേസെടുത്തിരുന്നു. ജസ്റ്റിസ് ദേവന് രാമചന്ദ്രന് ചീഫ് ജസ്റ്റിസിന് കത്ത് നല്‍കിയതിനെ തുടര്‍ന്നാണ് ഹൈക്കോടതി സ്വമേധയാ കേസെടുത്തത്.\nകേസിലെ പ്രതിയായ അരുണ് ആനന്ദ് കുട്ടിയെ ലൈംഗികമായി ഉപദ്രവിച്ചിരുന്നതായും അന്വേഷണ സംഘത്തിന് വിവരം ലഭിച്ചിരുന്നു. ഇയാള്‍ക്കെതിരെ പോക്‌സോ ചുമത്തിയിട്ടുണ്ട്. തലയോട്ടി പൊട്ടി തലച്ചോറ് പുറത്തുവന്ന അവസ്ഥയിൽ ആശുപത്രിയിലെത്തിച്ച കുട്ടിയെ അന്നു തന്നെ അടിയന്തര ശസ്ത്രക്രിയയ്ക്ക് വിധേയനാക്കിയിരുന്നു. എന്നാൽ തലച്ചോറിൽ ഗുരുതരമായ അളവിൽ രക്തം കട്ട പിടിച്ചിരുന്നതിനാൽ കുട്ടി മരുന്നുകളോട് പ്രതികരിച്ചിരുന്നില്ല.\nക്രൂരമര്‍ദ്ദനിത്തിന് ഇരയായ കുട്ടിയുടെ ശ്വാസകോശത്തിനും പരിക്കുകളുണ്ടായിരുന്നു. പ്രതി അരുൺ ആനന്ദ് കുട്ടിയെ ചവിട്ടിയെറിയുകയായിരുന്നുവെന്നും അലമാരയിൽ ഇടിച്ച കുട്ടിയ്ക്ക് ഗുരുതരമായി പരിക്കേൽക്കുകയുമായിരുന്നുവെന്നുമാണ് പോലീസ് പറയുന്നത്.


എന്‍എസ്എസിനെ വഴിവിട്ട് സഹായിച്ചു; സര്‍ക്കാരിനെതിരെ വെള്ളാപ്പള്ളി | Reservation issue-vellappally natesan against ldf government-nss\nഎന്‍എസ്എസിനെ വഴിവിട്ട് സഹായിച്ചു; സര്‍ക്കാരിനെതിരെ വെള്ളാപ്പള്ളി\nJan 12, 2019, 05:19 PM IST\nവഴിവിട്ട് എന്‍എസ്എസിനെ സഹായിച്ചതിന്റെ അനുഭവം ഇപ്പോള് കിട്ടിക്കൊണ്ടിരിക്കുകയാണ്\nതിരുവനന്തപുരം: സംവരണ വിഷയത്തില് സംസ്ഥാന സര്‍ക്കാരിനെതിരെ ആഞ്ഞടിച്ച് എസ്എന്‍ഡിപി യോഗം ജനറല് സെക്രട്ടറി വെള്ളാപ്പള്ളി നടേശന്. ചങ്ങാനാശ്ശേരിയില് നിന്ന് എഴുതിക്കൊടുത്തത് ഇടതുപക്ഷ സര്‍ക്കാര് ഒപ്പിട്ടുകൊടുത്തു.\nഎന്‍എസ്എസിന് വേണ്ടി ചേടിപ്പണിയാണ് സര്‍ക്കാര് നടത്തിയത്. ദേവസ്വം ബോര്‍ഡില് മുന്നോക്കക്കാര്‍ക്ക് സംവരണം നടത്തുമ്പോള് ചര്‍ച്ചയെങ്കിലും നടത്തണമായിരുന്നു. ബോര്‍ഡില് 96 ശതമാനം ജീവനക്കാരും സവര്‍ണരാണെന്നും വെള്ളാപ്പള്ളി പറഞ്ഞു.\nവഴിവിട്ട് എന്‍എസ്എസിനെ സഹായിച്ചതിന്റെ അനുഭവം ഇപ്പോള് കിട്ടിക്കൊണ്ടിരിക്കുകയാണ്. വനിതാ മതിലും സംവരണ വിഷയവും കൂട്ടിക്കുഴക്കണ്ടെന്നും വെള്ളപ്പാള്ളി പറഞ്ഞു. മാതൃഭൂമി ന്യൂസിലെ ചോദ്യം ഉത്തരം പരിപാടിയില് സംസാരിക്കവെയാണ് വെള്ളാപ്പള്ളി നടേശന് ഇക്കാര്യം പറഞ്ഞത്.\nContent Highlights: Reservation issue-vellappally natesan against ldf government-nss\nGovt paying the price for helping NSS: Vellapally Natesan\nThiruvananthapuram: SNDP Yogam general secretary Vellapally Natesan has raised sharp ..\nപിന്നാക്ക സംവരണം: മേൽത്തട്ടു വരുമാനപരിധി പത്തുലക്ഷം ആക്കിയേക്കും


'വാക്സിൻ ചലഞ്ച് കൊള്ളാം, പക്ഷെ നിങ്ങൾ നൽകുന്ന പണം സി.പി.എം നേതാക്കളുടെ അക്കൗണ്ടിൽ എത്തില്ലെന്ന് ഉറപ്പാക്കണം' | ‘The vaccine isachallenge, but make sure the money you donate does not reach the CPM leaders’ accounts ’ | Madhyamam\ndate_range 23 April 2021 4:02 PM GMT\n'വാക്സിൻ ചലഞ്ച് കൊള്ളാം, പക്ഷെ നിങ്ങൾ നൽകുന്ന പണം സി.പി.എം നേതാക്കളുടെ അക്കൗണ്ടിൽ എത്തില്ലെന്ന് ഉറപ്പാക്കണം'\nതിരുവനന്തപുരം: ശതകോടീശ്വരന്‍മാരും ലക്ഷാധിപതികളും അ‍ഞ്ചക്കശമ്പളക്കാരും നിരവധിയുള്ള രാജ്യത്ത് എല്ലാവര്‍ക്കും വാക്സിൻ സൗജന്യം വേണമെന്ന് വാശിപിടിക്കുന്നത് ദരിദ്രജന വിഭാഗത്തോടുള്ള വെല്ലുവിളിയാണെന്ന് കേന്ദ്ര സഹമന്ത്രി വി. മുരളീധരൻ.\n'വാക്സിൻ ചലഞ്ച്' കൊള്ളാം. പക്ഷെ പ്രളയകാലത്ത് കുട്ടികൾ കുടുക്ക പൊട്ടിച്ചുൾപ്പെടെ കൊടുത്ത പണം, സി.പി.എം നേതാക്കൾ അടിച്ചുമാറ്റിയത് മറക്കരുതെന്ന് മാത്രം. നിങ്ങൾ നൽകുന്ന പണം സി.പി.എം നേതാക്കളുടെയും ബന്ധുക്കളുടെയും അക്കൗണ്ടിൽ എത്തില്ല എന്ന് ഉറപ്പാക്കണമെന്നും അദ്ദേഹം ഫേസ്ബുക്കിൽ കുറിച്ചു.\nകോവിഡ് മഹാമാരിയെ സ്വയംപുകഴ്ത്തലിനും കേന്ദ്രസര്‍ക്കാറിനെതിരായ വിഷലിപ്ത പ്രചാരണങ്ങള്‍ക്കുമുപയോഗിക്കുന്നത് തുടരുകയാണ് സിപിഎം. സൗജന്യവാക്സിന് കേന്ദ്രം പൂര്‍ണമായി അവസാനിപ്പിച്ചു എന്ന വ്യാജപ്രചാരണമാണ് മുഖ്യമന്ത്രിയുടെ നേതൃത്വത്തിൽ നടക്കുന്നത്. ഇന്നലെയെത്തിയ ആറരലക്ഷം ഡോസ് അടക്കം 70 ലക്ഷം ഡോസ് വാക്സിന് സൗജന്യമായി ലഭിച്ച സംസ്ഥാനത്താണ് ഈ കള്ളക്കഥ പാടിനടക്കുന്നത്…! ഇതിലൂടെ 280 കോടി രൂപ സംസ്ഥാനത്തിന് ലാഭിക്കാനായി എന്ന് മറക്കരുത്.\nവാക്സിന് വിതരണത്തില്‍നിന്ന് കേന്ദ്രം പൂര്‍ണമായും പിന്‍മാറിയെന്ന വ്യാജപ്രതീതി സൃഷ്ടിക്കുകയാണ് സിപിഎമ്മും കോണ്‍ഗ്രസും. തുടര്‍ന്നും കേന്ദ്രസര്‍ക്കാര് വാങ്ങുന്ന 50 ശതമാനം വാക്സിന് സംസ്ഥാനങ്ങള്‍ക്ക് സൗജന്യമായിത്തന്നെ കിട്ടുമെന്നത് ബോധപൂര്‍വം മറച്ചുെവക്കുന്നു.\nരോഗവ്യാപനം കൂടുതലുള്ള സംസ്ഥാനങ്ങള്‍ക്ക് കൂടുതല് അളവില് സൗജന്യവാക്സിന് ലഭിക്കും.\nകേന്ദ്ര ക്വോട്ട കഴിച്ചുള്ള വാക്സിൻ വാങ്ങാൻ സംസ്ഥാനത്തിന് പണമില്ലെന്ന് വിലപിക്കുന്നവർ കോവിഡിന്‍റെ പേരിൽ സ്വന്തം മുഖം കാണിക്കുന്ന പരസ്യത്തിനും മറ്റ് പ്രചാരവേലകൾക്കും ഒഴുക്കിയ കോടികളുടെ കണക്ക് ജനങ്ങളോട് പറയണം.\nസംസ്ഥാനക്വോട്ട നിശ്ചയിക്കുന്നതിന്‍റെ മാനദണ്ഡത്തെക്കുറിച്ച് കേന്ദ്ര സർക്കാറിന് വ്യക്തമായ ധാരണയുമുണ്ട്. അപ്രതീക്ഷിതമായി നമ്മള് നേരിടേണ്ടി വന്ന വെല്ലുവിളിയാണ് കോവിഡ് മഹാമാരി.\nവികസിപ്പിച്ചെടുത്തിട്ട് ആറു മാസം പോലുമാകാത്ത കോവിഡ് വാക്സിന്‍റെ ഉല്‍പ്പാദനവും വിതരണവും 130 കോടി ജനങ്ങളിലും ഒറ്റയടിക്ക് സൗജന്യമായി എത്തുന്ന തരത്തിലാവണം എന്നു പറയുന്നതിന്‍റെ ശാസ്ത്രീയത എന്താണ്?\nപള്‍സ് പോളിയോ, ബിസിജി തുടങ്ങി വിവിധ പ്രതിരോധ കുത്തിവയ്പ്പുകളില് ഏതാണ് ആറുമാസമോ ഒരു വര്‍ഷമോ കൊണ്ട് സാര്‍വത്രികമായി മാറിയത്…..? കോവിഡ് മഹാമാരിയുടെ പ്രതിരോധ കുത്തിവെപ്പ് കുട്ടികളിലോ പ്രായമായവരിലോ ഒതുങ്ങുന്നതല്ലന്നും ഓര്‍ക്കണം.\nഅതുകൊണ്ടു തന്നെ കേന്ദ്ര, സംസ്ഥാന സര്‍ക്കാറുകളുടെയും സ്വകാര്യമേഖലയുടെയും പങ്കാളിത്തത്തോടെ മാത്രമേ ഈ യജ്ഞം വിജയിപ്പിക്കാനാകൂ. അതിനാലാണ് വാക്സിന് നയം ഉദാരമാക്കാനും വികേന്ദ്രീകരിക്കാനും കേന്ദ്ര സര്‍ക്കാര് തീരുമാനിച്ചത്.\nശതകോടീശ്വരന്‍മാരും ലക്ഷാധിപതികളും അ‍ഞ്ചക്കശമ്പളക്കാരും നിരവധിയുള്ള രാജ്യത്ത് എല്ലാവര്‍ക്കും സൗജന്യം വേണം എന്ന് വാശിപിടിക്കുന്നത് ദരിദ്രജനവിഭാഗത്തോടുള്ള വെല്ലുവിളിയാണ്. മഹാമാരി പിടിമുറുക്കിയ പോയവര്‍ഷം മലയാളി മദ്യപാനത്തിന് ചിലവിട്ടത് 10,340 കോടി രൂപയാണെന്ന് മറക്കരുത്.\n'വാക്സിൻ ചലഞ്ച്' കൊള്ളാം.... പക്ഷെ പ്രളയകാലത്ത് കുട്ടികൾ കുടുക്ക പൊട്ടിച്ചുൾപ്പെടെ കൊടുത്ത പണം, സിപിഎം നേതാക്കൾ അടിച്ചു മാറ്റിയത് മറക്കരുതെന്ന് മാത്രം. നിങ്ങൾ നൽകുന്ന പണം, സിപിഎം നേതാക്കളുടെയും ബന്ധുക്കളുടെയും അക്കൗണ്ടിൽ എത്തില്ല എന്ന് ഉറപ്പാക്കണമെന്ന് അഭ്യർഥന........🙏🏻\nNews Summary - ‘The vaccine isachallenge, but make sure the money you donate does not reach the CPM leaders’ accounts ’


പണത്തിന്റെ പേരിൽ ഭാര്യയുമായി തര്‍ക്കം ; വീടിന് തീവച്ച് ഭര്‍ത്താവ്,man burnt house in kochikeralaonlinenews.com | Malayalam news, kerala news, onlinenews,\nThursday February 27th, 2020 - 12:13:pm\nPublished: Sunday 26 January 2020 10:34:43 AM\nകൊച്ചി: ഭാര്യയുമായുള്ള കലഹത്തിന്റെ പേരില് വാടക വീടിന് തീവച്ച് ഭര്‍ത്താവ്. പുതുവൈപ്പ് പി ജെ പ്രിന്‍സസ് ഹോട്ടലിന് തെക്കുവശം വാടകയ്ക്കു താമസിക്കുന്ന ചെല്ലാനം കക്കടവ് വലിയകത്തില് ജയപ്രകാശാണ് വീടിനു തീവച്ച് സ്ഥലം വിട്ടത്.\nമേനാച്ചേരി ശാലിനി ഡൊമിനിക്കിന്റെ വീടാണ് ഇവര് പണയത്തിന് എടുത്തിരുന്നത്. ഈ മാസം അവസാനം ഒഴിയേണ്ടിയിരുന്ന വീടിനായി കൈപ്പറ്റിയിരുന്ന മൂന്നരലക്ഷം രൂപ വീട്ടുടമ ജയപ്രകാശിന്റെ ഭാര്യ സ്മിതയെ ഏല്‍പ്പിച്ചിരുന്നു. ഈ തുക കിട്ടണമെന്നാവശ്യപ്പെട്ട് ജയപ്രകാശ് വഴക്കുണ്ടാക്കുമായിരുന്നു. ഇയാളുടെ നിരന്തര ശല്യം സഹിക്കാതെ സ്മിത ഞാറയ്ക്കല് പോലീസില് പരാതി. ഇതേ തുടര്‍ന്ന് സ്മിതയോട് അയല്‍പക്കത്ത് താമസിക്കാന് പൊലീസ് നിര്‍ദേശിച്ചു.\nജയപ്രകാശ് ഇതിനിടയിലാണ് വീടിന് തീ കൊളുത്തിയത്. തീ പുറത്തേക്ക് പടര്‍ന്നില്ല. ജനല്‍ച്ചില്ലുകള് മാത്രമാണ് തകര്‍ന്നത്. പൊലീസെത്തിയാണ് തീ കെടുത്തിയത്. ഒളിവില് പോയ ജയപ്രകാശിനെ പിന്നീട് ഞാറയ്ക്കല് പൊലീസ് പിടികൂടി.\nRead more topics: kochi, arrested, financial issue\nman burnt house in kochi\nമകളുടെ സുഹൃത്തായ ആറുവയസുകാരിയെ പീഡിപ്പിച്ചു കൊന്നു ; യുവാവ് അറസ്റ്റില്\nബിജെപി റാലി പോകവേ വീടിന് മുകളില് കയറി മോദിയ്‌ക്കെതിരെ മുദ്രാവാക്യം വിളിച്ചു ; യുവാവിനെ പോലീസ് അറസ്റ്റ് ചെയ്തു ; സംഭവം ചെന്നൈയില്\nപാലാരിവട്ടം പാലം അഴിമതി: ഇബ്രാഹിം കുഞ്ഞിനെ വീണ്ടും ചോദ്യം ചെയ്യും\nനടിയെ ആക്രമിച്ച കേസ്: മഞ്ജു വാര്യര് കോടതിയിലെത്തി\nനടി ആക്രമിക്കപ്പെട്ട കേസ് ; മഞ്ജു വാര്യരെ ഇന്ന് വിസ്തരിക്കും\nഇത് കേരളമാണ്, കുളംകലക്കാന് ഇറങ്ങുന്നവര് അറിയാന്; മതസ്പര്‍ദ്ധ വളര്‍ത്തുന്ന പോസ്റ്റിട്ട യുവാവിനെ അറസ്റ്റ് ചെയ്തതിന് പിന്നാലെ മന്ത്രി കെ.ടി ജലീല്\nകൂടത്തായി കൊലപാതകക്കേസ് മുഖ്യപ്രതി ജോളി ആത്മഹത്യാശ്രമം നടത്തി\nനിർത്തിയിട്ട കാറിൽ നിന്ന് പണം തട്ടിയ കേസിൽ പരാതിക്കാരനും സഹായികളും കുടുങ്ങി\nപൗരത്വ നിയമഭേദഗതിക്കെതിരെ മുസ്ലിം ലീഗ് സ്വന്തം നിലയില് പ്രക്ഷോഭം നടത്തും\nഅനധികൃത സ്വത്ത് സമ്പാദനക്കേസ്; വി.എസ് ശിവകുമാറിന്റെ ബിനാമിയുടെ ലോക്കറില് 155 പവന് സ്വര്‍ണം


The impact of coronavirus could compare to the Great Depression | 18,87,12,50,00,00,00,000 രൂപ! ലോകത്തിന്റെ ആകെ കടം ഇത്രയുമുണ്ട്; ലോകത്തു ജീവിച്ചിരിക്കുന്ന ഓരോ പൗരനും, രൂപ 22,75 ,000 വെച്ച് കടത്തിലാണ്; കടം പരിഹരിക്കാതെ നോട്ടടിച്ചു തള്ളി 2008ലെ സാമ്പത്തിക മാന്ദ്യത്തെ അതിജീവിച്ച ലോക രാഷ്ട്രങ്ങൾ ഇനി എന്തുചെയ്യും; U ആകൃതിയിലുള്ള സാമ്പത്തിക വളർച്ചയിലുടെ പതുക്കെയെങ്കിലും തിരിച്ചുവരുമോ? അതോ കോടീശ്വരരെ യാചകരാക്കിയ 30കളിലെ അനുഭവമാണോ കാത്തിരിക്കുന്നത്; കോവിഡ് വീണ്ടുമൊരു ഗ്രേറ്റ് ഡിപ്രഷന് ഇടയാക്കുമെന്ന് ഭയ - MarunadanMalayali.com\nMay 06, 2020 | 07:44 PM IST | Permalink\n18,87,12,50,00,00,00,000 ! പൂജ്യങ്ങൾ എണ്ണി കണ്ണുകഴച്ചുപോവുന്ന ഈ സംഖ്യ എന്താണെന്ന് അറിയുമോ? ലോകത്തിന്റെ ആകെയുള്ള കടം രൂപയിലേക്ക് മാറ്റിയാൽ കിട്ടുന്ന തുകയാണ്! എകദേശം 250 ട്രില്ല്യൺ യുഎസ് ഡോളർ. 2019ൽ അന്താരാഷ്ട്ര എജൻസിയായ ബ്ലൂബംർഗ് പുറത്തുവിട്ട കണക്കാണ് ഇത്. ലോകത്തിലെ രാജ്യങ്ങളുടെയും ബാങ്കുകളുടെയും വ്യക്തികളുടെയും അടക്കമുള്ള മൊത്തം കടമാണ് ഇത്. എന്നുവച്ചാൽ ഇന്ന് ലോകത്തു ജീവിച്ചിരിക്കുന്ന ഓരോ പൗരനും, രൂപ 22,75 ,000 വെച്ച് കടത്തിലാണ്. ഓരോ അമേരിക്കൻ പൗരനും 50, 40, 000 രൂപ കടത്തിലാണ്. ചൈനയും യൂറോപ്യൻ രാജ്യങ്ങളും ജപ്പാനും ഈ കട ബാദ്ധ്യതയിൽ ഞെരുങ്ങുന്നവരാണ്. യൂറോപ്പിലെ എല്ലാ പ്രധാന രാജ്യങ്ങളും വൻ കടബാധ്യതകൾ വരുത്തിവെച്ചവരാണ്. അവരുടെ ജിഡിപി യുടെ പല മടങ്ങാണ് കടം. യുകെയുടെ ജിഡിപി യുടെ 313 %, ഫ്രാൻസ് 200 , പോർച്ചുഗൽ 216 , ഗ്രീസ് 228 . ഐഎംഎിന്റെ ഒരു പഠനം പറയുന്നത് ഒരു രാജ്യത്തിന്റെ കടം അവരുടെ ജി ഡി പി യുടെ 77 % ത്തിൽ കൂടുതലായാൽ ആ രാജ്യത്തിന്റെ സാമ്പത്തിക പുരോഗതിയെ അത് ബാധിക്കുമെന്നാണ്.\nകേരളത്തിൽ ആറ് സ്‌കൂളുകൾ സ്ഥാപിക്കാൻ ഗ്രേറ്റ് ഇന്ത്യൻ സ്‌കൂൾ; ആദ്യ സ്‌കൂൾ കണ്ണൂരിൽ\nഅതായത് ഏത് നിമിഷവും പൊട്ടാവുന്ന സോപ്പുകുമികളപോലെ കടത്തിനുമേൽ കടം അടുക്കിവച്ചാണ് ലോക രാജ്യങ്ങൾ മുന്നോട്ട് കുതിക്കുന്നത്. ഇതിന്റെ ഭാഗമായുള്ള സാമ്പത്തിക മാന്ദ്യമായിരുന്നു 2008ൽ കണ്ടത്്. കടപ്പത്രങ്ങൾക്കും മറ്റും കടലാസ് വിലയില്ലാതായതോടെ അമേരിക്കൻ ബാങ്കുകൾ അടക്കം ചീട്ടുകൊട്ടാരംപോലെ പൊളിയാൻ തുടങ്ങി. അന്ന് ആ സാമ്പത്തിക മാന്ദ്യത്തെ അമേരിക്കയടക്കമുള്ള രാജ്യങ്ങൾ നേരിട്ടത് കൂടുതൽ കൂടുതൽ നോട്ടുകൾ അച്ചടിച്ചത് വിതരണം ചെയ്തുകൊണ്ടായിരുന്നു. (ഒരു ചാനൽ ചർച്ചയിൽ ഇതു പറഞ്ഞതിന് ധനമന്ത്രി തോമസ് ഐസക്കിന് കിട്ടിയത് വമ്പൻ ട്രോളായിരുന്നു) അതായത് സെക്കൻഡ് ഗ്രേറ്റ് ഡിപ്രഷൻ എന്ന് അറിയപ്പെട്ടിരുന്ന 2008ലെ സാമ്പത്തിക പ്രതിസന്ധി പരിഹരിക്കപ്പെടുക ആയിരുന്നില്ല. നീട്ടിവെപ്പിക്കപ്പെടുക ആയിരുന്നു.\nഏത് നിമിഷവും വന്നുപതിക്കാവുന്ന ഒരു സാമ്പത്തിക മാന്ദ്യം അന്തരീക്ഷത്തിൽ ഉണ്ടെന്ന് ചുരുക്കം.ആധുനിക ക്യാപിറ്റലിസ്റ്റ് വ്യവസ്ഥ എന്നാൽ സൈക്കിളിങ്ങ്് പോലെയാണ്. ചവിട്ടിക്കൊണ്ടേയിരിക്കണം. നിർത്തിയാൽ വീഴും. ഇക്കോണമി ചെറിയ തോതിലെങ്കിലും വളർന്നുകൊണ്ടേയിരിക്കണം. അത് നിന്നാൽ വീഴും. മേൽവിവരിച്ച സിസ്റ്റങ്ങൾക്കകത്തേക്കാണ് നമ്മുടെ കൊറോണ കയറിവരുന്നത്. മാർക്കറ്റ് നെ അടച്ചുകൊണ്ട്, സോഷ്യൽ ഡിസ്റ്റൻസിങ് നിഷ്‌കർഷിച്ചുകൊണ്ട്, ലോകത്തിന്റെ സാമ്പത്തിക പ്രവർത്തനങ്ങളെ നിശ്ശേഷം നിഴ്ചലമാക്കികൊണ്ടാണ് അത് കേറിവരുന്നത്. അതോടെ എവിടെയും സാമ്പത്തിക മാന്ദ്യത്തിന്റെ വാർത്തകളാണ്. ക്രൂഡ് ഓയിലിന്റെ വില മൈനസിലേക്ക് കൂപ്പുകുത്തിയതോടെ ഗൾഫ് രാജ്യങ്ങൾ അടക്കം തകർച്ചയുടെ വക്കിലാണ്. യാത്രകൾ നിലച്ചതോടെ വ്യോമയാന മേഖലയിലും ടൂറിസത്തിലുമൊക്കെയുണ്ടായ നഷ്ടം ശതകോടികൾ ആണ്. അയതായത് 30കളിലേതിന് സമാനമായ ഒരു മഹാസാമ്പത്തിക മാന്ദ്യം ലോകത്തെ തുറിച്ചു നോക്കുന്നുവെന്ന് വ്യക്തം. പണക്കാരെനെന്നോ പാവപ്പെട്ടവനോ എന്ന ഭേദമില്ലാതെ ലോകത്തിലെ സകലമനുഷ്യരെയും ദുരതത്തിലാക്കിയ മാന്ദ്യകാലമായിരുന്നു 30 കളിൽ സംഭവിച്ചത്.\nആഗോള ഉൽപ്പന്ന വിതരണ ശൃംഖലയെ ( സപ്ലൈ ചെയിൻ) കോവിഡ് തകർത്തുകഴിഞ്ഞു. ജൂൺ- ജൂലൈ മാസത്തോടെ വൈറസ് പൂർണ്ണമായി നിയന്ത്രണ വിധേയമായി വിപണി തുറന്നില്ലെങ്കിൽ അത് ഗ്രേറ്റ് ഡിപ്രഷന് സമാനമായ സാഹചര്യത്തിലേക്കാണ് നീങ്ങുകയെന്ന് വിലയിരുത്തലുണ്ട്. ലോക സാമ്പത്തിക വളർച്ച2ശതമാനത്തിലേക്ക് ചുരുങ്ങും. നേരത്തേ 3.1 ശതമാനം വളർച്ച ലക്ഷ്യമിട്ടിരുന്നതാണെന്ന് ഫോബ്സ് ഗവേഷണ വിഭാഗം വ്യക്തമാക്കുന്നു. അതായത് ലോകം മറ്റൊരു മഹാസാമ്പത്തിക മാന്ദ്യത്തിലേക്ക് നടന്നടുക്കുന്നുവെന്ന് ചുരുക്കം. അതായത് സാമ്പത്തിക മാന്ദ്യത്തിനുവേണ്ട സംഗതികൾ എല്ലാം 2008 മുതൽ ലോകത്ത് ഉണ്ട്. ഇപ്പോൾ കോവിഡ് അതിൽ ഒരു ഉൽപ്രേരകം കൂടി ആയിരിക്കുന്നു.\nഎന്താണ് ദ ഗ്രേറ്റ് ഡിപ്രഷൻ?\nസാമ്പത്തിക മാന്ദ്യങ്ങൾ ലോകത്തിന്റെ വിവിധ പ്രദേശങ്ങളിൽ ഇടക്കിടെ ഉണ്ടാവാറുണ്ട്. പക്ഷേ ചില പ്രത്യേക രാജ്യങ്ങളിൽ പ്രത്യേക മേഖലയിൽ അത് ഒതുങ്ങി നിൽക്കും. എന്നാൽ ലോകത്തിലെ മിക്ക രാജ്യങ്ങളുടെയും എല്ലാ പ്രധാന മേഖലയെയും ഏതാണ്ട് ഒരുപോലെ ബാധിക്കുന്ന മാന്ദ്യത്തെയാണ് ദ ഗ്രേറ്റ് ഡിപ്രഷൻ അഥാവാ മഹാസാമ്പത്തിക മാന്ദ്യം എന്നു പറയുന്നത്. കോവിഡാനന്തരം സംഭവിക്കുമെന്ന് കരുതുന്നതും അതുതന്നെ.\nരണ്ടാം ലോകമഹായുദ്ധത്തിന് തൊട്ട മുമ്പുള്ള ദശാബ്ദങ്ങളിൽ ലോകമെമ്പാടും പടർന്നുപിടിച്ച രൂക്ഷമായ സാമ്പത്തിക മാന്ദ്യമാണ് ഗ്രേറ്റ് ഡിപ്രഷൻ. പല രാജ്യങ്ങളിൽ പല വർഷങ്ങളിലായി രൂക്ഷമായി കാണപ്പെട്ടുവെങ്കിലും, മിക്ക രാജ്യങ്ങളിലും മഹാ സാമ്പത്തികമാന്ദ്യം 1929 -ഓടെ തുടങ്ങി 1930കളുടെ അവസാനമോ, 1940 കളുടെ തുടക്കത്തിലോ അവസാനിച്ചു. ഇരുപതാം നൂറ്റാണ്ട് കണ്ട ഏറ്റവും ദൈർഘ്യമേറിയതും ആഴത്തിൽ പടർന്നുപിടിച്ചതുമായ ഈ സാമ്പത്തിക ഇടിവിനെ, ആഗോളസാമ്പത്തികരംഗത്തിന് സംഭവിക്കാവുന്ന അധഃപതനത്തിന്റെ ഉദാഹരണമായി ഈ ഇരുപത്തിഒന്നാം നൂറ്റാണ്ടിലും ചിത്രീകരിക്കാറുണ്ട്. കറുത്ത ചൊവ്വ എന്ന് പിന്നീട് കുപ്രസിദ്ധമായ 1929 ഒക്ടോബർ 29 ന്, അമേരിക്കയിലെ ഓഹരി വിപണിയായ 'വാൾ സ്ട്രീറ്റ്' ൽ തുടങ്ങിയ തകർച്ചയാണ് പിന്നീട് ലോകമെമ്പാടും പടർന്നത്.\nമഹാ സാമ്പത്തികമാന്ദ്യം, ഫലത്തിൽ സമ്പന്നരെന്നോ, ദരിദ്രരെന്നോ വ്യത്യാസമില്ലാതെ, എല്ലാ ലോകരാഷ്ട്രങ്ങളിലും നാശം വിതച്ചു. വ്യക്തിഗത വരുമാനങ്ങൾ, നികുതി വരവുകൾ, ലാഭങ്ങൾ തുടങ്ങിയവയ്ക്കെല്ലാം കനത്ത തോതിൽ ഇടിവ് സംഭവിക്കുകയും, അന്താരാഷ്ട്ര വ്യാപാരം, പകുതി മുതൽ മൂന്നിൽ രണ്ടു വരെയായി കുറയുകയും ചെയ്തു. അമേരിക്കയിലെ തൊഴിലില്ലായ്മ നിരക്ക് 25 ശതമാനവും, മറ്റ് ചില രാജ്യങ്ങളിൽ ഇത് 33 ശതമാനം വരെയും ആയി വർദ്ധിച്ചു. വ്യവസായത്തെ അമിതമായി ആശ്രയിച്ചിരുന്ന വൻ നഗരങ്ങൾക്കാണ് സാമ്പത്തിക മാന്ദ്യത്തിന്റെ ആദ്യപ്രഹരം ലഭിച്ചത്. നിർമ്മാണപ്രവർത്തനങ്ങൾ പല രാജ്യങ്ങളിലും പൂർണ്ണമായും സ്തംഭിച്ചു. ധാന്യവിളകൾക്ക് 60 ശതമാനം വരെ വിലയിടിവ് സംഭവിച്ചത് കൃഷിയേയും, ഗ്രാമപ്രദേശങ്ങളേയും ബാധിച്ചു. കുത്തനെ ഇടിഞ്ഞ തൊഴിൽ അവശ്യകതയും, ഇതര തൊഴിൽ അവസരങ്ങളുടെ അഭാവവും നാണ്യവിളകൾ, ഖനികൾ തുടങ്ങിയ മേഖലകളെ ശക്തമായി ബാധിച്ചു.\n1930 കളുടെ മധ്യത്തോടെ രാജ്യങ്ങൾ സാമ്പത്തിക ആരോഗ്യം വീണ്ടെടുത്തുതുടങ്ങി. എന്നാൽ മിക്ക രാജ്യങ്ങളിലും സാമ്പത്തിക മാന്ദ്യത്തിന്റെ ദൂഷ്യവശങ്ങൾ രണ്ടാം ലോകമഹായുദ്ധത്തിന്റെ തുടക്കം വരെ നീണ്ടുനിന്നു. അപ്പോഴേക്കും സാമ്പത്തിക കഴുപ്പങ്ങളും പട്ടിണിയും മൂലം മരിച്ചവർ ആയിരങ്ങൾ ആയിരുന്നു.\n1929 ഒക്ടോബർ 24 ന് ആരംഭിക്കുന്ന യുഎസ് ഓഹരിവിപണിയിലെ പെട്ടെന്നുള്ള വിനാശകരമായ തകർച്ചയാണ് സാമ്പത്തിക ചരിത്രകാരന്മാർ സാധാരണയായി കണക്കാക്കുന്നത്. ഓഹരി വിപണി കൂപ്പുകുത്തിയതോടെ കറുത്ത ചൊവ്വാഴ്ചയും കറുത്ത വ്യാഴാ്ഴ്ചയും ഉണ്ടായി. ഈ രണ്ടു ദിവസങ്ങളിലെ തകർച്ചയിൽ കോടീശ്വരന്മാർ യാചകരായി. ഓഹരി ബാങ്ക് ഇൻഷൂറൻസ് മോട്ടോർ ഗതാഗതം തൊട്ട് കൃഷിവരെയുള്ള സകല മേഖലയും തകർന്നു.\nഗ്രേറ്റ് ഡിപ്രഷനെക്കുറിച്ച് പ്രമുഖരായ സാമ്പത്തിക ശാസ്ത്രജ്ഞരുടെ നേതൃത്വത്തിൽ എത്രയോ പഠനങ്ങൾ ഉണ്ടായിട്ടുണ്ട്. ഇന്നും പഠനങ്ങൾ നടക്കുന്നു. എന്തുകൊണ്ട് ഗ്രേറ്റ് ഡിപ്രഷൻ ഉണ്ടായി എന്നതിന് പൊതുവെ അവർ എത്തിയ ഉത്തരം അനിനിയന്ത്രിതമായ ഊഹക്കച്ചവടം എന്നാണ്. ഓഹരി വിപണിയെ ആശ്രയിച്ച് കൃത്രിമമായി എത് നിമിഷവും പൊട്ടുന്ന ഒരു സാമ്പത്തിക വ്യവസ്ഥയായിരുന്നു അന്നത്തേത്. അതായതത് കാപ്പിറ്റലസത്തിന്റെ ആഭ്യന്തര വൈരുധ്യങ്ങൾ തന്നെയാണ് വിപണിയെ തകർത്ത്ത്. ഒന്നാംലോക മഹായുദ്ധത്തിനും ഈ കെടുതി ഉണ്ടാക്കുന്നതിൽ വലിയ പങ്കുണ്ട്. 1917 ൽ അമേരിക്കൻ ഐക്യനാടുകൾ ഒന്നാം ലോകമഹായുദ്ധത്തിൽ പ്രവേശിച്ചു. അതിനു ശേഷം യുദ്ധാനന്തര പുനഃസ്ഥാപനത്തിന്റെ മുഖ്യ നടത്തിപ്പുകൾ ഇവർ ആയി. ബ്രിട്ടനും ഫ്രാൻസും പുനർനിർമ്മിക്കേണ്ട ആവശ്യമുണ്ടായിരുന്നു. അമേരിക്കൻ ബാങ്കുകൾ പണം വായ്പ നൽകാൻ തയ്യാറല്ലായിരുന്നു. പക്ഷേ സർക്കാർ നിർബന്ധം വന്നതോടെ അവർ കളം മാറ്റിച്ചവുട്ടി. ബാങ്കുകളും ഓഹരി വിപണിയും തമ്മിൽ ബന്ധവന്നതും അക്കാലത്താണ്. ബാങ്കുകളിലെ പണം പോലും ഊഹക്കച്ചവടത്തിലെത്തി. ഓഹരി വിപണി തകർന്നപ്പോൾ മൊത്തം ഒലിച്ചപോവുകയും ചെയ്തു.\nഅതായത് കൃത്യമായ സാമ്പത്തിക ആസൂത്രണത്തിന്റെ അഭാവമായിരുന്നു അവിടെ കണ്ടത്. ഗ്രേറ്റ് ഡിപ്രഷനുശേഷമാണ് ലോകം ഇത്തരം കാര്യങ്ങളിൽ ചിട്ടയും നിഷ്ഠയും വരുത്തിയത്. മാന്ദ്യം പരിഹരിക്കുന്നതിൽ അമേരിക്കയടക്കമുള്ള രാജ്യങ്ങൾ എടുത്ത നടപടിയും ഏറ്റവും രസാവഹമായിരുന്നു. പണം ജനങ്ങളിലേക്ക പമ്പ് ചെയ്യുക, എന്നിട്ട് അവരുടെ പർച്ചേസിങ്ങ് പവർ കൂട്ടുക. വെറുതെ ഒരു കൂഴി കുത്താൻ പണം കൊടുക്കുകയും എന്നിട്ട് അത് മൂടാൻ പണം കൊടുക്കുകയും ചെയ്യുന്ന ര്ീതി.\nരണ്ടാം ലോക മഹായുദ്ധത്തിന്റെ ആവിർഭാവത്തോടെ മഹാമാന്ദ്യം അവസാനിച്ചു എന്നതാണ് സാമ്പത്തിക ചരിത്രകാരന്മാർക്കിടയിലെ പൊതുവായ കാഴ്ചപ്പാട്. പല സാമ്പത്തിക ശാസ്ത്രജ്ഞരും വിശ്വസിക്കുന്നത് യുദ്ധത്തിനുവേണ്ടിയുള്ള സർക്കാർ ചെലവുകൾ മഹാമാന്ദ്യത്തിൽ നിന്ന് കരകയറാൻ കാരണമായെന്നാണ്. തൊഴിലില്ലായ്മ കുറയ്ക്കുന്നതിന് ഇത് സഹായിച്ചു. രണ്ടാം ലോക മഹായുദ്ധത്തിലേക്ക് നയിച്ച പുന മൃ ക്രമീകരണ നയങ്ങൾ 1937-39 കാലഘട്ടത്തിൽ യൂറോപ്പിന്റെ സമ്പദ്വ്യവസ്ഥയെ ഉത്തേജിപ്പിക്കാൻ സഹായിച്ചു. 1937 ആയപ്പോഴേക്കും ബ്രിട്ടനിലെ തൊഴിലില്ലായ്മ 1.5 ദശലക്ഷമായി കുറഞ്ഞു. 1939 ൽ യുദ്ധം പൊട്ടിപ്പുറപ്പെട്ടതിനെത്തുടർന്ന് മനുഷ്യശക്തി സമാഹരിക്കുന്നത് തൊഴിലില്ലായ്മ ഇല്ലാതായി. 1941 ൽ യുണൈറ്റഡ് സ്റ്റേറ്റ്സ് യുദ്ധത്തിൽ പ്രവേശിച്ചപ്പോൾ, യുഎസിന്റെ തൊഴിലില്ലായ്മാ നിരക്ക് 10% ൽ താഴെയാക്കുകയും ചെയ്തു. കടുത്ത രാഷട്രീയ പ്രക്ഷോഭങ്ങൾക്കും ഡിപ്രഷൻ കാലം സാക്ഷിയായി. രയൂറോപ്പിലെയും ലാറ്റിനമേരിക്കയിലെയും പല രാജ്യങ്ങളും ജനാധിപത്യ രാജ്യങ്ങളായിരുന്നു. ചിലതരം സ്വേച്ഛാധിപത്യമോ സ്വേച്ഛാധിപത്യ ഭരണമോ അവരെ അട്ടിമറിച്ചു. 1933 ൽ ജർമ്മനിയിൽ ഇത് പ്രകടമായി. ഇപ്പോൾ വീണ്ടും ലോകം ഒരു ഡിപ്രഷനെ ഭയക്കുമ്പോൾ ഗൾഫ് നാടുകളിൽ നിന്ന് അടക്കം ഉയരുന്ന ഭീതിയും ഇതാണ. എകാധിപത്യ -രാജ്യഭരണ വ്യവസ്ഥിതിക്കെതിരെ അവിടെയൊക്കെ പ്രക്ഷോഭം ഉണ്ടാകാനും സാധ്യതയുണ്ട്.\nരണ്ടാം പ്രതിസന്ധി മറികടന്നത് നോട്ട് അടിച്ചുകൂട്ടി\nസമാനമായ രണ്ടാം മഹാസാമ്പത്തിക മാന്ദ്യം വന്നത 2008ലാണ്. അന്ന് അത് ഇന്ത്യയെ ഒട്ടും ബാധിച്ചില്ല. മന്മോഹൻസിങ്ങിനും സാമ്പത്തിക ഉദാരവത്ക്കരണത്തിനും നാം നന്ദിപറയുന്നത് ഇവിടെയാണ്. വായ്‌പ്പകൾ അനിനിയന്ത്രിതമായി കൊടുക്കുയും അതിൽമേൽ ഊഹക്കച്ചവടം പ്രോൽസാഹിപ്പിക്കയും ചെയ്തതോടെയാണ് അമേരിക്കയിൽ ബാങ്കുകൾ തകരാൻ തുടങ്ങിയത്. റിയൽ എസ്റ്റേറ്റ് വില കുത്തനെ താഴേക്ക് വീണു. വാങ്ങാൻ ആളില്ല. പുതിയ കടം എടുക്കാൻ ആർക്കും താല്പര്യവുമില്ല. അമേരിക്കയുടെ പ്രശസ്തമായ പല ഇൻവെസ്റ്റ്മെന്റ് ബാങ്കുകളുടെ കൈവശം ഈ പേപ്പർ കെട്ടുകൾ ആർക്കും വേണ്ടാതെ കിടപ്പായി. ശക്തമെന്നു കരുതിയിരുന്ന പല പ്രശസ്ത അമേരിക്കൻ ഫിനാൻഷ്യൽ സ്ഥാപനങ്ങളുടെയും ബാലൻസ് ഷീറ്റുകൾ വെറും അക്കങ്ങളായി. ഏതൊക്കെയാണ് ശരി. എത്ര എഴുതിത്ത്ത്ത്തള്ളണം. എവിടെയൊക്കെയാണ് ഓട്ട. ഏതൊക്കെ ബാങ്കറപ് സിയിലേക്കു പോകും ഒരു നിഴ്ചയവുമില്ല. ബാങ്കുകൾ തമ്മിൽ പരസ്പരം ആർക്കും ആരെയും വിശ്വാസമില്ല. അമേരിക്കക്കാര.ന്റെ അഭിമാനമായ പല സാമ്പത്തികസ്ഥാപനങ്ങളും, Bear Sterns, Lehman Brothers, മുതലായ വൻ ബാങ്കുകളും മറ്റു സാമ്പത്തിക സ്ഥാപനങ്ങളും കടലാസു കൊട്ടാരം പോലെ വീണു. 8.5 ദശലക്ഷം മനുഷ്യരുടെ തൊഴിൽ നഷ്ടപെട്ടു. ഒരു കണക്കനുസരിച്ച് 2008 നും 2012നും ഇടക്ക് 465 അമേരിക്കൻ ബാങ്കുകൾ പൂട്ടിപോയി. എന്നുവച്ചാൽ നിങ്ങൾ രാവിലെ എടിഎം കാർഡ് കൊണ്ട് ചെന്നാൽ കാശുകിട്ടില്ല. ജനങ്ങൾ ബാങ്കുകൾക്ക് മുന്നിൽ ക്യൂനിന്നു. ഇന്ത്യയിൽ ബാങ്ക് തകർച്ച എന്ന പദംനാം കട്ടിട്ട് പോലുമില്ല. ഇതാണ് അമേരിക്കയിലെ Subprime Prime Mortgage Crisis അഥവാ 2008 ലെ ഫിനാൻഷ്യൽ ക്രൈസിസ്.\nചൈനയും യൂറോപ്യൻ രാജ്യങ്ങളും ജപ്പാനും ഈ പ്രതിസന്ധ ബാധിച്ചിരുന്നു. 2008 ലെ സാമ്പത്തിക പ്രതിസന്ധി തരണം ചെയ്യാൻ ചൈന നോട്ടടി എന്ന ആണ് അവരുടെ സാമ്പത്തിക വ്യവസ്ഥയെ പിടിച്ചുനിർത്തിയത് എന്ന് വിദഗ്ദ്ധർ പറയുന്നു. അന്നത്തെ, രണ്ടായിരത്തി ഏട്ടിലെ, ക്രൈസിസ് നു ശേഷം ചൈന അവരുടെ ജിഡിപി യുടെ 300 ശതമാനം കടം ഉണ്ടാക്കികൂട്ടി എന്നു് അനാലിസ്റ്റുകൾ കണക്കാക്കുന്നു. അവരുടെ ബാങ്കിങ് വ്യവസ്ഥക്കകത്ത് പല മടങ്ങ് വെളിപ്പെടുത്തപ്പെടാത്ത, സുതാര്യത ഇല്ലാത്ത അസ്സറ്റുകൾ കിട്ടാകടങ്ങൾ ഉണ്ടായിരുന്നു.\nഅതയാത് രണ്ടായിരത്തി ഏട്ടിലെ ആ സാമ്പത്തിക പ്രതിസന്ധി യഥാർത്ഥത്തിൽ പരിഹരിക്കപ്പെടുകയല്ല ഉണ്ടായത്. നീട്ടിവെക്ക പെടുകയാണ് ഉണ്ടായത്. പ്രതിസന്ധി തുടങ്ങിയ ഉടനെ അമേരിക്ക 787 ബില്യൺ ഡോളർ നോട്ടടിച്ചു ലിക്വിഡിറ്റി ഉണ്ടാക്കി. പ്രതിസന്ധിയിലായ പ്രൈവറ്റ് കോര്പറേറ്റ് ബാങ്കുകൾക്ക് ലിക്വിഡിറ്റി ഉണ്ടാക്കിക്കൊടുത്തു. ഫണ്ടിങ് നടത്തി. ആ പ്രതിസന്ധി കഴിയുമ്പോഴേക്ക് അവരുടെ ഫെഡറൽ റിസർവ് ഇൻഷൂറൻസ് കോർപ്പറേഷൻ പുതിയ കടങ്ങൾ, അച്ചടിച്ചിറക്കിയ പേപ്പർ മണി എല്ലാം ചേർന്ന്5ട്രില്യൺ ഡോളർ മാർക്കിൽ ഇറക്കിയാണ് അമേരിക്ക അന്നത് തരണം ചെയ്തത്. അതിനു പുറമെ പല യൂറോപ്യൻ രാജ്യങ്ങളും വലിയ തോതിലുള്ള നോട്ടടിയിലൂടെയാണ് അവരവരുടെ സാമ്പത്തിക വ്യവസ്ഥിതിയെ താങ്ങി നിർത്തിയത്. അന്നു നീട്ടിവെച്ച പ്രശ്നങ്ങളും പിന്നീടുരുത്തിരിഞ്ഞ കടക്കൂമ്പാരങ്ങളും പ്രശ്നങ്ങളും കൂടി ചേർന്നതാണ് ഇനി 2020 ൽ തുടങ്ങാൻ പോകുന്ന മാനവരാശിയുടെ കൊടും വിപത്ത് ഇതാകുമോ. മിക്ക രാജ്യങ്ങളും രണ്ടായിരത്തി എട്ടിൽ തന്നെ കൈവശമുള്ള എല്ലാ സാമ്പത്തിക ആയുധങ്ങളും എടുത്തു പ്രയോഗിച്ചിട്ടാണ് ആ നീട്ടിവെക്കൽ വിജയിച്ചത്. കൊറോണയുടെ പുറകിലേറി പടിവാതിലിൽ എത്തി നിൽക്കുന്ന ഈ സാമ്പത്തിക വിപത്തിനെ ഇനി ലോക രാഷ്ട്രങ്ങൾ എങ്ങനെ കൈകാര്യം ചെയ്യാൻ പോകുന്നു എന്നതിനെ ആശ്രയിച്ചായിരിക്കും നമ്മുടെ വരാൻ പോകുന്ന ലോകം. മാറ്റം കുഴമറിച്ചിൽ ഉടൻ ഉണ്ടാകും.\nകോവിഡ് രോഗബാധ ലോകത്ത് വലിയ ആഘാതം സൃഷ്ടിക്കുമ്പോൾ ആഗോള സാമ്പത്തിക രംഗത്തും അതിന്റെ പ്രതിഫലനം വ്യക്തമാണ്. ലോകത്തെ ശതകോടീശ്വരന്മാരെ ആകെ പിടിച്ചുലച്ചിരിക്കുകയാണ് ഈ സാമ്പത്തിക പ്രതിസന്ധി. കൊറോണ വൈറസ് ലോക്ക് ഡൗൺ മൂലം യു.എസ് പ്രസിഡന്റ് ഡൊണാൾഡ് ട്രംപിനും കനത്ത സാമ്പത്തിക നഷ്ടമാണ് ഉണ്ടായിരിക്കുന്നത്. അദ്ദേഹത്തിന്റെ ഉടമസ്ഥതയിലുള്ള ഓഫീസുകൾ, ഷോപ്പിങ് സെന്ററുകൾ, ഹോട്ടലുകൾ, ഗോൾഫ് കോഴ്സുകൾ എല്ലാം അടച്ചു പൂട്ടിയിരിക്കുകയാണ്.\nഫോബ്‌സ് മാസികയുടെ വാർഷിക ശതകോടീശ്വരന്മാരുടെ പട്ടിക പ്രകാരം യുഎസ് പ്രസിഡന്റിന്റെ സമ്പാദ്യം മാർച്ച് 1 ന് 3.1 ബില്യൺ ഡോളർ ആയിരുന്നു. അത് മാർച്ച് 18 ആയപ്പോഴേക്കും 2.1 ബില്യൺ ഡോളറായി കുറഞ്ഞു. കൊറോണ വൈറസ് പാൻഡെമിക്മൂലം സ്റ്റോക്ക് മാർക്കറ്റുകൾ കുത്തനെ ഇടിഞ്ഞ സമയമാണത്. ആഗോള സ്റ്റോക്ക് മാർക്കറ്റുകളിൽ കോവിഡ് -19 ഉണ്ടാക്കിയ തകർച്ച ലോകത്തെ ഏറ്റവും സമ്പന്നരായ 267 പേർക്ക് 'മഹാകോടീശ്വര പദവി' നഷ്ടപ്പെടാൻ കാരണമായി എന്നാണ് ഫോബ്‌സ് മാസിക പറയുന്നത്. ലോകത്ത് ഇപ്പോൾ 2,095 ശതകോടീശ്വരന്മാരുണ്ട്. അവരിൽ 1,062 പേർക്ക് കഴിഞ്ഞ വർഷത്തെ അപേക്ഷിച്ച് വൻ നഷ്ടമാണ് ഉണ്ടായിരിക്കുന്നത്.\nഅതേസമയം, ശതകോടീശ്വരന്മാരുടെ ക്ലബിൽ പുതുതായി ഇടം കണ്ടെത്തിയവരുടെ കൂട്ടത്തിൽ സിലിക്കൺ വാലിയിൽ നിന്നുള്ള വീഡിയോ കോൺഫറൻസിങ് ആപ്പായ സൂമിന്റെ സ്ഥാപകൻ എറിക് യുവാനും ഉൾപ്പെടുന്നു. സൂമിന്റെ 20% ഓഹരികൾ സ്വന്തമാക്കിയിരിക്കുന്ന യുവാന് 5.5 ബില്യൺ ഡോളർ ആസ്തിയുണ്ട് എന്നാണ് കണക്കാക്കുന്നത്. കൊറോണ വൈറസ് ലോക്ക് ഡൗൺ സമയത്ത് ലോകമെമ്പാടുമുള്ള ആളുകൾ പരസ്പരം സമ്പർക്കം പുലർത്താൻ സൂം ആപ്ലിക്കേഷൻ വ്യാപകമായി ഉപയോഗിക്കാൻ തുടങ്ങിയതോടെ അത് വളരെ ജനപ്രിയമായി.ആമസോൺ സ്ഥാപകനും ചീഫ് എക്സിക്യൂട്ടീവുമായ ജെഫ് ബെസോസ് തുടർച്ചയായ മൂന്നാം വർഷവും 113 ബില്യൺ ഡോളർ ആസ്തിയുമായി ലോകത്തെ ഏറ്റവും ധനികനായ വ്യക്തിയെന്ന സ്ഥാനം നിലനിർത്തി. കമ്പനിയുടെ മിക്ക സേവനങ്ങളും ഇപ്പോഴും തുടരുന്നതിനാൽ ആമസോണിന്റെ ഓഹരികൾ സ്റ്റോക്ക് മാർക്കറ്റ് തകർച്ചയിൽ നിന്ന് കരകയറിയിരുന്നു.\nU ആകൃതിയിലുള്ള സാമ്പത്തിക വളർച്ചയിൽ ലോകം തിരിച്ചുവരമോ?\n1930 ലെ മഹാ മാന്ദ്യത്തിന് ശേഷം ഉള്ള ഏറ്റവും വലിയ സാമ്പത്തിക മാന്ദ്യം എന്നാണ് ഐഎംഎഫും ലോകബാങ്കും ഇപ്പോഴുള്ള കോവിഡ് പ്രതിസന്ധിയെ വിലയിരുത്തുന്നത്. അന്താരാഷ്ട്ര വാർത്താ ഏജൻസിയായ റോയിട്ടേഴ്സ് കഴിഞ്ഞദിവസം സംഘടിപ്പിച്ച ഒരു സർവ്വേയിൽ ഒരു വിഭാഗം വിദഗ്ദ്ധർ 2020ഇൽ ആഗോള സമ്പദ്വ്യവസ്ഥ6ശതമാനം ഇടിവ് നേരിടും എന്നാണ് പറയുന്നത്. എന്നാൽ മറ്റൊരു വിഭാഗം സാമ്പത്തിക വിദഗ്ദ്ധർ 0.7 ശതമാനം വളർച്ച ഉണ്ടാകും എന്ന് പറയുന്നു. സമ്പദ്വ്യവസ്ഥയുടെ പ്രകടനം സംബന്ധിച്ച് രണ്ട് വ്യത്യസ്ത ആശയങ്ങൾ നിലനിൽക്കുന്നു എന്ന് ചുരുക്കം. ഒരു വിഭാഗം വിദഗ്ദ്ധർ പറയുന്ന പ്രധാനപ്പെട്ട കാര്യം ഈ സാമ്പത്തിക വർഷം മൂന്നാം പാദത്തിലും നാലാം പാദത്തിലും സമ്പദ് വ്യവസ്ഥ ശക്തമായ തിരിച്ചുവരവ് നടത്തും എന്നുള്ളതാണ്. കോവിഡ് വൈറസ് സൃഷ്ടിച്ച പ്രതിസന്ധി പരിഹരിക്കുന്നതിന് എല്ലാ രാജ്യങ്ങളും പ്രത്യേക സാമ്പത്തിക പാക്കേജ് നടപ്പാക്കുന്നുണ്ട്.\nഇതിനുപുറമേ വ്യാപാര ഇടപാടുകൾ പഴയരീതിയിൽ എത്തുക കൂടി ചെയ്യുന്നതോടെ സമ്പദ് വ്യവസ്ഥ ഏറ്റവും താഴെ നിന്ന് കുത്തനെ മുകളിലേക്ക് കുതിച്ചുയരും എന്ന് ഇവർ പറയുന്നു. ഇതാണ് ഒരു 'V' ആകൃതിയിലുള്ള പ്രകടനം. 2008 -2009 സാമ്പത്തിക വർഷത്തിൽ ഉണ്ടായ ആഗോള സാമ്പത്തിക മാന്ദ്യത്തിൽ നിന്നുള്ള തിരിച്ചുവരവ് 'U' ആകൃതിയിൽ ആയിരുന്നു. സമ്പദ് വ്യവസ്ഥ പഴയ വളർച്ചയിലേക്ക് എത്തുന്നതിന് രണ്ടോ മൂന്നോ പാദങ്ങൾ കാലതാമസം ഉണ്ടാകുമ്പോഴാണ് U ആകൃതിയിലുള്ള വളർച്ച ആകുന്നത്. ലോക്ഡൗൺ മൂലം ഉണ്ടായ പ്രതിസന്ധികൾ വളരെ സാവധാനം മാത്രമേ പരിഹരിക്കപ്പെടുകയുള്ളൂ എന്ന് വിദഗ്ദ്ധർ ചൂണ്ടിക്കാണിക്കുന്നു. വീണ്ടും രോഗം പടരാതിരിക്കാൻ സാമൂഹിക അകലം പാലിക്കുന്നത് തുടരാനാണ് സാധ്യത എന്നും ടൂറിസം മേഖലയിൽ ഉണ്ടായ കനത്ത ആഘാതം പ്രതിസന്ധി ഗുരുതരമാക്കും എന്നും ഇവർ വിലയിരുത്തുന്നു. അതുകൊണ്ട് 'V' ആകൃതിയിലുള്ള ഒരു തിരിച്ചുവരവ് പ്രതീക്ഷിക്കുന്നില്ല. മറിച്ച് 'U' ആകൃതിയിലുള്ള തിരിച്ചുവരവാണ് ഇവർ പ്രവചിക്കുന്നത്.\nഇപ്പോഴുള്ള പ്രതിസന്ധി പരിഹരിക്കപ്പെടുകയും 'V' ആകൃതിയിൽ തിരിച്ചുവരവ് നടത്തുകയും ചെയ്തതിനുശേഷം ലോക്ഡൗൺ മൂലമുള്ള തൊഴിലില്ലായ്മയും കോർപ്പറേറ്റുകളുടെ പ്രതിസന്ധിയും കാരണം വീണ്ടും സമ്പദ്വ്യവസ്ഥ താഴെ പോകാനുള്ള സാധ്യതയുണ്ടെന്ന് ഒരു വിഭാഗം വിദഗ്ദ്ധർ പറയുന്നു. ഒരു പക്ഷേ വീണ്ടും കോവിഡ് വൈറസ് റിപ്പോർട്ട് ചെയ്യപ്പെടുകയാണ് എങ്കിൽ ആഗോള സമ്പദ്വ്യവസ്ഥ വീണ്ടും ഒരു തകർച്ചയിലേക്ക് നീങ്ങാം. അങ്ങനെ വന്നാൽ ഒരു 'W' ആകൃതിയിൽ ഉള്ള ചലനം ആയിരിക്കും ആഗോള സമ്പദ് വ്യവസ്ഥയിൽ ഉണ്ടാവുക എന്ന് ഇവർ വിദഗ്ദ്ധർ വിലയിരുത്തുന്നു. ആഗോള സമ്പദ്വ്യവസ്ഥ തകർച്ചയിലേക്ക് നീങ്ങുകയും അടുത്തൊന്നും തിരിച്ചുവരാൻ ആകാത്ത രീതിയിൽ താഴ്ന്ന വളർച്ച നിരക്കിൽ മുന്നോട്ടുപോവുകയും ചെയ്യുന്ന സാഹചര്യത്തെയാണ് ''L'' ആകൃതിയിലുള്ള വളർച്ച എന്ന് പറയുന്നത്.\nവൈറസ് പടരുകയും ലോക് ഡൗൺ നീട്ടേണ്ടി വരികയും ചെയ്യുന്ന സാഹചര്യമുണ്ടായാൽ 'L' ആകൃതിയിലുള്ള വളർച്ച ആയിരിക്കും ഫലം. . ''L'' മാതൃകയിലുള്ള വളർച്ചനിരക്ക് ഏറ്റവും കൂടുതൽ പ്രതികൂലമായി ബാധിക്കുക ഇന്ത്യയടക്കമുള്ള വികസ്വര രാജ്യങ്ങളെ ആയിരിക്കും. കാരണം വലിയതോതിലുള്ള സാമ്പത്തിക ഉത്തേജക പാക്കേജുകൾ പ്രഖ്യാപിക്കുന്നതിന് വികസ്വര പരിമിതിയുണ്ട്. ഇത് കൂടുതൽ പ്രതിസന്ധിയിലേക്കായിരിക്കും നയിക്കുക.\nവിശദീകരണങ്ങളും സിദ്ധാന്തങ്ങളും ഒരുപാട് ഉണ്ടെങ്കിലും ലോകത്തെ കാത്തിരിക്കുന്നത് കടുത്ത സാമ്പത്തികമാന്ദ്യത്തിന്റെ ദിനങ്ങൾ ആണെന്നതിൽ തർക്കമില്ല. അതിനെ എത്രകാലവും സമയവും എടുത്ത് നാം അതിജീവിക്കും എന്നതിന്റെ അടിസ്ഥാനത്തിലായിരിക്കും ലോകത്തിന്റെ നിലനിൽപ്പ്. വൈറസിനേക്കാൾ വലുതുാണ് അതുണ്ടാക്കുന്ന സാമ്പത്തിക മാന്ദ്യമെന്ന് ചുരുക്കം.\n( വിവരങ്ങൾക്ക് കടപ്പാട്- ദ ഗ്രേറ്റ് ഡിപ്രഷൻ ആൻഡ് സെക്കൻഡ് വേൾഡ് വാർ- ഹെന്റി ലോപ്പസ്, ബ്ലൂബംർഗ് റിപ്പോർട്ടുകൾ, എക്കണോമിക്ക് ടൈംസ് ലേഖനങ്ങൾ, സെക്കൻഡ് ഡിപ്രഷൻ- അമർത്യാസെൻ, കാപ്പിറ്റലിസം ഒരു ദൂർഭൂതമല്ല- പി ബി ഹരിദാസൻ)


കുറ്റിപ്പുറത്ത് കാറും ബസും കൂട്ടിയിടിച്ച് കാര് യാത്രികര്‍ക്ക് പരിക്ക്\nMarch 14, 2016 admin Local News, Malappuram, scrolling_news, Thrissur\nകുറ്റിപ്പുറം: കുറ്റിപ്പുറത്ത് ബസും കാറും കൂട്ടിയിടിച്ച് ഒരു കുടുംബത്തിലെ നാലു പേര്‍ക്ക് പരുക്കേറ്റു. വൈകീട്ട് മൂന്നരയോടെയാണ് അപകടം. മലപ്പുറം രാങ്ങാട്ടൂര് സ്വദേശി താഴെ പീടിയേക്കല് ഫൈസല്(33), മകന് മുഹമ്മദ് ഷാമില്(3), ഫൈസലിന്റെ സഹോദര പുത്രന് മുഹ്‌സിന്(18), ഫൈസലിന്റെ മാതാവ് എന്നിവര്‍ക്കാണ് പരുക്കേറ്റത്. തിരൂരിലേക്ക് പോകുന്ന സ്വകാര്യബസും കാറുമാണ് കൂട്ടിയിടിച്ചത്. ഫൈസലിന്റെ മാതാവിന് നിസാര പരുക്കേയുള്ളൂ. മൂന്നുപേരും കോട്ടക്കല് മിംസ് ആശുപത്രിയില് ചികില്‍സയിലാണ്.\nകച്ചേരിക്കുന്ന് മഖാം ഉറൂസ് ദിക്ക്‌റ് വാര്‍ഷികവും ദ...\nസര്‍ക്കാര് ബസ് റോഡില് പണിമുടക്കി\nതനിക്കെതിരെയുളള കുപ്രചരണങ്ങള് പകപോക്കലെന്ന് -ഗായകന് ജംഷീര്


ആറളം ഫാമില് കാട്ടാനകളുടെ വിളയാട്ടം: രണ്ട് ദിവസംകൊണ്ട് കുത്തി വിഴ്‌ത്തിയത് 30ഓളം തെങ്ങുകള്\nSunday, July 22, 2018 Last Updated 25 Min 57 Sec ago English Edition\nThursday 27 Jul 2017 12.13 AM\nഇരിട്ടി: ആളെക്കൊല്ലി ചുള്ളിക്കൊമ്പന് വനം വകുപ്പിന്റെ വരുതിയിലായെങ്കിലും ആറളം ഫാമില് കാര്‍ഷിക മേഖലയില് വിളയാട്ടം നടത്തുന്ന കാട്ടാനക്കൂട്ടത്തെ ചെറുക്കാന് നടപടിയില്ല. കഴിഞ്ഞ രണ്ട് ദിവസത്തിനിടയില് 30ഓളം കൂറ്റന് തെങ്ങുകളാണ് കാട്ടാനക്കൂട്ടം കുത്തി വിഴ്‌ത്തിയത്. ആറളം വനത്തില് നിന്നും എട്ടുകിലോമീറ്ററോളം അകലെയുള്ള പ്രദേശത്താണ് കാട്ടാനക്കൂട്ടത്തിന്റെ സംഹാര താണ്ഡവം. ഫാമിന്റെ അധീനതയിലുള്ള ഒന്ന്, രണ്ട് ബ്ലോക്കുകളിലാണ് കഴിഞ്ഞ ദിവസം കാനക്കൂട്ടം കനത്ത നാശനഷ്‌ടം വരുത്തിയത്. മൂപ്പത് വര്‍ഷത്തിലധികം പ്രായമുള്ള നിറയെ കായ്‌ഫലമുള്ള തെങ്ങുകളാണ് നശിപ്പിച്ചവയില് എല്ലാം. ഫാമിന് വന് സാമ്പത്തിക നാഷ്‌ടമാണ് ഇതുമൂലം ഉണ്ടായിക്കൊണ്ടിരിക്കുന്നത്. കഴിഞ്ഞ ആറുമാസത്തിനിടയില് 500 ഓളം തെങ്ങുകളെങ്കിലും ആനക്കൂട്ടം നശിപ്പിച്ചിട്ടുണ്ടെന്നാണ് ഫാം അധിതൃതര് പറയുന്നത്. അഞ്ച് ആനകളാണ് ഫാമിനുള്ളില് കറങ്ങിനടക്കുന്നത്. ഇവയെ വനത്തിനുള്ളിലേക്ക് കയറ്റിവിടാനുള്ള ശ്രമങ്ങളൊന്നും വിജയിച്ചിട്ടില്ല.\nആറളം വനത്തില് നിന്നും 3500 ഏക്കറോളം വ്യാപിച്ചുകിടക്കുന്ന പുനരധിവാസ മേഖലയും കടന്നാണ് ആനക്കൂട്ടം ഫാമിന്റെ അധീനതയിലുള്ള മേഖലയില് താവളമടിച്ചിരിക്കുന്നത്. പകല് സമയങ്ങളില് പൊന്തക്കാടുകളിലേക്ക് മറയുന്ന ആനക്കൂട്ടം രാത്രിയൊടെയാണ് കൃഷി സ്‌ഥലത്ത് കൂട്ടമായി എത്തുന്നത്. ആനയെ തുരത്താന് നേരത്തെ വനംവകുപ്പും ഫാമിലെ തൊഴിലാളികളും ജീവനക്കാരും ചേര്‍ന്ന് സംയുക്‌ത നീക്കം നടത്താറുണ്ടായിരുന്നു. വനത്തിലേക്ക് തുരത്തുന്ന ആന ഒരാഴ്‌ച്ച തികയുന്നതിന് മുന്‍മ്പ് തന്നെ വീണ്ടു ഫാമിന്റെ അധീനതയിലുള്ള പ്രദേശത്തേക്ക് തിരിച്ചെത്തുകയാണ് പതിവ്. ഇതോടെ ആനയെ ഫാമില് നിന്നും തുരത്തുന്നതിനുള്ള പ്രവര്‍ത്തനങ്ങള് പൂര്‍ണ്ണമായും നിലച്ചിരിക്കുകയാണ്.\nകശുവണ്ടി സീസണില് ഫാമിനുള്ളിലേക്ക് കടന്ന ആനക്കൂട്ടം തിരിച്ച് വനത്തിലേക്ക് പ്രവേശിച്ചിട്ടില്ല. കശുവണ്ടി സീസണ് കഴിഞ്ഞപ്പോള് ഫാമില് തന്നെ യഥേഷ്‌ടം ചക്കയും മാങ്ങയും ലഭിക്കുന്നതും ആനയുടെ മടങ്ങിപോക്കിന് തടസ്സമായിരിക്കുകയാണ്. ഇപ്പോള് ചക്കയുടെ സീസണും കഴിഞ്ഞതോടെയാണ് ആനക്കൂട്ടം കൃഷി നശിപ്പിക്കാന് തുടങ്ങിയത്. സാമ്പത്തിക പ്രതിസന്ധിമൂലം നട്ടം തിരിയുന്ന ഫാമിന് കാര്‍ഷിക വിളകളുടെ നാശം വന് പ്രതിസന്ധിയാണ് ഉണ്ടാക്കുന്നത്.


ആ നിമിഷം സ്ട്രെച്ചറില് കുട്ടികള് ‘ഉറക്കത്തില്’; തായ് രക്ഷാപ്രവർത്തകന്‍റെ അനുഭവം | Thailand | Rescue | Cave\nആ നിമിഷം സ്ട്രെച്ചറില് കുട്ടികള് ‘ഉറക്കത്തില്’; തായ് രക്ഷാപ്രവർത്തകന്‍റെ അനുഭവം\nസ്വന്തം ലേഖകൻ July 11, 2018 08:26 PM IST\nതായ്‍ലന്‍ഡ് ഗുഹയില് അകപ്പെട്ട എല്ലാ കുട്ടികളും സുരക്ഷിതരായി പുറത്തെത്തിയ വാർത്ത ലോകം മുഴുവന് ഏറെ ആഹ്ലാദത്തോടെയാണ് സ്വീകരിച്ചത്. തായ് നേവി സീലിന്റെ രക്ഷാപ്രവർത്തനത്തിന് ലോകമെമ്പാടുനിന്നും അംഗീകാരം ലഭിച്ചുകൊണ്ടിരിക്കുകയാണ്. ഈ സാഹചര്യത്തിൽ രക്ഷാപ്രവർത്തനത്തിന് ഇടയിലെ അനുഭവങ്ങൾ അവർ പങ്കുവയ്ക്കുന്നു. ഇടുങ്ങിയ വഴികളിലൂടെ കുട്ടികളെ സ്ട്രച്ചറുകളിൽ കിടത്തിയാണ് പുറത്തെത്തിച്ചത്. ആ സമയം പല കുട്ടികളും ഉറങ്ങുകയായിരുന്നുവെന്നാണ് തായ് നേവി സീലിന്റെ കമാന്റർ പറയുന്നത്.\n3 ദിവസംകൊണ്ടാണ് അതി സങ്കീർണമായ രക്ഷാദൗത്യം വിജയകരമായി ഇവർ പൂർത്തീകരിച്ചത്. ഗുഹയിൽ കുടുങ്ങിയ 12 കുട്ടികളെയും കോച്ചിനെയും അവർ രക്ഷപെടുത്തി.\nചിലർ ഉറങ്ങുകയായിരുന്നു. ചിലർ വിരൽ അനക്കിക്കൊണ്ടിരുന്നു. എല്ലാവരും ശ്വസിക്കുന്നുണ്ടായിരുന്നു. ഗുഹാമുഖത്ത് അവരെ പരിശോധിക്കാൻ ഡോക്ടർമാർ സജ്ജരായിരുന്നു.എന്റെ ജോലി അവരെ പുറത്തെത്തിക്കുക എന്നതായിരുന്നു. അവരെ ഗുഹയിലെ ഇടുങ്ങിയ വഴികളിലൂടെ സ്ട്രച്ചറുകളില് എടുത്തുകൊണ്ടുവരികയായിരുന്നു. കമാന്ററുടെ വാക്കുകൾ.\nകുട്ടികൾക്ക് സ്കൂബാ ഡൈവിങ് അറിയാത്തതും രക്ഷാപ്രവർത്തകരിൽ ഒരാൾ മരിച്ചതും അപകടഭീതി ഉയർത്തിയിരുന്നു. ഇതിനെയെല്ലാം മറികടന്നാണ് ഇവരെ രക്ഷിച്ച് പുറത്തെത്തിച്ചത്. രക്ഷാപ്രവർത്തനത്തിൽ പ്രധാന തീരുമാനങ്ങൾ എടുത്തത് ഓസ്ട്രേലിയൻ സ്വദേശിയായ റിച്ചാർഡ് ഹാരിസ് ആണ്. ഡൈവിംഗ് രംഗത്ത് 30 വർഷത്തെ പരിചയമുണ്ട് ഹാരിസിന്.


വീണ്ടും ഞെട്ടിച്ച് ജിയോ; 399ന് റീച്ചാര്‍ജ്ജ് ചെയ്താല് ഇനി ലഭിക്കുക 2,599 രൂപയല്ല, പിന്നെയോ? | Reporter Live\nവീണ്ടും ഞെട്ടിച്ച് ജിയോ; 399ന് റീച്ചാര്‍ജ്ജ് ചെയ്താല് ഇനി ലഭിക്കുക 2,599 രൂപയല്ല, പിന്നെയോ?\nBy Web Desk\tDecember 26, 2017 9:14 pm A+ A-\nഓഫറുകള് നിരന്തരമായി തന്നുകൊണ്ടിരിക്കുകയാണ് ജിയോ. കഴിഞ്ഞ ദിവസം പ്രഖ്യാപിച്ച 199 രൂപയ്ക്ക് പ്രഖ്യാപിച്ച ഓഫറിന്റെ മറ്റൊരു രൂപം ഐഡിയയ്ക്കും എയര്‍ടെല്ലിനും വോഡാഫോണിനും പ്രഖ്യാപിക്കേണ്ടിവന്നു. അതുകൊണ്ടുതന്നെ ജിയോ ഓഫറുകളുടെ കനം വര്‍ദ്ധിപ്പിക്കുകയാണ്.\nനേരത്തേ 399 രൂപയ്‌ക്കോ അതിന് മുകളിലേക്കോ റീച്ചാര്‍ജ്ജ് ചെയ്താല് 2,599 രൂപ തിരികെ ലഭിക്കുമായിരുന്നു. വിവിധ സൈറ്റുകളില് ഉപയോഗിക്കാനുള്ള പണമായിട്ടും വീണ്ടും റീച്ചാര്‍ജ്ജ് ചെയ്യാനായി ഉപയോഗിക്കാനുമൊക്കെയുമാണ് തിരികെ ലഭിക്കുന്ന പണം ഉപയോഗിക്കാവുന്നത്. എന്നാല് ഈ ഓഫര് ജിയോ പിന്‍വലിച്ചു. എന്നിട്ട് മറ്റൊന്ന് പ്രഖ്യാപിച്ചു. ആദ്യ ഓഫറിനെ കടത്തിവെട്ടുന്ന മറ്റൊന്ന്.\n399 രൂപയ്‌ക്കോ അതിന് മുകളില് തുകയ്‌ക്കോ റീച്ചാര്‍ജ്ജ് ചെയ്താല് ഇനി ലഭിക്കുക 3,300 രൂപയാണ്. ഇന്നുമുതല് ജനുവരി 15 വരെ റീച്ചാര്‍ജ്ജ് ചെയ്യുന്നവര്‍ക്കാണ് ഇത് ലഭിക്കുക. 400 രൂപ ഇന്‍സ്റ്റന്റ് ക്യാഷ്ബാക്കായും 300 രൂപ വൗച്ചറുകളായും തിരികെ ലഭിക്കും. 2,600 രൂപയ്ക്ക് ഇ-കൊമേഴ്‌സ് സൈറ്റുകള് വഴി സാധനങ്ങള് വാങ്ങാനായി ഉപയോഗിക്കാം.\nക്യാഷ്ബാക്ക് തുക ഓഫര് അവസാനിക്കുന്ന ദിനമായ ജനുവരി 15ന് ജിയോ ഡിജിറ്റല് വാലറ്റിലെത്തും. ഈ തുക അടുത്ത 8 റീച്ചാര്‍ജ്ജുകള്‍ക്ക് 50 രൂപ എന്ന നിരക്കില് ഉപയോഗപ്പെടുത്താം. പ്രൈം ഉപഭോക്താക്കള്‍ക്കാണ് ഓഫര് ലഭിക്കുന്നത്.\nആമസോണ്, പേടിഎം, ആക്‌സിസ് പേ, ഫ്രീചാര്‍ജ്, ഫോണ് പേ, മൊബി ക്വിക് എന്നീ സേവനദാതാക്കളിലൂടെയാണ് പണം തിരികെ ലഭിക്കുന്നത്. ട്രിപ്പിള് ക്യാഷ്ബാക്ക് ഓഫര് എന്ന പേരായിരുന്ന പഴയ ഓഫര് ലഭിച്ചവര്‍ക്കും പുതിയ ഓഫര് ലഭിക്കും.\nDec 26, 2017 9:14 pm\nജിയോയുടെ വഴിയേ വോഡഫോണും; 198 രൂപയുടെ പ്ലാന് അവതരിപ്പിച്ചു


17 കേരളബറ്റാലിയന് കമാന്റിങ് ഓഫീസര് കേണല് എസ്.എച്ച്. ഖേല്‍ക്കര് എന്‍സിസി സ്‌പെഷ്യല് എന്‍ട്രിയിലൂടെ ഓഫീസറായ ദേവമാതാ കോളേജ് പൂര്‍വ്വവിദ്യാര്‍ത്ഥി ലെഫ്റ്റനന്റ് ശിവജിത്തിന് ഉപഹാരം നല്‍കുന്നു. കോളേജ് പ്രിന്‍സിപ്പാള് ഡോ. ഫിലിപ്പ് ജോണ്, എന്‍സിസി ഓഫീസര് ലെഫ്റ്റനന്റ് സതീശ് തോമസ് എന്നിവര് സമീപം.\nകുറവിലങ്ങാട്: ദേവമാതാ കോളേജിലെ പൂര്‍വ്വവിദ്യാര്‍ത്ഥിയും എന്‍സിസി കേഡറ്റുമായിരുന്ന ശിവജിത്ത്കുമാര്. പി, എന്‍സിസി സ്‌പെഷ്യല് എന്‍ട്രിയിലൂടെ ആര്‍മി ഓഫീസറായി തെരഞ്ഞെടുക്കപ്പെട്ടു. ഇന്ത്യയിലെമ്പാടുമുള്ള എന്‍സിസി കേഡറ്റുകളില്‍നിന്ന് മികച്ച 50 പേരെയാണ് ഇപ്രകാരം തെരഞ്ഞെടുത്തത്. കേരളത്തില്‍നിന്ന് ശിവജിത്ത് മാത്രമാണ് ഈ വര്‍ഷം ഓഫീസറായത്. ദേവമാതാ കോളേജിന്റെ അഞ്ചുപതിറ്റാണ്ടുകള് നീണ്ട ചരിത്രത്തില് ആദ്യമായാണ് ഒരു വിദ്യാര്‍ത്ഥി എന്‍സിസിയില്‍നിന്ന് നേരിട്ട് ആര്‍മി ഓഫീസറായി തെരഞ്ഞെടുക്കപ്പെടുന്നത്.\nദേവമാതാ കോളേജില് വിദ്യാര്‍ത്ഥിയായിരിക്കെ എന്‍സിസി സീനിയര് അണ്ടര് ഓഫീസറായിരുന്ന ലെഫ്റ്റനന്റ് ശിവജിത്ത് കുമാര് ദല്‍ഹിയില് നടന്ന തല്‍സൈനിക് ക്യാമ്പില് നാഷണല് ഗോള്‍ഡ് മെഡലിസ്റ്റ്, ഡെറാഡൂണില് നടന്ന ഐഎംഎ അറ്റാച്ച്‌മെന്റ് ദേശീയക്യാമ്പിലെ പങ്കാളി, 2015-ല് കേരളത്തിലെ ബെസ്റ്റ് കേഡറ്റ് എന്നീ നിലകളില് ശ്രദ്ധേയനാണ്.\nനേട്ടം കൈവരിച്ച ശിവജിത്തിനെ ദേവമാതാ എന്‍സിസി യൂണിറ്റ് ആദരിച്ചു. 17 കേരള ബറ്റാലിയന് കമാന്റിങ് ഓഫീസര് കേണല് എസ്.എച്ച്. ഖേല്‍ക്കര് ഉപഹാരം നല്‍കി. കോളേജ് പ്രിന്‍സിപ്പാള് ഡോ. ഫിലിപ്പജോണ് അദ്ധ്യക്ഷനായി. എന്‍സിസി ഓഫീസര് ലെഫ്റ്റനന്റ് സതീശ് തോമസ്, എന്‍സിസി കേഡറ്റുകളായ അന്‍ജുമോള് ജോണി, അഞ്ജലി എലിസബത്ത് തുടങ്ങിയവര് പ്രസംഗിച്ചു.


Janmabhumi | ജനതാ കര്‍ഫ്യൂവിനെതിരെ ട്രോളുമ്പോള് തന്റെ പടം ഉപയോഗിക്കരുതെന്ന് സലീംകുമാര്; കൊറോണ കുടുംബത്തില് വരുമ്പോള് ചിരികാണില്ലെന്നും താരം\nMarch 22, 2020, 06:29 p.m.\nപ്രധാന മന്ത്രിയുടെ കൊറോണയ്‌ക്കെതിരെയുള്ള ആഹ്വാനമായ ജനതാ കര്‍ഫ്യൂവിനെതിരെ ട്രോളുമ്പോള് ദയവുചെയ്ത് തന്റെ പടം ഉപയോഗിക്കരുതെന്ന് സലീംകുമാര്.\nപ്രധാന മന്ത്രിയുടെ കൊറോണയ്‌ക്കെതിരെയുള്ള ആഹ്വാനമായ ജനതാ കര്‍ഫ്യൂവിനെതിരെ ട്രോളുമ്പോള് ദയവുചെയ്ത് തന്റെ പടം ഉപയോഗിക്കരുതെന്ന് സലീംകുമാര്. കൊവിഡ് 19ന്റെ വ്യാപനം തടയുന്നതിനും ബോധവത്ക്കരണത്തിനുമായാണ് പ്രധാനമന്ത്രി നരേന്ദ്ര മോദി ജനതാ കര്‍ഫ്യൂ ആഹ്വാനം ചെയ്തത്. പ്രധാനമന്ത്രി ജനതാ കര്‍ഫ്യുവിന് ആഹ്വാനം ചെയ്തപ്പോള് തന്നെ വലിയ പിന്തുണയാണ് ലഭിച്ചത്. എന്നാല് പരിഹാസവുമായി ചില ട്രോളുകളും വന്നു. അത്തരം ട്രോളുകള്‍ക്ക് എതിരെ രംഗത്ത് എത്തിയിരിക്കുകയാണ് സലിംകുമാര്.\nകൊറോണ സംബന്ധിയായ ട്രോളുകള് കൊണ്ടു ലഭിക്കുന്ന ചിരിയുടെ നീളം നിങ്ങള്‍ക്കോ കുടുംബത്തിനോ രോഗം ബാധിക്കുന്നത് വരെയുള്ളൂവെന്ന് സലിം കുമാര് പറയുന്നു. പ്രധാനമന്ത്രിയുടെ ആഹ്വാനത്തിനൊപ്പം അണിചേര്‍ന്നിരിക്കുകയാണ് രാജ്യമെന്നടങ്കം. എന്നാല് ഏറ്റവും സങ്കടമുണ്ടാക്കുന്നത് ട്രോളുകളില് കൂടുതലും തന്റെ മുഖം വെച്ചുള്ള ട്രോളുകളാണെന്നും അത്തരം ട്രോളുകളില് നിന്ന് എന്നെ ഒഴിവാക്കണമെന്നും എനിക്കതില് ബന്ധമില്ലെങ്കിലും പശ്ചാത്താപമാണുള്ളതെന്നും താരം പറഞ്ഞു. കൊറോണ ട്രോളുകള് കൊണ്ടു കിട്ടുന്ന ചിരിയുടെ നീളം നിങ്ങള്‍ക്കോ കുടുംബത്തിനോ രോഗം ബാധിക്കുന്നതുവരേയുള്ളൂവെന്നും കക്ഷിരാഷ്ട്രീയത്തിന്റെ കണ്ണടകള് ഊരിവയ്ക്കണമെന്നും സലിം കുമാര് അഭിപ്രായപ്പെട്ടു.\nആര് ശ്രമിച്ചാലും എന്റെ രാജ്യം തോല്‍ക്കില്ല; തോല്‍ക്കാന് സമ്മതിക്കില്ല; നിസാമുദീന് ബുദ്ധിശൂന്യതയായി കണക്കാക്കാന് കഴിയില്ലെന്ന് അലിഅക്ബര്\nഇവരും നമ്മുടെ കുട്ടികള്; കൊറോണക്കാലത്ത് കരുതലോടെ കാവല്\nതബ്‌ലീഗ് സമ്മേളനം ചതിച്ചത് രാജ്യത്തെ; കൊറോണ വ്യാപനം ഇരട്ടിയാക്കിയെന്ന് കേന്ദ്ര ആരോഗ്യമന്ത്രാലയം; വൈറസ് ബാധിച്ചവരുടെ എണ്ണം 3374 ആയി ഉയര്‍ന്നു\nമഹാരാഷ്ട്രയില് സ്ഥിതി അതീവഗുരുതരം; ആശങ്കയേറ്റി മുംബൈ ആശുപത്രിയിലെ ഡോക്ടര്‍മാര്‍ക്കും നഴ്‌സുമാര്‍ക്കും കൂട്ടത്തോടെ കൊറോണ\nഇത് കുട്ടികളുടെ കൊറോണ ക്ലിനിക്ക്: ഒറ്റ ദിവസംകൊണ്ട് കണ്ടത് 50000 പേര്


എന്തുകൊണ്ട് ഹിന്ദുക്കള്‍ക്ക് കഴിയില്ല? :: Janmabhumi Daily\nMonday 10 August 2015 10:47 pm IST\nആഗസ്റ്റ് എട്ടിലെ 'ജന്മഭൂമി' എഡിറ്റോറിയല് വായിച്ചു. മനസ്സില് തോന്നിയത് എഴുതിയാല് ദ്വേഷ്യപ്പെടുമോ? ഹിന്ദുക്കള്‍ക്ക് ഒരു ചുക്കും ചെയ്യുവാന് കഴിയില്ല. വിദേശമതങ്ങളായ ഇസ്ലാം കൃസ്ത്യന് മതങ്ങള് കേരളത്തില് ഭീകരാധിപത്യം നേടിയിരിക്കുകയാണ്. അവര് മൃഗീയമായി സംഘടിതരാണ്. അവര് ഈ നാട്ടിലെ ഹിന്ദുവിന്റെ അവസാനത്തെ അവകാശം വരെ കൈക്കലാക്കും. ജനാധിപത്യ വ്യവസ്ഥിതിയുടെ ഗതികേടാണിത്. വോട്ടുബാങ്ക് അത്രയ്ക്ക് പൈശാചികമാണ്. ഹിന്ദുവിന് ഈ ഭീകരതയുടെ വ്യാപ്തി അത്രക്കറിയില്ല. ഹിന്ദു ഉണര്‍ന്നുവരുമ്പോഴേക്കും കേരളം അവന് നഷ്ടപ്പെട്ടിരിക്കും. കൃസ്ത്യാനിയുടേയും മുസ്ലിമിന്റെയും കൂലിപ്പണിക്കാരനായി മാറും ഈ മണ്ണില് പിറന്ന അഭിമാനമുള്ള ഓരോ ഹിന്ദുവും. വിദേശമതക്കാര്‍ക്ക് കള്ളക്കടത്താകാം, കള്ളനോട്ടടിയാകാം, സ്വര്‍ണ്ണക്കടത്താകാം, വിദ്യാഭ്യാസകച്ചവടമാകാം, ഭൂകുംഭകോണമാകാം, വ്യവസായമാകാം, വമ്പന് മൂലധനമിറക്കാം, റിസോര്‍ട്ടുകളാകാം, വിമാനക്കമ്പനികളാകാം, പാടംനികത്താം, അനധികൃതക്വാറികളാകാം, മയക്കുമരുന്ന് കച്ചവടമാകാം... എന്തായിക്കൂടാ അവര്‍ക്ക്? കാരണം അവര്‍ക്ക് രാഷ്ട്രീയമുണ്ട്. ഒരു പോലീസും പിടിക്കില്ല. ഒരു നിയമവും കുരുക്കില്ല. ഹിന്ദുവിന് എന്തുണ്ട്? ഈ ഭാരതത്തില്, കേരളത്തില് കടലില് മീന്‍പിടിക്കുവാനുള്ള അധികാരം കത്തോലിക്കര് കയ്യടക്കിയിരിക്കുന്നു എന്ന വാര്‍ത്ത നാണക്കേടുണ്ടാക്കുന്നു. കത്തോലിക്കര്‍ക്ക് അതിന് കഴിയുന്നതെന്തുകൊണ്ടാണ്? പട്ടയത്തിന്റെ പേരില് മാണിയും ഉമ്മന്‍ചാണ്ടിയും പള്ളിയും ചേര്‍ന്ന് കേരളം മുഴുവന് കത്തോലിക്കാര്‍ക്ക് പതിച്ചുനല്‍കുമ്പോഴും രോഷത്തേക്കാള് ലജ്ജയാണ് തോന്നുന്നത്. കത്തോലിക്കര്‍ക്ക് അതിന് കഴിയുന്നതെന്തുകൊണ്ടാണ്? ഹിന്ദുവിന് എന്തേ കഴിയാത്തത്? എന്ന് ഹിന്ദു ഉണരും? കേരളത്തിലെ ദരിദ്രരായ ഹിന്ദുക്കള്‍ക്കുവേണ്ടി മരിക്കുവാന് ഹിന്ദു തയ്യാറാകുമോ? ഇടപ്പള്ളിയില് ബസ് കാത്തുനിന്ന എന്റെ മകന് പറയുകയുണ്ടായി: വമ്പന്മാര് വിലകൂടിയ കാറുകളില് യാത്രചെയ്യുന്നു. അവരുടെ മക്കള് ഏറ്റവും നല്ല സ്‌കൂളില്, കോളേജുകളില് പഠിക്കുന്നു. അവരുടെ മക്കള് നല്ല ഭക്ഷണം കഴിച്ച് വെളുത്തുതുടുത്തിരിക്കുന്നു. അവര് ചിരിക്കുന്നു. സന്തോഷിക്കുന്നു. കൂലിപ്പണികഴിഞ്ഞുവരുന്ന ഹിന്ദുദരിദ്രര് മുഷിഞ്ഞ്, വിയര്‍ത്ത്, പ്ലാസ്റ്റിക് കവറില് ചോറുപാത്രമിട്ട് മുണ്ട് മടക്കിക്കുത്തി, ബസ് കാത്ത് നില്‍ക്കുന്നു. അവന്റെ കൂരയിലേക്ക് മടങ്ങുന്നു. കേരളത്തിലെ നല്ല വീടുകളില് ഭൂരിഭാഗവും അഹിന്ദുക്കളുടേതാണ്. വാടകകെട്ടിടങ്ങള് ഹിന്ദുവിന്റേതല്ല. ആഡംബരകാറുകള് അവന്റേതല്ല. ജീവിതം കൂട്ടിമുട്ടിക്കുവാന് ഓരോ ഹിന്ദുവും പെടാപ്പാടുപെടുകയാണ്. അതിന് കഴിയാത്ത അവന് മദ്യപിക്കുകയാണ്. ഈ കേരളത്തിലെ ഏറ്റവും ദരിദ്രര് പിന്നോക്ക ഹിന്ദുക്കളാണ്. അവനെ സഹായിക്കുവാന് ആരുമില്ല. മതം മാറാത്തതുകൊണ്ട് സംഘടിതമതക്കാരുടെ സഹായവും അവനില്ല.\nകൈരാനയ്ക്ക് പിന്നാലെ അലിഗഢും ഹിന്ദുക്കള്‍ക്ക് അന്യമാകുന്നു


PM Modi to embark on three nation tour to Africa from July 23Anweshanam\nപ്രധാനമന്ത്രിയുടെ ആഫ്രിക്കന് സന്ദര്‍ശനം ജൂലൈ 23 ന്...\nSreehari | Friday, July 20, 2018 6:55 PM IST\nന്യൂഡല്‍ഹി: ആഫ്രിക്കന് രാജ്യങ്ങളായ ദക്ഷിണാഫ്രിക്ക, ഉഗാണ്ട, റുവാണ്ട എന്നിവിടങ്ങളിലെ അഞ്ച് ദിവസത്തെ ഔദ്യോഗിക സന്ദര്‍ശനത്തിനായി പ്രധാനമന്ത്രി നരേന്ദ്ര മോദി അടുത്തയാഴ്ച യാത്ര തിരിക്കും. ജൂലൈ 23 മുതല് 27 വരെയാണ് മോദി സന്ദര്‍ശനം നടത്തുക.\nആദ്യം റ്വവാണ്ടയില് എത്തുന്ന പ്രധാനമന്ത്രി തുടര്‍ന്ന് ഉഗാണ്ടയും ദക്ഷിണാഫ്രിക്കയും സന്ദര്‍ശിക്കും. റുവാണ്ടയിലെ ഇന്ത്യന് സമൂഹവുമായി പ്രധാനമന്ത്രി ആശയവിനിമയം നടത്തും. 200 പശുക്കളെയും രാജ്യത്തിന് കൈമാറും. റുവാണ്ട സന്ദര്‍ശിക്കുന്ന ആദ്യ ഇന്ത്യന് പ്രധാനമന്ത്രിയാണ് മോദി.\nഉഗാണ്ടയില് രണ്ട് ദിവസത്തെ സന്ദര്‍ശനമാണ് മോദി നടത്തുക. ഉഗാണ്ട പാര്‍ലമെന്‍റിനെയും ഇന്ത്യന് സമൂഹത്തെയും അഭിസംബോധന ചെയ്യുന്ന പ്രധാനമന്ത്രി പ്രസിഡന്‍റ് യൊവേരി മുസെവേനിയുമായി പ്രതിനിധിതല ചര്‍ച്ച നടത്തും.\nദക്ഷിണാഫ്രിക്കയില് നടക്കുന്ന ബ്രിക്സ് ഉച്ചകോടിയില് മോദി പങ്കെടുക്കും. ബ്രിക്സ് അംഗരാജ്യങ്ങളിലെ നേതാക്കളുമായി ഉഭയകക്ഷി ചര്‍ച്ചകള് നടത്തും. ഇതോടൊപ്പം ദക്ഷിണാഫ്രിക്കന് പ്രസിഡന്‍റ് സിറിള് റാമഫോസയുമായി കൂടിക്കാഴ്ച നടത്തും.


മലേഷ്യ: ഒളിമ്പിക്‌സിന് തയ്യാറെടുക്കുന്ന ഇന്ത്യന് ടീമിന് അസ്ലന്‍ഷാ കപ്പ് ഹോക്കിയില് ദയനീയ തോല്‍വിയോടെ തുടക്കം. ആദ്യ കളിയില് തന്നെ ന്യൂസീലന്‍ഡിനോട് ഒന്നിനെതിരെ അഞ്ച് ഗോളുകള്‍ക്കാണ് ഇന്ത്യ തോറ്റത്.\nഒന്നാം മിനിറ്റില്‍ത്തന്നെ സിമൊണ് ചൈല്‍ഡിന്റെ ഗോളില് കിവികള് മുന്നിലെത്തിയിരുന്നു. പന്ത് അടിച്ചകറ്റാന് ഡിഫന്‍ഡര് സന്ദീപ് സിങ് വരുത്തിയ പിഴവാണ് ഗോളിന് വഴിയിട്ടത്.\nഎന്നാല്, അഞ്ച് മിനിറ്റിനകം ശിവേന്ദ്ര സിങ്ങിലൂടെ ഗോള് മടക്കാന് ഇന്ത്യയ്ക്കായി. പിന്നീട് വേഗമേറിയ നീക്കങ്ങളിലൂടെ ആധിപത്യം നേടിയ ന്യൂസീലന്‍ഡിനായി ആന്‍ഡി ഹെയ്വാര്‍ഡ് (34), സ്റ്റീഫണ് ജെന്നസ് (42), നിക്ക് വില്‍സണ് (58), മാറ്റ് ഹുള്ളിയര് (65) എന്നിവരും ഗോളടിച്ചു.\nഇന്ത്യയുടെ ഒളിമ്പിക് പ്രതീക്ഷകള്‍ക്ക് തിരിച്ചടിയായിരിക്കുകയാണ് തോല്‍വി. ഇന്ത്യയും ന്യൂസീലന്‍ഡും ലണ്ടനില് ഒരേ ഗ്രൂപ്പിലാണ് മത്സരിക്കുന്നത്. ഹോളണ്ടും ജര്‍മനിയും മത്സരിക്കുന്ന ഗ്രൂപ്പില് നിന്ന് മുന്നേറാന് ആറ് വട്ടം ജേതാക്കളായ ഇന്ത്യയ്ക്ക് ഇന്നത്തെ നിലവാരം മതിയാവില്ല.\nതോല്‍വി ടീമിന് ആത്മപരിശോധനയ്ക്കുള്ള അവസരമാണെന്ന് കോച്ച് മൈക്കല് നോബ്‌സ് പറഞ്ഞു. കഴിഞ്ഞ വര്‍ഷം നേടിയ 73 ന്റെ വന് ജയം ആവര്‍ത്തിക്കുകയായിരുന്നു കിവികള്.


യുപിയില് മഞ്ഞുരുകുന്നു; 24 വര്‍ഷത്തിന് ശേഷം മുലായത്തിന്റെ കൂടെ വേദി പങ്കിടാന് മായാവതി | Mayawati shares stage with Mulayam sigh Yadhav after 24 years - Malayalam Oneindia\nയുപിയില് മഞ്ഞുരുകുന്നു; 24 വര്‍ഷത്തിന് ശേഷം മുലായത്തിന്റെ കൂടെ വേദി പങ്കിടാന് മായാവതി\nUpdated: Fri, Apr 19, 2019, 13:19 [IST]\nലഖ്‌നൗ: ബദ്ധവൈരികളായ എസ്പി നേതാവ് മുലായം സിംഗ് യാദവും ബിഎസ്പി നേതാവ് മായാവതിയും ഇന്ന് ഒരേ വേദിയില്. മെയിന്‍പൂരിയിലെ തിരഞ്ഞെടുപ്പ് റാലിയിലാണ് 24 വര്‍ഷത്തിന് ശേഷം ഇതാദ്യമായി ഇരുവരും ഒന്നിച്ച് വേദി പങ്കിടുന്നത്. അഖിലേഷ് യാദവ്, ആര്‍എല്‍ഡി നേതാവ് അജിത് സിങ് എന്നിവരും റാലിയില് പങ്കെടുക്കും.\nമുന്‍പ് കന്‍ഷി റാമും മുലായം സിംഗ് യാദവും ഒന്നിച്ച് ബിജെപിയെ തോല്‍പ്പിക്കാന് ശ്രമിച്ചെങ്കിലും 1995ലെ ഗസ്റ്റ് ഹൗസ് സംഭവം കാരണം ഈ സഖ്യം പരാജയപ്പെട്ടു. മെയിന്‍പുരില് നിന്ന് തുടര്‍ച്ചയായി ലോക്‌സഭയിലേക്ക് ജയിച്ചുവരുന്ന നേതാവാണ് മുലായം സിങ്. എസ്പിക്ക് മൃഗീയ ഭൂരിപക്ഷമുള്ള മണ്ഡലത്തില് കോണ്‍ഗ്രസ് സ്ഥാനാര്‍ഥിയെ നിര്‍ത്തിയിട്ടില്ല. രാജ്യത്തേക്കാള് വലുതാണ് രാജ്യത്തിനകത്തെ വ്യത്യസ്തകളെന്നും 1995ലെ ഗസ്റ്റ് ഹൗസ് സംഭവം രണ്ടു പാര്‍ട്ടികളും ഒന്നിച്ച് പ്രവര്‍ത്തിക്കുന്നതില് തടസ്സമല്ലെന്നും മായാവതി അഭിപ്രായപ്പെട്ടു. ഇത് ചരിത്ര ദിനമാകുമെന്നായിരുന്നു മുലായം സിംഗ് യാദവിന്റെ പ്രതികരണം.\n1993ലാണ് മുമ്പ് എസ്പി, ബിഎസ്പി കൂട്ടുക്കെട്ടുണ്ടായത്. ബിജെപിയെ അധികാരത്തില്‍നിന്ന് പുറത്താക്കാന് മുതിര്‍ന്ന നേതാവ് കാന്‍ഷി റാമിന്റെ നേതൃത്വത്തില് അന്ന് ഇരു പാര്‍ട്ടികളും ഒന്നിക്കുകയായിരുന്നു. തെരഞ്ഞെടുപ്പില് സഖ്യം ജയിക്കുകയും മുലായം സിങ് മുഖ്യമന്ത്രിയാകുകയും ചെയ്തു. പിന്നീട് 1995ലെ പ്രസിദ്ധമായ ഗസ്റ്റ് ഹൗസ് സംഭവത്തെ തുടര്‍ന്ന് സഖ്യം പിരിഞ്ഞു. എസ്.പി നേതാക്കളും പ്രവര്‍ത്തകരും മായാവതിയുടെ ഗസ്റ്റ് ഹൗസ് ആക്രമിച്ചതാണ് സംഭവം. പിന്നീട് ബിജെപി പിന്തുണയോടെ മായാവതി മുഖ്യമന്ത്രിയായി.\nലോക്‌സഭ, നിയമസഭ തിരഞ്ഞെടുപ്പുകളില് വമ്പന് തോല്‍വിക്ക് ശേഷമാണ് ഇരു പാര്‍ട്ടികളും സഖ്യസാധ്യതയെക്കുറിച്ച് ആലോചിച്ചത്. രണ്ട് തിരഞ്ഞെടുപ്പുകളിലും ബിജെപി സീറ്റുകള് തൂത്തുവാരി. എസ്പി നേതാവ് അഖിലേഷ് യാദവാണ് സഖ്യത്തിന് മുന്‍കൈയെടുത്തത്. എന്നാല്, തുടക്കത്തില് സഖ്യ നീക്കത്തില് മുലായം സിങ് യാദവിന് അതൃപ്തിയുണ്ടായിരുന്നു. യുപിയില് ന്യൂനപക്ഷ, ദലിത് വോട്ടുകള് വിഘടിച്ചാല് ബിജെപിക്ക് ഗുണമാകുമെന്നും എക്കാലത്തും അധികാരത്തിന് പുറത്ത് നില്‍ക്കേണ്ടി വരുമെന്നും ഇരുപാര്‍ട്ടികള്‍ക്കും ബോധ്യപ്പെട്ടതിന് ശേഷമാണ് സഖ്യമുണ്ടായത്. ലോക്‌സഭ ഉപതെരഞ്ഞെടുപ്പുകളില് ബിജെപി മണ്ഡലങ്ങളായിരുന്ന ഗൊരഖ്പുര്, കൈരാന എന്നിവ പിടിച്ചടക്കി സഖ്യം ശക്തി തെളിയിച്ചിരുന്നു.\nmayawati mulayam singh up bsp മായാവതി മുലായം സിംഗ് യാദവ് യുപി സമാജ് വാദി പാര്‍ട്ടി ബിഎസ്പി ലോക്സഭ തിരഞ്ഞെടുപ്പ് 2019\nMayawati shares stage with Mulayam sigh Yadhav after 24 years


ശബരിമലയിലെ നിരോധനാജ്ഞ നാല് ദിവസത്തേക്ക് കൂടി നീട്ടി |\nശബരിമലയിലെ നിരോധനാജ്ഞ നാല് ദിവസത്തേക്ക് കൂടി നീട്ടി\nശബരിമലയിലെ നിരോധനാജ്ഞ വീണ്ടും നീട്ടി. നാല് ദിവസത്തേക്കാണ് നിരോധനാജ്ഞ നീട്ടി നൽകിയിരിക്കുന്നത്. പോലീസിന്റെയും എക്‌സിക്യൂട്ടീവ് മജിസ്‌ട്രേറ്റുമാരുടെയും റിപ്പോർട്ടിന്റെ അടിസ്ഥാനത്തിലാണ് കലക്ടർ നിരോധനാജ്ഞ നീട്ടി നൽകാൻ തീരുമാനിച്ചത്.\nസന്നിധാനം, പമ്പ, നിലയ്ക്കൽ, ഇലവുങ്കൽ എന്നിവിടങ്ങളിലാണ് നിരോധനാജ്ഞ ബാധകമായിരിക്കുക. അതേസമയം ദർശനത്തിന് വരുന്ന ഭക്തർക്ക് ശരണം വിളിക്കുന്നതിനോ ദർശനം നടത്തുന്നതിനോ ഒരു തടസ്സവും ഉണ്ടായിരിക്കില്ലെന്ന് ഉത്തരവിൽ പറയുന്നു.\n← തെരഞ്ഞെടുപ്പ് ഫലം തിരിച്ചടിയല്ല; കേരളത്തെ ബാധിക്കില്ലെന്നും ശ്രീധരൻ പിള്ള\nനവോത്ഥാന സംഘടനകളുടെ വനിതാ മതിലിന് ബദലായി ആർ എസ് എസിന്റെ ശബരിമല കർമസമിതിയുടെ അയ്യപ്പ ജ്യോതി →\nസൗദിയിൽ മരിച്ച യുവാവിന്റെ മൃതദേഹം മാറിപ്പോയി; നാട്ടിലെത്തിയത് ശ്രീലങ്കൻ യുവതിയുടെ മൃതദേഹം\nഫാനി വടക്കുപടിഞ്ഞാറൻ ദിശയിലേക്ക്; തീരപ്രദേശങ്ങളിൽ ജാഗ്രതാ നിർദേശം\nക്രിമിനൽ കേസ് പ്രതികളെ മത്സരിപ്പിക്കുന്നത് തടയാനാകില്ല; പക്ഷേ നിയമനിർമാണത്തിന് സമയമായെന്ന് സുപ്രീം കോടതി


മക്കൾക്കൊപ്പം ശാലിനിയും അജിത്തും; കുടുംബചിത്രം ഏറ്റെടുത്ത് ആരാധകർ | Indian Express Malayalam\najith with shalini anoushka aadvik family photo\nവളരെ അപൂർവ്വമായി മാത്രമേ ഈ താരകുടുംബത്തിന്റെ ചിത്രങ്ങൾ ആരാധകരിലേക്ക് എത്താറുള്ളൂ\nUpdated: November 26, 2021 10:08:40 am\nസോഷ്യൽ മീഡിയയുമായി ഒരകലം സൂക്ഷിക്കുന്ന താരമാണ് അജിത്ത്. സോഷ്യൽ മീഡിയ പ്ലാറ്റ്‌ഫോമുകളിലൊന്നും അജിത്തോ ശാലിനിയോ സജീവമല്ല. അതിനാൽ തന്നെ വളരെ അപൂർവ്വമായി മാത്രമേ ഈ താരകുടുംബത്തിന്റെ ചിത്രങ്ങൾ ആരാധകരിലേക്ക് എത്താറുള്ളൂ.\nഇപ്പോഴിതാ, ഏറെ നാളുകൾക്കു ശേഷം അജിത്തിന്റെയും ശാലിനിയുടെയും ഒരു കുടുംബചിത്രം കണ്ട സന്തോഷത്തിലാണ് ആരാധകർ. മക്കളായ അനൗഷ്കയ്ക്കും ആദ്വിക്കിനുമൊപ്പം നിൽക്കുന്ന അജിത്- ശാലിനി ദമ്പതികളുടെ ചിത്രമാണ് ഫാൻസ് ഗ്രൂപ്പുകളുടെ ശ്രദ്ധ നേടുന്നത്.\nതമിഴകത്തിനു മാത്രമല്ല, മലയാളി പ്രേക്ഷകരെ സംബന്ധിച്ചും പ്രിയപ്പെട്ട താരജോഡികളാണ് അജിത്തും ശാലിനിയും. ശാലിനിയെ വിവാഹം ചെയ്ത് മലയാളത്തിന്റെ മരുമകനായ അജിത്തിന് കേരളത്തിലുമുണ്ട് നിറയെ ആരാധകര്.\nWeb Title: Ajith with shalini anoushka aadvik family photo\nകിടിലൻ കാർ സ്റ്റണ്ടുമായി ദുൽഖർ; ഇത് വേറെ ലെവൽ എന്ന് ആരാധകർ


സ്ത്രീവേഷം കെട്ടിയ യുവാവ് മിസ്സ്.കസാക്കിസ്ഥാന് മത്സരത്തില് ഫൈനല് റൗണ്ടിലെത്തി!\nസൗന്ദര്യം വഴിഞ്ഞൊഴുകുന്ന കേശഭാരം, നീലിമയാര്‍ന്ന കണ്ണുകള്, അന്നനട... അലീന അലീവയെന്ന സുന്ദരിയ്ക്ക് മാര്‍ക്കിടാന് സൗന്ദര്യമത്സരത്തിലെ വിധികര്‍ത്താക്കള് മത്സരിക്കുകയായിരുന്നു. ഒടുവില് അലീന ആ രഹസ്യം വെളിപെടുത്തുമ്പോള് ഞെട്ടിയത് വിധികര്‍ത്താക്കളും സംഘാടകരും മാത്രമല്ല പ്രണയത്തോടെ അവള്‍ക്ക് വേണ്ടി കയ്യടിച്ച ആയിരക്കണക്കിന് ആരാധകരുമായിരുന്നു. താന് സ്ത്രീയല്ല, പുരുഷനാണ് എന്നതായിരുന്നു ആ രഹസ്യം.\nഇല്ലേ ഡ്യാഗിലേവ് എന്ന ഇരുപത്തിരണ്ടുകാരനാണ് യുവതിയായി വേഷം മാറി മിസ്. കസാക്കിസ്ഥാന് സൗന്ദര്യമത്സരത്തില് പങ്കെടുത്ത് ഫൈനല് റൗണ്ടിലെത്തിയത്. സുഹൃത്തുക്കളോട് പന്തയം വച്ചാണ് താന് ഈ സാഹസത്തിന് മുതിര്‍ന്നതെന്ന് പിന്നീട് ഇല്ലേ വെളിപെടുത്തി. എല്ലാം കുറച്ച് കൂടിപോയെന്നും ആളുകളെ ഇനിയും പറ്റിക്കുന്നത് ശരിയല്ലെന്നും തനിക്ക് തോന്നിയെന്നാണ് ഡ്യാഗിലേവ് ഇതിനെക്കുറിച്ച് പറയുന്നത്.\nവിധികര്‍ത്താക്കള് മാത്രമല്ല, ഓണ്‍ലൈനിലൂടെ പഴയ സോവിയറ്റ് രാഷ്ട്രങ്ങളിലെ കോടിക്കണക്കിന് പേര് അലീന എന്ന ഇല്ലേ ഡ്യാഗിലേവിന് വോട്ടു ചെയ്തു. ഇതു തന്നെയാണ് സത്യം വെളിപെടുത്താന് ഇയാളെ പ്രേരിപ്പിച്ചതും.


മഴ 27 ശതമാനം കുറവ് വെള്ള സംഭരണത്തിനായി ടാസ്‌ക് ഫോഴ്‌സ് – Chandrika Daily\nBy chandrika Thursday August 10, 2017 17:21 pm\nമഴ 27 ശതമാനം കുറവ് വെള്ള സംഭരണത്തിനായി ടാസ്‌ക് ഫോഴ്‌സ്\nമഴയുടെ കുറവ് മൂലം സംസ്ഥാനം നേരിടാന് സാധ്യതയുള്ള ഗുരുതരമായ പ്രതിസന്ധി ഒഴിവാക്കുന്നതിന് യുദ്ധകാലാടിസ്ഥാനത്തില് മുന്‍കരുതല് നടപടികള് സ്വീകരിക്കാന് മുഖ്യമന്ത്രി പിണറായി വിജയന്റെ അധ്യക്ഷതയില് ചേര്‍ന്ന ഉന്നതതലയോഗം…\nമഴയുടെ കുറവ് മൂലം സംസ്ഥാനം നേരിടാന് സാധ്യതയുള്ള ഗുരുതരമായ പ്രതിസന്ധി ഒഴിവാക്കുന്നതിന് യുദ്ധകാലാടിസ്ഥാനത്തില് മുന്‍കരുതല് നടപടികള് സ്വീകരിക്കാന് മുഖ്യമന്ത്രി പിണറായി വിജയന്റെ അധ്യക്ഷതയില് ചേര്‍ന്ന ഉന്നതതലയോഗം തീരുമാനിച്ചു. കരുതല് നടപടികളുടെ ഭാഗമായി മഴവെള്ള സംഭരണം ലക്ഷ്യമാക്കി മൂന്ന് കര്‍മസേനകള് (ടാസ്‌ക് ഫോഴ്‌സ്) രൂപീകരിക്കാന് തീരുമാനിച്ചു.\nതൃശൂരില് വിജയകരമായി നടപ്പിലാക്കിയ ‘മഴപ്പൊലിമ’യുടെ മാതൃകയില് തൊഴിലുറപ്പ് പദ്ധതി ഉപയോഗപ്പെടുത്തി മഴവെള്ളസംഭരണം സംസ്ഥാന വ്യാപകമായി നടത്താനുള്ളതാണ് ഒരു ടാസ്‌ക് ഫോഴ്‌സ്. തദ്ദേശ സ്വയംഭരണ സെക്രട്ടറി ഡോ. വി.കെ ബേബിക്കായിരിക്കും ഇതിന്റെ ചുമതല. തടയണകള്, റഗുലേറ്ററുകള് എന്നിവ അടിയന്തരമായി റിപ്പയര് ചെയ്യുന്നതിനും താല്‍ക്കാലിക തടയണകള് നിര്‍മിക്കുന്നതിനുമാണ് രണ്ടാമത്തെ ടാസ്‌ക് ഫോഴ്‌സ്. കനാലുകള്, കുളങ്ങള് എന്നിവ വൃത്തിയാക്കുന്നതിനും പരമാവധി മഴവെള്ളം സംഭരിക്കുന്നതിനുമാണ് മൂന്നാമത്തെ ടാസ്‌ക് ഫോഴ്‌സ്. രണ്ടും മൂന്നും രണ്ട് ടാസ്‌ക് ഫോഴ്‌സുകളുടെയും ചുമതല ജലവിഭവ സെക്രട്ടറി ടിങ്കു ബിസ്വാളിനാണ്.\nടാസ്‌ക് ഫോഴ്‌സുകളുടെ പ്രവര്‍ത്തന പദ്ധതി അടിയന്തരമായി തയ്യാറാക്കണമെന്ന്നിര്‍ദ്ദേശിച്ചിട്ടുണ്ട്. ആഗസ്റ്റ് 21ന് ചേരുന്ന യോഗത്തില് പ്രവര്‍ത്തന പദ്ധതികള് സമര്‍പ്പിക്കണം.\nകാലാവസ്ഥ നിരീക്ഷണ കേന്ദ്രത്തിന്റെ ആഗസ്ത് ഏഴ് വരെയുള്ള കണക്കുകള് പ്രകാരം കേരളത്തില് 27 ശതമാനം മഴ കുറവാണ് രേഖപ്പെടുത്തിയത്. പ്രധാന ജലവൈദ്യുത പദ്ധതികളുള്ള ഇടുക്കിയില് 36 ശതമാനം മഴ കുറവാണ്. വയനാട്ടില് 58 ശതമാനം കുറവ്. ഇടുക്കിയിലെ ജലസംഭരണികളില് ഇപ്പോള് 32 ശതമാനം വെള്ളമേയുള്ളു. ശരാശരി 20 ശതമാനം കുറവ്. ആഗസ്റ്റ്, സെപ്തംബര് മാസങ്ങളില് നല്ല മഴകിട്ടുകയാണെങ്കില് പ്രതിസന്ധി ഒഴിവാകും. അടുത്ത മൂന്നാഴ്ച സാമാന്യം നല്ല മഴകിട്ടിയേക്കുമെന്നാണ് കാലാവസ്ഥ നിരീക്ഷണ കേന്ദ്രം പറയുന്നത്.\nവെള്ളം കരുതലോടെ ഉപയോഗിക്കുന്നതിനും മഴവെള്ളം പരമാവധി ശേഖരിക്കാനുമുള്ള പ്രവര്‍ത്തനം അടിയന്തരമായി നടത്താന് യോഗം തീരുമാനിച്ചു. ബോധവല്‍ക്കരണ പ്രവര്‍ത്തനങ്ങള് പൊതുജന സമ്പര്‍ക്ക വകുപ്പുമായി സഹകരിച്ച് ദുരന്തനിവാരണ അതോറിറ്റി നടത്തും. യോഗത്തില് മന്ത്രിമാരായ തോമസ് ഐസക്, ഇ. ചന്ദ്രശേഖരന്, എം.എം. മണി, മാത്യു ടി. തോമസ്, കെ. രാജു, ജലവിഭവ സെക്രട്ടറി ടിങ്കു ബിസ്വാള്, വാട്ടര് അതോറിറ്റി എം.ഡി ഷൈനമോള്, കാലാവസ്ഥാ നിരീക്ഷണ കേന്ദ്രം ഡയറക്ടര് ഡോ. എസ്. സുദേവന്, ദുരന്തനിവാരണ അതോറിറ്റി മെമ്പര് സെക്രട്ടറി ഡോ. ശേഖര് കുര്യാക്കോസ് തുടങ്ങിയവര് പങ്കെടുത്തു.\nCategories: Video Stories Tags: blog, rain


ഹൃദയം തൊടുന്ന മെലഡിയുമായി ‘അൽ മല്ലു’; വിഡിയോ ഗാനം|Al Mallu\nഹൃദയം തൊടുന്ന മെലഡിയുമായി ‘അൽ മല്ലു’; വിഡിയോ ഗാനം\nമനോരമ ലേഖിക January 15, 2020 10:57 AM IST\nനമിത പ്രമോദിനെ നായികയാക്കി ബോബൻ സാമുവൽ സംവിധാനം ചെയ്യുന്ന ‘അൽ മല്ലു’ എന്ന ചിത്രത്തിലെ പുതിയ ഗാനം പുറത്തിറങ്ങി. ബി.കെ.ഹരിനാരായാണന്റെ വരികൾക്ക് രഞ്ജിൻ രാജ് ഈണം പകർന്നിരിക്കുന്നു. ‘ജോസഫ്’ എന്ന ചിത്രത്തിലെ ഗാനങ്ങളിലൂടെ ഏറെ ശ്രദ്ധിക്കപ്പെട്ട സംഗീതസംവിധായകനാണ് രഞ്ജിൻ. ശ്വേത മോഹനും കെ.എസ്.ഹരിശങ്കറും ചേർന്നാണ് ഗാനം ആലപിച്ചത്. ചിത്രത്തിലെ മറ്റൊരു ഗാനം നേരത്തെ റിലീസ് ചെയ്തിരുന്നു.\nരഞ്ജിൻ രാജിന്റെ സംഗീതത്തിൽ ജാസി ഗിഫ്റ്റ് ;‘അൽ മല്ലു’വിലെ കല്യാണപ്പാട്ട്\nനാടും വീടും ഉപേക്ഷിച്ച് സ്വപ്നങ്ങൾ കെട്ടിപ്പടുക്കാൻ അന്യനാട്ടിൽ പോയി ജോലി ചെയ്യുന്ന ഒരു പെൺകുട്ടിയുടെ മാനസിക പ്രയാസങ്ങളും അവൾ നേരിടുന്ന വെല്ലുവിളികളുമാണ് സിനിമയുടെ പ്രമേയം. ദുബായ്, അബുദാബി എന്നിവിടങ്ങളിൽ ചിത്രീകരിച്ച അൽ മല്ലുവിൽ പുതുമുഖം ഫാരിസാണ് നായകൻ. മിയ, സിദ്ദിഖ്, ലാൽ, മിഥുൻ രമേശ്, ധർമ്മജൻ ബോൾഗാട്ടി, മാധുരി, ഷീലു എബ്രഹാം, സിനിൽ സൈനുദ്ദീൻ, വരദ, ജെന്നിഫർ തുടങ്ങിയവർ ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നു.\nജനപ്രിയൻ, റോമൻസ്, ഹാപ്പി ജേർണി തുടങ്ങിയ ചിത്രങ്ങളുടെ സംവിധായകനാണ് ബോബൻ സാമുവല്. വിഷ്ണു ഉണ്ണികൃഷ്ണൻ നായകനായ ‘വികടകുമാരൻ’ ആണ് ഇതിനു മുൻപ് ബോബൻ സാമുവൽ സംവിധാനം ചെയ്ത ചിത്രം. അൽ മല്ലുവിന് തിരക്കഥയൊരുക്കിയതും സംവിധായകൻ തന്നെയാണ്. മെഹ്ഫിൽ പ്രൊഡക്്ഷൻസിന്റെ ബാനറിൽ സജിൽ മജീദാണ് ചിത്രം നിർമിക്കുന്നത്.


സെന്‍സര് ചെയ്യാത്ത 'മാസ്റ്റർ' ആമസോൺ പ്രൈമിൽ റിലീസിനൊരുങ്ങുന്നു - Cinemapranthan\nസെന്‍സര് ചെയ്യാത്ത ‘മാസ്റ്റർ’ ആമസോൺ പ്രൈമിൽ റിലീസിനൊരുങ്ങുന്നു\nജനുവരി 29 ന് ചിത്രം റിലീസ് ചെയ്യുന്നത്\nവിജയ് നായകനായ ‘മാസ്റ്റര്’ ഒ.ടി.ടി റിലീസിന്. ജനുവരി 29 ന് ആമസോൺ പ്രൈമിൽ ആണ് ചിത്രം റിലീസ് ചെയ്യുന്നത്. തിയറ്റർ റിലീസിന് പിന്നാലെയാണ് ഇപ്പോൾ ഒ ടി ടി റിലീസിനും ചിത്രം തയ്യാറെടുക്കുന്നത്. ‘മാസ്റ്റർ’ തിയേറ്ററുകളിലെത്തി 17 ദിവസത്തിന് ശേഷമാണ് ഒ.ടി.ടിയില് റിലീസ് ചെയ്യുന്നത്. സെന്‍സര് ചെയ്യാത്ത പൂർണ്ണ രൂപത്തിലുള്ള ചിത്രമായിരിക്കും ആമസോൺ പ്രൈമിൽ റിലീസ് ചെയ്യുക. മാസ്റ്ററിന്റെ പുതിയ ട്രെയ്ലർ അണിയറ പ്രവർത്തകർ പുറത്തു വിട്ടിരിക്കുകയാണ്.\nപൊങ്കല് റിലീസ് ആയി ജനുവരി 13-നാണ് ‘മാസ്റ്റർ’ തിയറ്ററുകളിലെത്തിയത്. വിജയ് പ്രൊഫസര് വേഷത്തിലെത്തുന്ന ചിത്രത്തിൽ മലയാളിയായ മാളവികാ മോഹനൻ ആണ് നായിക. വിജയ് സേതുപതിയാണ് ചിത്രത്തിലെ വില്ലന്. അർജുൻ ദാസ്, ആൻഡ്രിയ, ശന്തനു എന്നിവരാണ് മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്.\nനാല് ഭാഷകളിലായി പുറത്തിറങ്ങിയ ‘മാസ്റ്റർ’ കോവിഡ് മഹാമാരി മൂലം പ്രതിസന്ധിയിലായ മലയാളം ഉൾപ്പടെയുള്ള സിനിമ മേഖലയെ തിരിച്ചു കൊണ്ട് വരാൻ തുടക്കം കുറിക്കുകയായിരുന്നു. 220 കോടി രൂപയാണ് മാസ്റ്ററിന് ആഗോള വിപണിയില് ലഭിച്ചത്. സേവ്യര് ബ്രിട്ടോയാണ് ‘മാസ്റ്റർ’ നിർമ്മിച്ചിരിക്കുന്നത്.\nActorVijay ActressMalavikaMohan AmazonPrime MasterMovie OttRelease trailer VijaySethupathi\n‘ആരാധനാലയം തകർത്തവരാണ് രാജ്യത്തെ ജനങ്ങളോട് സമാധാനപരമായി പ്രതിഷേധിക്കാന് പറയുന്നത്’; സിദ്ധാർഥ്\nഒരു മില്യൺ കാഴ്ച്ചക്കാരുമായി ‘വർത്തമാനം’ ടീസർ ശ്രദ്ധേയമാകുന്നു


Wednesday6July 2011 3:38 pm IST\nതിരുവനന്തപുരം: സ്വാശ്രയ കോളേജുകളിലെ ഫീസ് നിരക്കില് സര്‍ക്കാര് നിയന്ത്രണം തുടരുമെന്ന് മുഖ്യമന്ത്രി ഉമ്മന്‍ചാണ്ടി അറിയിച്ചു. സംസ്ഥാനത്തെ അണ് എയ്ഡഡ് സ്കൂളുകള്‍ക്ക് ഏര്‍പ്പെടുത്തിയിരുന്ന ഫീസ് നിയന്ത്രണം നീക്കിയതായും മുഖ്യമന്ത്രി അറിയിച്ചു. ന്യൂനപക്ഷ വിദ്യാഭ്യാസ സ്ഥാപനങ്ങള് തോന്നിയതു പോലെ ഫീസ് ഈടാക്കുന്നത് ന്യായമല്ല. ന്യൂനപക്ഷ സ്ഥാപനങ്ങളും ഭൂരിപക്ഷ സ്ഥാപനങ്ങളും തമ്മില് ഫീസിന്റെ കാര്യത്തില് വേര്‍തിരിവ് ഉണ്ടാകരുതെന്നാണ് സര്‍ക്കാരിന്റെ ആഗ്രഹമെന്നും മുഖ്യമന്ത്രി പറഞ്ഞു. ന്യൂനപക്ഷ സ്കൂളുകളില് ഫീസ് നിയന്ത്രണം ഉണ്ടായിരുന്നില്ല. ഇത് എല്ലാ സ്കൂളുകള്‍ക്കും ബാധകമാക്കുകയാണു ചെയ്തത്. ഫീസ് നിരക്കില് ഏകീകൃത സംവിധാനം കൊണ്ടുവരുന്നതിനാണിതെന്നു മന്ത്രിസഭായോഗ തീരുമാനങ്ങള് വിശദീകരിക്കുന്നതിനിടെ മുഖ്യമന്ത്രി ഉമ്മന്‍ചാണ്ടി വ്യക്തമാക്കി. സംസ്ഥാനത്ത് എല്ലാ കുട്ടികള്‍ക്കും സൗജന്യ സ്കൂള് വിദ്യാഭ്യാസത്തിനു സര്‍ക്കാര് സൗകര്യമൊരുക്കിയിട്ടുണ്ട്. ഇതു നിരസിച്ചാണ് സ്വകാര്യ സ്കൂളുകളെ ആശ്രയിക്കുന്നതെന്നു മുഖ്യമന്ത്രി പറഞ്ഞു. ശ്രീ പദ്‌മനാഭസ്വാമി ക്ഷേത്രത്തില് ശക്‌തമായ സ്ഥിരം സുരക്ഷ ഏര്‍പ്പെടുത്തുമെന്നും മുഖ്യമന്ത്രി വ്യക്‌തമാക്കി. ഇതുസംബന്‌ധിച്ച ഡി.ജി.പിയുടെ റിപ്പോര്‍ട്ട് മന്ത്രിസഭായോഗം ചര്‍ച്ച ചെയ്‌തു. ഇക്കാര്യത്തില് രണ്ടുമൂന്നുദിവസത്തിനകം തീരുമാനമെടുക്കുമെന്നും മുഖ്യമന്ത്രി വ്യക്‌തമാക്കി. ഇതിന് എത്ര ചെലവു വന്നാലും അത് സര്‍ക്കാര് വഹിക്കും. പദ്‌മനാഭസ്വാമി ക്ഷേത്രത്തില് ഇപ്പോള് ഏര്‍പ്പെടുത്തിയിരിക്കുന്നത് താല്‍ക്കാലിക സുരക്ഷ മാത്രമാണ് ഭക്തര്‍ക്ക് ബുദ്ധിമുട്ടുണ്ടാകാത്ത വിധം ക്ഷേത്രത്തില് സ്ഥിരം സുരക്ഷാ സംവിധാനം ഒരുക്കുന്ന കാര്യം സര്‍ക്കാര് ആലോചിച്ച് വരികയാണെന്നും ഉമ്മന്‍ചാണ്ടി പറഞ്ഞു. എം.വി.ശ്രേയാംസ് കുമാറിന്റെ കൈവശമുള്ള ഭൂമി ഏറ്റെടുക്കുന്നത് സംബന്ധിച്ച പ്രശ്നത്തില് കോടതി നിര്‍ദ്ദേശപ്രകാരം നടപടി സ്വീകരിക്കുമെന്നും മുഖ്യമന്ത്രി പറഞ്ഞു. മലപ്പുറം മദ്യദുരന്തം, ചെറിയതുറ വെടിവയ്‌പ് എന്നിവയെക്കുറിച്ച് അന്വേഷിക്കുന്ന കമ്മിഷനുകളുടെ കാലാവധി ആറുമാസം കൂടി നീട്ടി. എന്നാല്, ഇതുകഴിഞ്ഞാല് ഇനി കാലാവധി നീട്ടിനല്‍കില്ലെന്നും മുഖ്യമന്ത്രി അറിയിച്ചു. കേന്ദ്രത്തില് നിന്ന് സംസ്ഥാനത്തിന് കിട്ടേണ്ട ഫണ്ടുകള് വാങ്ങി എടുക്കുന്നതിന് ഓഗസ്റ്റ് 22 മുതല് 26വരെ ദല്‍ഹിയിലെത്തി കേന്ദ്രസര്‍ക്കാരിന്റെ വിവിധ മന്ത്രാലയങ്ങളുമായി മുഖ്യമന്ത്രി ചര്‍ച്ച നടത്തും. വകുപ്പ് മന്ത്രിമാരും ഉദ്യോഗസ്ഥരും അതത് ദിവസങ്ങളില് ദല്‍ഹിയില് എത്തണമെന്നും നിര്‍ദ്ദേശിച്ചിട്ടുണ്ട്. വയനാട്ടില് കോളറ ബാധിച്ച കോളനികളില് കക്കൂസ് ഇല്ലാത്ത വീടുകളില് അത് നിര്‍മ്മിക്കും. 50 ആദിവാസി കോളനികളില് മോഡല് ടോയ്‌ലെറ്റ് ബ്‌ളോക്കുകള് പണിയും. സാനിട്ടേഷന് പ്രവര്‍ത്തനങ്ങള് മൂന്നുമാസത്തിനകം പൂര്‍ത്തിയാക്കാനാണ് നിര്‍ദ്ദേശിച്ചിരിക്കുന്നതെന്നും മുഖ്യമന്ത്രി അറിയിച്ചു. നിയമ സെക്രട്ടറിയായി സി.പി.രാമരാജ പ്രേമപ്രസാദിനെ നിയമിച്ചു. കെ.എസ്.ആര്.ടി.സി എം.ഡിയായി അലക്‌സാണ്ടര് ലൂക്കിനെ നിയമിച്ചതായും ഉമ്മന്‍ചാണ്ടി അറിയിച്ചു.\nസ്വകാര്യാശുപത്രികളിലെ ചികിത്സാഫീസ് സര്‍ക്കാര് നിശ്ചയിക്കണമെന്ന്\nഅമിത ഫീസ് വാങ്ങുന്ന കോളേജുകള്‍ക്കെതിരെ നടപടി: മുഖ്യമന്ത്രി\nപാചകവാതകത്തിന് നിയന്ത്രണം വരുന്നു\nനിയന്ത്രണങ്ങള് തുടരും; വിജ്ഞാപനത്തിന്റെ പേരില് സര്‍ക്കാര് മുതലെടുപ്പിന്\nഎ.പി.എല് വിഭാഗക്കാരുടെ റേഷന് സബ്സിഡി ബാങ്ക് വഴി നല്‍കും


റ്റിക് റ്റോക്ക് സ്മാര്‍ട് ഫോണ് പുറത്തിറക്കി; ജ്യാങ്കുവോ പ്രോ3| Businessmalayali\nറ്റിക് റ്റോക്ക് സ്മാര്‍ട് ഫോണ് പുറത്തിറക്കി; ജ്യാങ്കുവോ പ്രോ 3\nബീജിങ്: ഇതുവരെ ഫോണില് ആയിരുന്നു റ്റിക്‌റ്റോക്; ഇനിയിപ്പോള് ഫോണും റ്റിക്‌റ്റോക് ആകും. റ്റിക് റ്റോക് ആപ്പിനുടമകളായ ബൈറ്റ്ഡാന്‍സ് കമ്പനി പുതിയ ഫോണ് ഇറക്കി. ജ്യാങ്കുവോ പ്രോ3എന്നാണ് പുതിയ ഫോണിന്റെ പേര്.\nസ്മാര്‍ട്ടിസന് എന്ന കമ്പനി വഴിയാണ് ഫോണ് പുറത്തിറക്കുന്നത്. സ്മാര്‍ട്ടിസന് കമ്പനി ഏറ്റെടുത്ത് അവര് മുന്‍പിറക്കിയിരുന്ന ഫോണ് സീരീസിന്റെ തുടര്‍ച്ചയായിട്ടാണ് ഈ ഫോണ്. ഫോണ് ചൈനീസ് ഉപയോക്താക്കള്‍ക്ക് മാത്രം വേണ്ടിയാണ് ഇപ്പോള്.\nഈ വര്‍ഷമാദ്യം സ്മാര്‍ട് ഫോണ് നിര്‍മാതാക്കളായ സ്മാര്‍ട്ടിസാനില് നിന്ന് ഒരുകൂട്ടം പേറ്റന്റുകളും ചില ജീവനക്കാരെയും ബൈറ്റ്ഡാന്‍സ് സ്വന്തമാക്കിയിരുന്നു. പ്രമുഖ വീഡിയോ അപ്ലിക്കേഷന് പിന്നിലുള്ള കമ്പനി ഹാര്‍ഡ്വെയര് വികസിപ്പിക്കുന്നത്തിലേക്കും ചുവടുവെക്കുകയാണ്.\n‘ഫോണിന് റ്റിക്‌റ്റോകുമായി ഒരു ബന്ധവുമില്ല, സ്മാര്‍ട്ടിസന്റെ ചൈനയിലെ നിലവിലുള്ള ഉപഭോക്താക്കളുടെ ആവശ്യങ്ങള് നിറവേറ്റുന്നതിലാണ് ഞങ്ങള് ശ്രദ്ധ കേന്ദ്രീകരിക്കുന്നത്.’ ബൈറ്റ്ഡാന്‍സ് വക്താവ് പറഞ്ഞു. ചൈനയുടെ റ്റിക്‌റ്റോകിന്റെ ഡൊയിന് പോലുള്ള ആപ്ലിക്കേഷനുകള് ഈ ഫോണില് ഉണ്ട്.\nജ്യാങ്കുവോ പ്രോ പ്രോ3എന്ന ഹാന്‍ഡ്‌സെറ്റില് 6.39 എഫ്എച്ച്ഡി പ്ലസ് അമോലെഡ് സ്‌ക്രീന് പായ്ക്ക് ചെയ്യുന്നു. 12 ജിബിയാണ് റാം. സ്നാപ്ഡ്രാഗണ് 855 പ്ലസ്, ആന്‍ഡ്രോയിഡ് പൈ അടിസ്ഥാനമാക്കിയുള്ള സ്മാര്‍ട്ടിസന് ഒഎസ് 3.0 എന്നിവ പ്രധാന ഫീച്ചറുകളാണ്.\nപ്രധാന ക്യാമറ 48 എംപി (ഐഎംഎക്‌സ് 586), 13 എംപി 123 ഡിഗ്രി അള്‍ട്രാ വൈഡ്, 2ഃ സൂമിനായി 8എംപി ടെലി,5എംപി മാക്രോ ലെന്‍സ്, മുന്‍വശത്ത് 20 എംപി ക്യാമറ എന്നിവ ഉള്‍പ്പെടുന്നതാണ് ക്യാമറ സിസ്റ്റം.\nഫോണില് ഇന്-ഡിസ്‌പ്ലേ ഫിംഗര്‍പ്രിന്റ് സ്‌കാനര് ഉണ്ട്. 3.5 എംഎം ഓഡിയോ ജാക്ക് ഇല്ല. 18ണ ഫാസ്റ്റ് ചാര്‍ജിങ്ങുള്ള 4,000 എംഎഎച്ച് ബാറ്ററി പായ്ക്ക് ചെയ്യുന്നു.\nസ്മാര്‍ട്ടിസാന് ജ്യാങ്കുവോ പ്രോ പ്രോ3കറുപ്പ്, വെള്ള, പച്ച നിറങ്ങളിലാണ് വരുന്നത്.\n128 ജിബി സ്റ്റോറേജ് പതിപ്പുള്ള 8 ജിബി റാമിന് 2899 യുവാന് ( ഏകദേശം 29,125 രൂപ), 256 ജിബി സ്റ്റോറേജ് പതിപ്പിനൊപ്പം 8 ജിബി റാം 3199 യുവാന് (ഏകദേശം 32,140 രൂപ.) ടോപ്പ് എന്‍ഡ് 12 ജിബി റാമിന് 256 ജിബി സ്റ്റോറേജ് പതിപ്പ് 3599 യുവാന് (ഏകദേശം 36,160 രൂപ). നവംബര്4മുതല് ചൈനയില് വില്‍പനയ്ക്കെത്തും\ntik tok introduced mobile phone\nPrevious articleതുടര്‍ച്ചയായ തകര്‍ച്ചയ്ക്ക് ശേഷം മാരുതി സുസുക്കിക്ക് ഒക്ടോബറില് നേട്ടം\nNext articleഅഞ്ച് മിനുട്ട് സംസാരിച്ചാല് ക്യാഷ് ബാക്ക് ഓഫര്; പുതിയ ഓഫറുമായി ബി.എസ്.എന്.എല്\nകൊറോണ ബാധിതര് ആറുലക്ഷം; മരണം 27371, കാല് ലക്ഷത്തോളം പേര് ഗുരുതരാവസ്ഥയില്\nവായ്പകള്‍ക്ക് റിസര്‍വ് ബാങ്ക് പ്രഖ്യാപിച്ച മൊറട്ടോറിയം പ്രകാരം മൂന്നുമാസത്തേക്ക് ഇ.എം.ഐ അടയ്‌ക്കേണ്ട; എന്നാല് തുക പിന്നീട് അടയ്ക്കണം\nഏറ്റവും കൂടുതല് കൊറോണ രോഗബാധിതര് അമേരിക്കയില്; ലോകത്താകെ മരണം കാല് ലക്ഷത്തോളമെത്തി\nകോവിഡ് ബാധിച്ച് മരിച്ചവരുടെ എണ്ണം ലോകത്താകെ 24117; ഇന്ത്യയില് മരണം 20, കേരളത്തില് ഒരാള്‍ക്ക് കൂടി കൊറോണ\nരാജ്യത്തെ എല്ലാ വായ്പകള്‍ക്കും മൂന്നു മാസത്തേക്ക് മൊറട്ടോറിയം ; പലിശനിരക്കും കുറച്ചു\nകൊറോണ: സഹായവുമായി കോര്‍പ്പറേറ്റുകള് March 28, 2020\nകൊറോണ ബാധിച്ചു മരിച്ചാല് മൃതദേഹം മറവു ചെയ്യാന് കര്‍ശന നിര്‍ദേശങ്ങളുമായി സര്‍ക്കാര് March 28, 2020\nകൊറോണ ബാധിതര് ആറുലക്ഷം; മരണം 27371, കാല് ലക്ഷത്തോളം പേര് ഗുരുതരാവസ്ഥയില് March 28, 2020\nവായ്പകള്‍ക്ക് റിസര്‍വ് ബാങ്ക് പ്രഖ്യാപിച്ച മൊറട്ടോറിയം പ്രകാരം മൂന്നുമാസത്തേക്ക് ഇ.എം.ഐ അടയ്‌ക്കേണ്ട; എന്നാല് തുക പിന്നീട് അടയ്ക്കണം March 27, 2020\nകൊറോണ വൈറസ് സൗദിയില് ആകെ 1104 പേര്‍ക്ക് March 27, 2020\nOur group of Medias\nPravasi veekshanam Monthly\n© businessmalayali.com 2019


വിവാഹം കഴിഞ്ഞാല് അഭിനയിക്കില്ല- നമിത | Gramajyothi News\nവിവാഹം കഴിഞ്ഞാല് അഭിനയിക്കില്ല- നമിത\nSeptember 3, 2018 10:44 am Published by : Chief Editor\nവിവാഹത്തെപ്പറ്റിയും നടി ്‌അഭിമുഖത്തില് മനസ് തുറന്നു. വിവാഹത്തെക്കുറിച്ച് ഇപ്പോള് ചിന്തിക്കുന്നില്ല. എന്നാല് വിവാഹം കഴിഞ്ഞാല് പിന്നെ അഭിനയം തുടരാന് താല്‍പര്യമില്ല. തന്റെ അമ്മയെ പോലെ വീട്ടമ്മയായിരിക്കാനാണ് തന്റെ ആഗ്രഹമെന്നും നമിത പറഞ്ഞു.\nകല്യാണത്തെക്കുറിച്ചുള്ള ചര്‍ച്ചകളൊന്നും വീട്ടില് തുടങ്ങിയിട്ടില്ല. കുറച്ച് കൂടി പക്വത വന്നിട്ടേ അതേപ്പറ്റി ആലോചിക്കുന്നുള്ളു. വിവാഹം കഴിഞ്ഞാല് ഭര്‍ത്താവിന്റെ കാര്യങ്ങള് നോക്കി, വീട്ടുകാര്യങ്ങള് ശ്രദ്ധിച്ച് കഴിയാനാണ് ഇഷ്ടമെന്നാണ് നമിത പറഞ്ഞത്.എല്ലാ കുടുംബത്തിന്റെയും അടിത്തറ സ്ത്രീകളാണ്. ഞാന് എന്റെ അമ്മയെ കണ്ട് വളര്‍ന്ന പെണ്‍കുട്ടിയാണ്. അമ്മ ഞങ്ങള്‍ക്ക് വേണ്ടി മാത്രം ജീവിച്ച വ്യക്തിയായിരുന്നു.അതുപോലെ നല്ലൊരു കുടുംബിനിയായി കഴിയാനാണ് തനിക്കും ഇഷ്ടമെന്ന് നമിത അഭിമുഖത്തില് പറഞ്ഞു. അതേസമയം ഇത് തന്റെ മാത്രം അഭിപ്രായമാണെന്നും എല്ലാവര്‍ക്കും അവരുടേതായ കാഴ്ചപ്പാടുകള് ഇക്കാര്യത്തില് ഉണ്ടാകുമെന്നും നമിത പറഞ്ഞു.\nഅതേസമയം മമ്മൂട്ടിയുടെയും മോഹന്‍ലാലിന്റെയും കട്ടഫാനാണ് താനെന്നും വിവാഹം കഴിച്ച് സിനിമയില് നിന്ന് വിട്ടുപോകുന്നതിന് മുമ്ബ് ഇരുവരുടെയും കൂടെ അഭിനയിക്കണമെന്ന് ആഗ്രഹമുണ്ടെന്നും നമിത പറഞ്ഞു.


Covishield vaccine interval; Central govt\nവാക്സിൻ ഇടവേള; കേന്ദ്രസർക്കാർ നൽകിയ അപ്പീൽ പരിഗണിക്കുന്നത് മാറ്റി\nവാക്സിൻ ഇടവേളയിൽ കേന്ദ്രസർക്കാർ നൽകിയ അപ്പീൽ പരിഗണിക്കുന്നത് നാളെത്തേക്ക് മാറ്റി. ഹൈക്കോടതി സിംഗിൾ ബെഞ്ച് വിധിക്കെതിരെയാണ് കേന്ദ്രം അപ്പീൽ നൽകിയത്. വാക്‌സിൻ നയത്തിലെ കോടതി ഇടപെടൽ തെറ്റാണെന്ന് കേന്ദ്രസർക്കാർ ചൂണ്ടിക്കാട്ടിയിരുന്നു. കോടതി ഇടപെട്ടാൽ ഫലപ്രദമായ രീതിയിൽ വാക്‌സിൻ വിതരണം സാധിക്കില്ലെന്നും കേന്ദ്രം ചൂണ്ടിക്കാട്ടിയിരുന്നു . കൃത്യമായ പഠനങ്ങളുടെ അടിസ്ഥാനത്തിലാണ് 84 ദിവസത്തെ ഇടവേളയെന്നും കേന്ദ്രം വ്യക്തമാക്കിയിരുന്നു.\nകൊവിഷീൽഡ് വാക്സിന്റെ രണ്ട് ഡോസുകൾക്കിടയിലെ ഇടവേള 84 ദിവസത്തിൽ നിന്നും 28 ആക്കി കുറച്ച കേരള ഹൈക്കോടതിയുടെ നടപടിക്കെതിരെയാണ് കേന്ദ്രസർക്കാർ അപ്പീൽ സമർപ്പിച്ചത്. കൊവിഷിൽഡിൻ്റെ രണ്ട് ഡോസുകൾക്കിടയിൽ ഇടവേള 84 ദിവസമാക്കി നിശ്ചയിച്ചത് സർക്കാരിൻ്റെ നയപരമായ തീരുമാനമാണെന്നാണ് കേന്ദ്രസർക്കാർ വാദം.\nവാക്സിൻ ഇടവേളയിൽ ഇളവ് തേടി കിറ്റെക്സ് നൽകിയ ഹർജിയിലാണ് കേന്ദ്ര സർക്കാർ അപ്പീൽ സമർപ്പിച്ചത്. കൊവിഡ് വാക്‌സിൻ ഇടവേളയിൽ ഇളവ് നൽകാനാകില്ലെന്ന് കേന്ദ്രം ഹൈക്കോടതിയിൽ മുമ്പ് വ്യക്തമാക്കിയിരുന്നു. എൺപത്തിനാല് ദിവസം ഇടവേള നിശ്ചയിച്ചത് വാക്‌സിൻ ക്ഷാമം മൂലമല്ല, മറിച്ച് ഫലപ്രാപ്തി കണക്കിലെടുത്താണെന്ന് കേന്ദ്രസർക്കാർ ഹൈക്കോടതിയെ അറിയിച്ചിരുന്നു.\nRead Also : കൊവിഷീല്‍ഡ് വാക്‌സിന് ഇംഗ്ലണ്ട് അംഗീകരിക്കാത്തത് വിവേചനം; ബ്രിട്ടന്റെ നയത്തില് അതൃപ്തിയറിയിച്ച് ഇന്ത്യ\nStory Highlights: Covishield vaccine interval; Central govt\nRead more on: covishield vaccine\nകോവിഷീൽഡ് എടുത്ത യാത്രക്കാർക്ക് പ്രവേശനാനുമതി നൽകി ഓസ്‌ട്രേലിയ\nകോഴിക്കോട് ചെറൂപ്പയിൽ കോവിഷീൽഡ് വാക്സിൻ ഉപയോഗശൂന്യമായ സംഭവം; സ്റ്റാഫ് നഴ്സിനെതിരെ നടപടിക്ക് സാധ്യത\nതാപനില ക്രമീകരിച്ചതിലെ വീഴ്ച; കോഴിക്കോട് ചെറൂപ്പ ആരോഗ്യ കേന്ദ്രത്തിലെ 800 ഡോസ് കോവിഷീൽഡ് ഉപയോഗശൂന്യമായി


ന്യൂദല്‍ഹി: ഞാന് രാജ്യ വഞ്ചകനല്ലെന്ന് ജയില് മോചിതനായ മനുഷ്യാവകാശപ്രവര്‍ത്തകന് ഡോ.ബിനായക് സെന്. എനിക്ക് ആത്മാര്‍ഥമായി പറയാന് കഴിയും ഞാന് എന്റെ നാട്ടുകാരെ വഞ്ചിട്ടില്ല. രാജ്യവഞ്ചകനെന്ന് എന്റെ പേരില് ഉന്നയിച്ച കുറ്റം ഒരിക്കലും അംഗീകരിക്കാന് കഴിയില്ല. രാജ്യദ്രോഹക്കുറ്റം പരിഷ്‌കരിക്കുന്നത് ആലോചിക്കുമെന്ന നിയമമന്ത്രി വീരപ്പമൊയ്‌ലിയുടെ പ്രസ്താവനയെയും അദ്ദേഹം സ്വാഗതം ചെയ്തു.\nതനിക്കെതിരെ രാജ്യദ്രോഹക്കുറ്റമില്ലെന്ന സുപ്രീം കോടതിയുടെ കണ്ടെത്തല് വളരെ സുപ്രധാനമാണ്. തന്നെപ്പോലെ നിരവധി പേര് ഇത്തരത്തില് ജയിലില് കഴിയുന്നുണ്ട്. അവര്‍ക്ക് നേരെയുള്ള കുറ്റമെന്തെന്ന് പോലും അവര്‍ക്കറിയില്ലെന്നും ബിനായക്‌സെന് പറഞ്ഞു.


യഹോവയുടെ സാക്ഷികൾ ഈസ്റ്റർ ആഘോഷിക്കാത്തത് എന്തുകൊണ്ടാണ്? | എഫ്.എ.ക്യൂ.\nഭാഷ അമാറിക് അര്‍മേനിയന് അര്‍മേനിയന് (പടിഞ്ഞാറ്) അറബിക് അല്‍ബേനിയന് അസമീസ് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇന്‍ഡോംഗ ഇബാന് ഇബോ ഇറ്റാലിയന് ഇലോക്കോ ഇവെ ഇസോക്കോ ഉക്രേനിയന് ഉര്‍ദു എന്‍ഡെബെലെ എന്‍ഡെബെലെ (സിംബാബ്‌വെ) എഫിക്ക് എസ്‌റ്റോണിയന് ഐസ്‌ലാന്‍ഡിക് ഒറോമോ ഒസിഷ്യന് കംബോഡിയന് കന്നട കരെൻ (ഗൗ) കാച്ചിന് കാബിലെ കാബ്‌യെ കാറ്റലാന് കികഒന്‍ഡെ കികാംബാ കികോംഗോ കിന്യര്‍വണ്ട കിമ്പുണ്‍ഡു കിറുണ്ടി കിസി കിസോങ്ഗേ കൊറിയന് കോംഗോ കോള് ക്യന്‍ഗോന്‍റ്റെ ക്രിയോ ക്രൊയേഷ്യന് ക്വാങ്കാളി ക്വാന്യാമ ക്വെച്ചുവ (അയാകുച്ചോ) ക്വെച്ചുവ (കുസ്കൊ) ക്വെച്ചുവ (ബൊളീവിയ) ഗണ് ഗലീസിയന് ഗാ ഗാരിഫ്യൂന ഗുജറാത്തി ഗ്രീക്ക് ഗ്രീന്‍ലന്‍ഡിക് ഗ്വാരണി ചിചെവ ചിടുംബൂക ചിന് (ഹഖ) ചിറ്റോംഗ ചിറ്റോംഗ (മലാവി) ചുവാഷ് ചെക് ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജാവനീസ് ജോര്‍ജിയന് ടര്‍ക്കിഷ് ടാന്‍കരാന ടിഗ്രിനിയ ടെറ്റും ഡിലി ടോംഗന് ടോക് പീസിന് ട്‌സോംഗ ഡച്ച് ഡാനിഷ് തഗലോഗ് തമിഴ് തഹീതിയന് തായ് തെലുങ്ക് ദാംഗമെ ദിഗോര് ദ്രേഹു നഹുവാത്‌ല് (വടക്കന് പ്‌വെബ്ല) നഹുവാത്‌ല് (സെന്‍ട്രല്) നഹുവാത്‌ല് (ഹൗസ്റ്റെകാ) നിയാസ് നേപ്പാളി നോര്‍വീജിയന് പഞ്ചാബി പാങ്‌ഗാസിനന് പാപിയമെന്‍റോ (അരൂബ) പേര്‍ഷ്യന് പോര്‍ച്ചുഗീസ് പോളിഷ് ഫറോയീസ് ഫാന്‍റെ ഫിജിയന് ഫിന്നിഷ് ഫ്രഞ്ച് ബംഗാളി ബടക് (റ്റോബ) ബള്‍ഗേറിയന് ബാഷ്കിര് ബാസ്സ (കാമറൂണ്) ബാസ്‌ക് ബിസ്‌ലാമ ബോസ്‌നിയന് ബൗലോ മംഗോളിയന് മറാഠി മലഗാസി മലയാളം മലായ് മസിഡോണിയന് മാം മാപുണ്ടണ്‍ഗണ് മാള്‍ട്ടീസ് മാസാറ്റെക്കോ മെന്‍ഡെ മോര് മ്യന്‍മര് റഷ്യന് റാരോടോംഗന് റൊമാനിയന് റ്റരസ്കന് റ്റൊജൊലാബല് റ്റോറ്റോനാക്ക് റ്റ്ലാപനെക് റ്റ്വി റ്റ്സെല്‍റ്റല് റ്റ്‌സോട്‌സില് ലംബ ലാറ്റ്‍വിയന് ലിംഗാല ലിത്വാനിയന് ലോ ജര്‍മന് വല്ലീഷ്യന് വല്ലീഷ്യന് വിയറ്റ്‌നമീസ് വെന്‍ഡ വെല്‍ഷ് വെസോ ഷോണ സമോവന് സാപോടെക് (ഇസ്‌തുമസ്) സാപോടെക് (ലാച്ചിഗ്വിരി) സിംഹള സിബെമ്പ സിലോസി സീമ സുലു സെട്സ്വാന സെപ്പിടി സെബുവാനോ സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സോളമന് ഐലന്‍ഡ്‌സ് പിജിന് സോളി സ്പാനിഷ് സ്ലൊവാക് സ്ലൊവേനിയന് സ്വാടി സ്വാഹിലി സ്വീഡിഷ് ഹംഗേറിയന് ഹിന്ദി ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹോസ ഹൗസ\nയഹോവയുടെ സാക്ഷികൾ ഈസ്റ്റർ ആഘോഷിക്കാത്തത് എന്തുകൊണ്ടാണ്?\nമിഥ്യ: യഹോവയുടെ സാക്ഷികൾ ക്രിസ്‌ത്യാനികൾ അല്ലാത്തതുകൊണ്ടാണ് അവർ ഈസ്റ്റർ ആഘോഷിക്കാത്തത്.\nസത്യം: യേശുക്രിസ്‌തു നമ്മുടെ രക്ഷകനാണെന്ന് ഞങ്ങൾ വിശ്വസിക്കുന്നു. “ അവന്‍റെ കാൽച്ചുവടുകൾ അടുത്തു പിന്തുടരുവാൻ ” ഞങ്ങൾ പരമാവധി ശ്രമിക്കുന്നു.—1 പത്രോസ് 2:21; ലൂക്കോസ് 2:11.\nമിഥ്യ: യേശു ഉയിർപ്പിക്കപ്പെട്ടെന്ന് നിങ്ങൾ വിശ്വസിക്കുന്നില്ല.\nസത്യം: യേശുവിന്‍റെ പുനരുത്ഥാനത്തിൽ ഞങ്ങൾ വിശ്വസിക്കുന്നുണ്ട്. അത് ക്രിസ്‌തീയവിശ്വാസത്തിന്‍റെ കേന്ദ്രബിന്ദുവാണെന്ന് ഞങ്ങൾ വിശ്വസിക്കുന്നു. മാത്രമല്ല, ഞങ്ങളുടെ പ്രസംഗവേലയിൽ ഞങ്ങൾ എടുത്തുപറയുന്നതും ആ വിശ്വാസമാണ്.—1 കൊരിന്ത്യർ 15:3, 4, 12-15.\nമിഥ്യ: ഈസ്റ്റർ ആഘോഷത്തിന്‍റെ രസങ്ങളെല്ലാം നിങ്ങളുടെ കുട്ടികൾക്ക് നഷ്ടപ്പെടുകയാണെന്ന് നിങ്ങൾക്ക് ഒരു ചിന്തയുമില്ല.\nസത്യം: ഞങ്ങൾ മക്കളെ വളരെയധികം സ്‌നേഹിക്കുന്നു. അവർക്കു പരിശീലനം നൽകിയും അവരുമൊത്ത് സന്തോഷവേളകൾ ആസ്വദിച്ചും ഞങ്ങളുടെ സമയവും ഊർജവും മടിയില്ലാതെ അവർക്കായി ചെലവിടുന്നു.—തീത്തൊസ് 2:4.\nഈസ്റ്റർ ആഘോഷം ബൈബിളിൽ അടിസ്ഥാനപ്പെട്ടുള്ളതല്ല.\nതന്‍റെ മരണത്തിന്‍റെ ഓർമ ആചരിക്കാനാണ് യേശു കല്‌പിച്ചത്, അല്ലാതെ പുനരുത്ഥാനത്തിന്‍റെ ഓർമ ആഘോഷിക്കാനല്ല. എല്ലാവർഷവും ഞങ്ങൾ യേശുവിന്‍റെ മരണത്തിന്‍റെ ഓർമ ആചരിക്കുന്നുണ്ട്. ബൈബിളനുസരിച്ചുള്ള ചാന്ദ്രമാസ കലണ്ടർപ്രകാരമാണ് ഇത് ആചരിക്കുന്നത്.—ലൂക്കോസ് 22:19, 20.\nഈസ്റ്റർ ആചാരങ്ങളുടെ ഉത്ഭവം പുരാതനകാലത്തെ ഫലപുഷ്ടി ആചാരങ്ങളിൽനിന്നാണെന്ന് ഞങ്ങൾ മനസ്സിലാക്കുന്നു. അതുകൊണ്ടുതന്നെ അത് ദൈവത്തിന് സ്വീകാര്യമല്ല. ദൈവം “ തീക്ഷ്ണതയുള്ള ദൈവ ”മാണെന്ന് ബൈബിൾ പറയുന്നു. അതായത്, സമ്പൂർണഭക്തി ആവശ്യപ്പെടുന്ന ദൈവം! താൻ അംഗീകരിക്കാത്ത ആചാരങ്ങൾ ആരാധനയിൽ ഉൾപ്പെടുത്തുന്നത് അവന് അനിഷ്ടവും വെറുപ്പും ആണ്.—പുറപ്പാടു 20:5; 1 രാജാക്കന്മാർ 18:21.\nഈസ്റ്റർ ആഘോഷങ്ങളിൽനിന്ന് വിട്ടു നിൽക്കണമെന്നുള്ള ഞങ്ങളുടെ തീരുമാനം ബൈബിളിനെ അടിസ്ഥാനപ്പെടുത്തിയുള്ളതാണ്. മനുഷ്യരുടെ പാരമ്പര്യങ്ങൾ കണ്ണുമടച്ചു പിന്തുടരാതെ “ ജ്ഞാനവും വകതിരിവും കാത്തുകൊൾക ” എന്ന് ബൈബിൾ നമ്മളോടെല്ലാവരോടും പറയുന്നു. (സദൃശവാക്യങ്ങൾ 3:21; മത്തായി 15:3) ഈസ്റ്ററിനെക്കുറിച്ച് ഞങ്ങളുടെ കാഴ്‌ചപ്പാട് ചോദിക്കുന്നവരോട് ഞങ്ങളുടെ നിലപാട് ഞങ്ങൾ വിശദീകരിച്ചുകൊടുക്കും. എന്നാൽ ഇക്കാര്യത്തിൽ തീരുമാനമെടുക്കാനുള്ള ഓരോ വ്യക്തിയുടെയും സ്വാതന്ത്ര്യം ഞങ്ങൾ മാനിക്കുന്നു.—1 പത്രോസ് 3:15.\nഈസ്റ്റർ ആഘോഷവുമായി ബന്ധപ്പെട്ട5ആചാരങ്ങളുടെ ഉത്ഭവത്തെപ്പറ്റി പഠിക്കുക.\nസത്യമതം ഒന്നേ ഉള്ളോ? സത്യാരാധനയുടെ അഞ്ചു തിരിച്ചറിയിക്കൽ അടയാളങ്ങൾ പരിചിന്തിക്കൂ.\nയഹോവയുടെ സാക്ഷികൾ സൃഷ്ടിവാദത്തിൽ വിശ്വസിക്കുന്നുണ്ടോ?\nയഹോവയുടെ സാക്ഷികൾ ശാസ്‌ത്രത്തെ എങ്ങനെയാണ് കാണുന്നത്?


How to Increase Stamina Naturally: ഇതെല്ലാം ശീലമാക്കിയാല് സ്റ്റാമിനയുള്ള ശരീരം ഉറപ്പ് - Malayalam BoldSky\n| Updated: Wednesday, May 19, 2021, 9:34 [IST]\nരാജ്യത്തിന്റെ വിവധ ഭാഗങ്ങള് ഇന്നും ലോക്ക്ഡൗണിലാണ്. ഈ ഘട്ടത്തില് മിക്കവരും വീട്ടില് തന്നെ തുടരുന്നതിനാല് നിങ്ങളുടെ ജീവിതശൈലി തന്നെ മാറിയിട്ടുണ്ടാകും. നിര്‍ഭാഗ്യവശാല്, സജീവമായ ഒരു ജീവിതശൈലിയുടെ അഭാവം മൂലം നിങ്ങളുടെ സ്റ്റാമിനയും മന്ദഗതിയിലായിട്ടുണ്ടാകും. സ്റ്റാമിന എന്നാല് ഏതൊരു പ്രവര്‍ത്തനവും നിലനിര്‍ത്താനുള്ള ഒരു വ്യക്തിയുടെ കഴിവാണ്.\nശാരീരികമോ മാനസികമോ ആകട്ടെ, ആരോഗ്യവാനായിരിക്കേണ്ടത് പ്രധാനമാണ്. ഒപ്പം ഏത് പ്രായത്തിലും നല്ല സ്റ്റാമിന ഉണ്ടായിരിക്കേണ്ടതും ഓരോ വ്യക്തിയുടെയും ആരോഗ്യകരമായ ജീവിതത്തിന് പ്രധാനമാണ്. ഈ കൊറോണ കാലത്ത് സ്റ്റാമിന സ്വാഭാവികമായി വര്‍ദ്ധിപ്പിക്കുന്നതിനും ആരോഗ്യകരമായി തുടരുന്നതിനും നിങ്ങളുടെ ഊര്‍ജ്ജം വര്‍ദ്ധിപ്പിക്കുന്നതിനുമുള്ള ചില വഴികള് ഇവിടെ വായിച്ചറിയൂ.\nസ്റ്റാമിന വര്‍ദ്ദിപ്പിക്കാനുള്ള സ്വാഭാവിക വഴിയാണ് ആഹാരം. ആഹാരത്തിലൂടെ ശരീരത്തിന്റെ ഊര്‍ജ്ജത്തിന് ആവശ്യമായ പോഷകങ്ങള് നമുക്കുള്ളിലെത്തുന്നു. ആരോഗ്യകരവും പോഷകസമ്പുഷ്ടവുമായ ഭക്ഷണം കഴിക്കുന്നത് മൊത്തത്തിലുള്ള ആരോഗ്യത്തിന് വളരെയേറെ ഗുണം ചെയ്യും. അണ്ടിപ്പരിപ്പ്, വിത്തുകള് എന്നിവ നിങ്ങളുടെ ഭക്ഷണത്തില് ഉള്‍പ്പെടുത്തുക. പ്രോസസ്സ് ചെയ്ത ഭക്ഷണം കഴിയുന്നതും ഒഴിവാക്കുക.\nഊര്‍ജ്ജം വര്‍ദ്ധിപ്പിക്കുന്ന ഭക്ഷണങ്ങള് കഴിക്കുക\nഊര്‍ജ്ജം വര്‍ദ്ധിപ്പിക്കുന്ന പാനീയങ്ങള്‍ക്ക് പകരം, നിങ്ങളുടെ ഊര്‍ജ്ജ നില വര്‍ദ്ധിപ്പിക്കുന്ന ഭക്ഷണങ്ങള് കഴിക്കുക. പ്രകൃതിദത്ത എനര്‍ജി ബൂസ്റ്ററുകള് ഭക്ഷണത്തില് ഉള്‍പ്പെടുത്താനും ശ്രമിക്കാം. പരമ്പരാഗത ആയുര്‍വേദ ഔഷധസസ്യങ്ങളായ അശ്വഗന്ധ, നിങ്ങളുടെ സ്റ്റാമിന വര്‍ധിപ്പിക്കാന് ഉത്തമമായ ഒന്നാണ്. ഇത് നിങ്ങള്‍ക്ക് അനുയോജ്യമായ ടാബ്ലെറ്റ് അല്ലെങ്കില് പൊടിയുടെ രൂപത്തില് ഉപയോഗിക്കാം.\nMost read:ആപ്പിളിന്റെ തൊലി കളയണോ വേണ്ടയോ ? എങ്ങനെ കഴിക്കണം?\nശരിയായ സമയത്ത് കഴിക്കുക\nഅതേസമയം, നിങ്ങളുടെ ഭക്ഷണത്തിനിടയില് ശരിയായ സമയ ഇടവേള നിലനിര്‍ത്തേണ്ടത് അത്യാവശ്യമാണ്. നിങ്ങള് കഴിക്കുന്ന സമയം നിങ്ങളുടെ ശരീരത്തിന്റെ സ്വാഭാവിക ഘടികാരവുമായി യോജിക്കണം. നിങ്ങളുടെ ഊര്‍ജ്ജ നില സന്തുലിതമായി തുടരുന്നതിന് എല്ലാ ദിവസവും കൃത്യമായ ഇടവേളകളില് ഭക്ഷണം കഴിക്കുക. നിങ്ങള് ഏതെങ്കിലും ഡയറ്റ് പ്ലാന് പിന്തുടരുകയാണെങ്കില്, അത് തിടുക്കത്തില് നിര്‍ത്താതിരിക്കാന് ശ്രദ്ധിക്കുക. ഒന്നുകില് നിങ്ങള്‍ക്ക് ഇത് തുടരാം, അല്ലെങ്കില് നിങ്ങളുടെ പഴയ ഷെഡ്യൂളിലേക്ക് മടങ്ങുന്നതിന് ചെറിയ നടപടികള് കൈക്കൊള്ളാം.\nസ്വയം പരിചരണത്തിനായി സമയം ചെലവഴിക്കാന് ആരോഗ്യ വിദഗ്ധര് നിര്‍ദ്ദേശിക്കുന്നു. യോഗയും ധ്യാനവുമെല്ലാം ഇതിനുള്ള സമഗ്രമായ മാര്‍ഗങ്ങളാണ്. ഇത് നമ്മുടെ ചക്രങ്ങളെ വിന്യസിക്കാനും മനസ്സിനെ പുതുക്കാനും വിശ്രമിക്കാനും സഹായിക്കുന്നു. യോഗയും ധ്യാനവും പരിശീലിക്കുന്നത് സമ്മര്‍ദ്ദം കുറയ്ക്കുന്നതിനും മാനസിക നില വര്‍ദ്ധിപ്പിക്കുന്നതിനും നിങ്ങളുടെ സ്റ്റാമിന വര്‍ദ്ധിപ്പിക്കുന്നതിനും സഹായിക്കും. കൂടാതെ, ഇത് നിങ്ങളുടെ പ്രതിരോധശേഷിക്കും നല്ലതാണ്. അതിനാല്, ദിവസവും ഒരു 15-20 മിനിറ്റ് നേരം ഇതിനായി നീക്കിവയ്ക്കുക.\nനിങ്ങളുടെ ഒരു ദിവസത്തെ തിരക്കില് നിന്നെല്ലാം മോചനം നേടി നിങ്ങളുടെ ഊര്‍ജ്ജം പുനസ്ഥാപിക്കാനുള്ള വിശ്രമമാണ് ഉറക്കം. ആരോഗ്യമുള്ള അല്ലെങ്കില് നല്ല സ്റ്റാമിനയുള്ള ശരീരത്തിനായി ദിവസവും ആവശ്യത്തിന് ഉറക്കം നേടുക. ശരിയായ ഉറക്ക സമയം പാലിക്കുന്നത് നിങ്ങളെ ദീര്‍ഘകാലാടിസ്ഥാനത്തില് ആരോഗ്യത്തോടെ തുടരാന് സഹായിക്കുകയും ചെയ്യും. ഉറക്കത്തിന്റെ കാര്യത്തില് പലര്‍ക്കും ചെയ്യാന് കഴിയുന്ന ഒരു നല്ല കാര്യം പകല്‍സമയത്ത് ഉറക്കം ഒഴിവാക്കുക എന്നതാണ്. രാത്രി കൃത്യമായ സമയത്ത് ഉറങ്ങാന് പോകുകയും ശരിയായ സമയത്ത് എഴുന്നേല്‍ക്കുകയും ചെയ്യുക.\nവ്യായാമത്തിന്റെയും വര്‍ക്ക് ഔട്ടിന്റെയും മൂല്യം കുറച്ചുകാണാന് കഴിയില്ല. ശാരീരികമായി സജീവമായി തുടരാനും സമ്മര്‍ദ്ദം, ശരീരഭാരം എന്നിവ ഒഴിവാക്കാനും നിങ്ങള്‍ക്ക് ആവശ്യമായ ഊര്‍ജ്ജവും നേടാനും വ്യായാമത്തിലൂടെ നിങ്ങള്‍ക്ക് സാധിക്കും. നിങ്ങള് ഉദാസീനമായ ഒരു ജീവിതശൈലി നയിക്കുന്നവരാണെങ്കില് ജീവിതത്തില് വ്യായാമങ്ങള് ചെയ്യാനായി സമയം നീക്കിവയ്ക്കുക. മറ്റെല്ലാ ശാരീരിക അസ്വാസ്ഥ്യങ്ങളില് നിന്നും നിങ്ങളെ കൈപിടിച്ചുയര്‍ത്താന് വ്യായാമത്തിന് സാധിക്കും. ഒറ്റയടിക്ക് കഠിനമായ വ്യായാമങ്ങള് ശീലിക്കുന്നതിനു പകരം, സാവധാനത്തിലും സ്ഥിരതയിലും പുരോഗതി കൈവരിക്കുന്നതില് ശ്രദ്ധ കേന്ദ്രീകരിക്കുക.\nMost read:കോവിഡ് കാലമാണ്; ഉപ്പുവെള്ളം കവിള്‍കൊണ്ടാല് ലഭിക്കുന്നത് പുതുജീവന്\nമോശം ശീലം ഒഴിവാക്കുക\nകഫീന്, തേയില, നിക്കോട്ടിന് തുടങ്ങിയ ചില അഡിറ്റീവ് പദാര്‍ത്ഥങ്ങള് ഉത്തേജകങ്ങളാണ്. അവയൊന്നും നിങ്ങള്‍ക്ക് തീര്‍ത്തും മോശമാണെന്ന് പറയുന്നില്ല. എന്നാല് ഇവ നിങ്ങള് വിവേകപൂര്‍വ്വം തിരഞ്ഞെടുക്കേണ്ടതുണ്ട്. നിങ്ങളുടെ കഫീന് ഉപഭോഗം പരിമിതപ്പെടുത്തുക (ഒരു ദിവസം2കപ്പില് കൂടരുത്), കുറഞ്ഞ പഞ്ചസാര അടങ്ങിയ പാനീയങ്ങള് കഴിക്കുക, പുകവലി ഒഴിവാക്കുക, ധാരാളം വെള്ളം കുടിക്കുക തുടങ്ങിയ വഴികള് പിന്തുടരുക.\nMore STAMINA News\nRead more about: stamina body fitness സ്റ്റാമിന ശരീരം ആരോഗ്യം\nWays To Boost Your Stamina At Home Naturally


corona Archives - Page4of5- മലയാളം ന്യൂസ് പോർട്ടൽ\nദിനപത്രത്തിലൂടെ കൊറോണ വൈറസ്, അതും ഒരു കണ്ണിയാണ്- ഡോക്ടർ പറയുന്നു (വീഡിയോ)\nലോകം മുഴുവൻ മഹാമാരിയായി കൊറോണ പടർന്നു പിടിക്കുകയാണ്. ചൈനയിലെ വുഹാനിൽ ഉടലെടുത്ത കൊറോണ ഇപ്പോൾ നമ്മുടെ കേരളത്തിലും എത്തിയിരിക്കുകയാണ്. കൊറോണയെ തടുക്കുവാൻ വേണ്ടി നമ്മുടെ സർക്കാരും ആരോഗ്യ വകുപ്പും കനത്ത...\nഒടുവിൽ കുറ്റം സമ്മതിച്ച് ചൈന !! ഞങ്ങൾ അന്നൊന്നു ശ്രദ്ധിച്ചിരുന്നെങ്കിൽ ഈ മഹാ വിപത്ത് ഉണ്ടാകില്ലായിരുന്നു ….!!\nഒരു ചെറിയ അശ്രദ്ധ മൂലം ലോ കം മുഴുവൻ ഇപ്പോൾ മരണത്തിലേക്ക് പോയി കൊണ്ടിരിക്കുകയാണ്. കൊറോണ വൈറസ് ആദ്യം റിപ്പോര്‍ട്ട് ചെയ്‌തപ്പോള് തന്നെ 34കാരനായ ലീ വെന്‍ലിയാങ് എന്ന ഡോക്ടര്...\nപ്രിയങ്ക ചോപ്ര കൊറോണ നിരീക്ഷണത്തിൽ !! ലൈവിൽ എത്തി താരം\nനടി പ്രിയങ്ക ചോപ്ര കൊറോണ നിരീക്ഷണത്തിൽ , എട്ടു ദിവസമായി താരം നിരീക്ഷണത്തിൽ ആണ്. പ്രിയങ്ക തന്നെയാണ് ഈ ക്രൈം ലൈവിൽ എത്തി അറിയിച്ചത്. എട്ടു ദിവസമായി താൻ പുറത്ത്...\nകോറോണ, മദ്യശാല ബലമായി അടപ്പിച്ച് യൂത്ത് കോൺഗ്രസിന്റെ സമരം\nലോകം മുഴുവൻ കൊറോണ പടരുന്ന സാഹചര്യത്തിൽ മദ്യശാല അടക്കില്ല എന്ന സർക്കാരിന്റെ നടപടിക്കെതിരെ പ്രധിശേഷം നടത്തി യൂത്ത് കോൺഗ്രസ്. ഹൈക്കോടതി ജംഗ്ഷനിലെ ബവറേജിയസ് ഔട്ട്‌ലറ്റ് പ്രതിഷേധക്കാർ ബലമായി അടപ്പിച്ചു. ഷട്ടർ...\nലോകം മുഴുവൻ മഹാമാരിയായി താണ്ഡവം ആടുകയാണ് കൊറോണ. നിരവധി ആളുകളുടെ ജീവൻ അപഹരിക്കുകയും അത് പോലെ തന്നെ ഇനിയും ജീവനുകൾക്ക് ആപത്തുമാണ് ഈ മഹാമാരി. ഇപ്പോൾ നമ്മുടെ ഇന്ത്യ കൊറോണയുടെ...\nനിപയെ ‘കീഴടക്കിയത്’ പോലെ കൊറോണ ഉടൻ അപ്രത്യക്ഷമാകും എന്ന് വിചാരിക്കുന്നത് തെറ്റാണ്. ഇനിയും കുറേ നാൾ ഭൂമി കൊറോണയുടേത് കൂടി തന്നെയായിരിക്കും!! വൈറലായി ഡോക്ടറുടെ കുറിപ്പ്\nകൊറോണ, ലോകത്തിലെ ഏറ്റവും പ്രായം കുറഞ്ഞ കുഞ്ഞ് മരിച്ചു\nകൊറോണ വൈറസ് ബാധിച്ച് ലോകത്തിലെ ഏറ്റവും പ്രായം കുറഞ്ഞ കുഞ്ഞ് മരിച്ചു. വൈറസ് ബാധിച്ചു മരിച്ച ലോകത്തിലെ ഏറ്റവും പ്രായം കുറഞ്ഞ കുഞ്ഞാണിത്. ഗർഭിണിയായ യുവതിക്ക് കൊറോണ ബാധിച്ചതിനെ തുടർന്ന്...\nകോറോണയ്ക്കുള്ള മരുന്ന് വികസിപ്പിച്ച് ഇന്ത്യൻ മെഡിക്കൽ സംഘം ?\nകൊറോണ വീരസൈനിനെ തുരത്താനുള്ള മരുന്ന് കണ്ടു പിടിച്ചതായി ഇന്ത്യൻ മെഡിക്കൽ സംഘം. ദേശീയ മാധ്യമമായ സി എൻ എൻ ന്യൂസാണ് ഇത് സംബന്ധിച്ചുള്ള ന്യൂ പുറത്ത് വിട്ടത്. ലോകത്തിലുള്ള എല്ലാ...\nകൊറോണ ഹബ്‌ദിച്ചതിനെ തുർന്ന് ക്ലിനിക്കിൽ എത്തിയ രോഗിയെ പറ്റി ഫേസ്ബുക് പോസ്റ്റ് ഇട്ടതിനെ തുടർന്ന് ആരോഗ്യ സംഘടന ഡോക്ടർ ഷിനു ശ്യാമളന് എതിരെ കേസ് രെജിസ്റ്റർ ചെയ്തിരുന്നു. കൊറോണ വൈറസുള്ളവർ...\nഎമർജൻസി കോൾ ചെയ്യുമ്പോൾ കൊറോണയെ പറ്റിയുള്ള കോളർ ട്യൂൺ ഒഴിവാക്കാൻ ചെയ്യേണ്ടത്\nലോകം മുഴുവൻ കൊറോണ പടർന്നു പിടിക്കുന്ന സാഹചര്യത്തിൽ എല്ലാവരും കടുത്ത ജാഗ്രതയിലാണ്. രോഗം പടരുന്നത് പ്രധിരോധിക്കാൻ സർക്കാരും സന്നദ്ധസംഘടനകളും സ്വകാര്യ കമ്പനികളുമെല്ലാം വേണ്ടതെല്ലാം ചെയ്യുന്നുണ്ട്. മുന്നറിയിപ്പിന്റെ ഭാഗമായി ടെലികോം കമ്പനികളെല്ലാം...\nചത്ത് കലയും എന്നെ രമേഷ് പറഞ്ഞപ്പോൾ ഭാര്യ പറഞ്ഞത് ഇങ്ങനെ.. രണ്ടാം ഭാര്യയുടെ കഴുത്തിൽ കുരുക്ക് മുറുകുന്നു…


ഒന്നു കരയാന് ദൈവം എനിക്ക് കൃപ തരട്ടെ!' നാസി ക്യാമ്പിനെ കുറിച്ച് ഫ്രാന്‍സിസ് പാപ്പാ - Hrudayavayal\nഒന്നു കരയാന് ദൈവം എനിക്ക് കൃപ തരട്ടെ!’ നാസി ക്യാമ്പിനെ കുറിച്ച് ഫ്രാന്‍സിസ് പാപ്പാ\nBy administrator on July 2, 2016, 6:43 am Comments Off on ഒന്നു കരയാന് ദൈവം എനിക്ക് കൃപ തരട്ടെ!’ നാസി ക്യാമ്പിനെ കുറിച്ച് ഫ്രാന്‍സിസ് പാപ്പാ\n‘ഭീകരമായ ആ സ്ഥലത്തേക്ക് പോകുമ്പോള് പ്രസംഗവും ആള്‍ക്കൂട്ടവും വേണ്ട എന്ന് ഞാന് ആഗ്രഹിക്കുന്നു. കുറച്ചു പേര് മാത്രം കൂടെ മതി. തനിച്ച് അകത്ത് കടന്ന് ഒന്ന് പ്രാര്‍ത്ഥിക്കണം. ഒന്നും കരയാന് ദൈവം എനിക്ക് കൃപ തരട്ടെ!’\nഫ്രാന്‍സിസ് പാപ്പായുടെ ഓഷ്വിറ്റ്‌സ് സന്ദര്‍ശനത്തെ കുറിച്ച് ചോദിച്ച മാധ്യമപ്രവര്‍ത്തകരോട് ഫ്രാന്‍സിസ് പാപ്പാ പ്രതികരിച്ചത് ഇങ്ങനെയാണ്. ഓഷ്വിറ്റ്‌സില് പാപ്പാ പ്രസംഗിക്കുമോ എന്ന ചോദ്യങ്ങളുമായി മാധ്യമങ്ങള് വളഞ്ഞപ്പോളാണ് പാപ്പാ തന്റെ മനസ്സു തുറന്നത്.\n2014 ല് ഒന്നാം ലോക മഹായുദ്ധത്തിന്റെ ഓര്‍മകളുറങ്ങുന്ന ഇറ്റലിയിലെ റെഡിപുഗ്ലിയ സന്ദര്‍ശിച്ചപ്പോഴും താന് നിശബ്ദനായി ആ ശവകുടീരങ്ങള്‍ക്കിടയിലൂടെ നടക്കുകയാണ് ചെയ്തതെന്ന് പാപ്പാ ഓര്‍മിപ്പിച്ചു. അതിനു ശേഷം ദിവ്യബലിയില് പ്രസംഗിച്ചു എന്നത് മറ്റൊരു കാര്യം, പാപ്പാ പറഞ്ഞു. അര്‍മേനിയന് സന്ദര്‍ശന വേളയിലും പാപ്പാ പ്രസംഗങ്ങള് വേണ്ട എന്നാണ് ആവശ്യപ്പെട്ടിരുന്നത്.\nരണ്ടാം ലോകമഹായുദ്ധകാലത്ത് ലക്ഷക്കണക്കിന് യൂഹൂദരെ ശ്വാസം മുട്ടിച്ചു കൊന്ന ഓഷ്വിറ്റ്‌സ് കോണ്‍സെന്‍ട്രേഷന് ക്യാമ്പില് പാപ്പാ പ്രസംഗിക്കുകയില്ലെന്ന് വത്തിക്കാന് വക്താവ് ഫാ. ഫെഡറിക്കോ ലൊമ്പാര്‍ദി അറിയിച്ചിരുന്നു.\nജൂലൈ 29 നാണ് പാപ്പാ ഓഷ്വിറ്റ്‌സ് ക്യാമ്പ് സന്ദര്‍ശിക്കുന്നത്.\nഒന്നു കരയാന് ദൈവം എനിക്ക് കൃപ തരട്ടെ!’ നാസി ക്യാമ്പിനെ കുറിച്ച് ഫ്രാന്‍സിസ് പാപ്പാ added by administrator on July 2, 2016, Time: 6:43 am


നെൽ ജയരാമൻ അന്തരിച്ചു | nel jayaraman\nനെൽ ജയരാമൻ അന്തരിച്ചു\nകർണാടക സർക്കാരിന്റെ ഭാവി; എക്സിറ്റ് പോളിൽ ഭരണപക്ഷത്ത് ആശങ്ക\nബെംഗളൂരു: കർണാടകത്തിൽ ബി.ജെ.പി.ക്ക് അനുകൂലമായ എക്സിറ്റ് പോൾ ഫലം പുറത്തുവന്നതോടെ ..\nചെന്നൈ: ജൈവകർഷകനും നാടൻ നെൽവിത്ത് സംരക്ഷകനുമായ നെൽ ജയരാമൻ (50) അന്തരിച്ചു. ചെന്നൈയിലുള്ള സ്വകാര്യ ആശുപത്രിയിൽ വ്യാഴാഴ്ച രാവിലെ അഞ്ചോടെയായിരുന്നു അന്ത്യം.\nനാടൻ നെൽവിത്തുകൾ സംരക്ഷിക്കുന്നതിനും പ്രചരിപ്പിക്കുന്നതിനും വേണ്ടി ജീവിതം സമർപ്പിച്ച ജയരാമൻ അപ്രത്യക്ഷമായിക്കൊണ്ടിരുന്ന 174 ഇനം നാടൻ വിത്തുകൾ കണ്ടെത്തി വികസിപ്പിച്ചു. വിത്തുകൾ കർഷകരിൽ എത്തിക്കാൻ തിരൂവാരൂർ ജില്ലയിലെ തിരുത്തുറൈപൂണ്ടിയിൽ 12 വർഷമായി നടത്തുന്ന നെൽ വിത്തുത്സവം പ്രശസ്തമാണ്. നാടൻ വിത്തുകൾ വീണ്ടെടുക്കുന്നതിനുള്ള ‘സേവ് അവർ റൈസ്’ പ്രസ്ഥാനത്തിന്റെ തമിഴ്‌നാട് സംസ്ഥാന കോ-ഓർഡിനേറ്ററായിരുന്നു.\nപ്രമുഖ ജൈവകർഷകനായിരുന്ന നമ്മാൾവാറുടെ ആഹ്വാനത്തെ തുടർന്നാണ് നഷ്ടമായിക്കൊണ്ടിരുന്ന നാടൻ വിത്തുകൾ കണ്ടെത്തുന്നതിനായി ഇറങ്ങിത്തിരിച്ചത്. ഇതോടെ പേരിനൊപ്പം നെൽ എന്ന വിശേഷണം ലഭിച്ചു. രാസവളങ്ങൾ ഉപയോഗിച്ചുള്ള കൃഷിയെ എതിർത്ത ജയരാമൻ പതിനായിരക്കണക്കിന് കർഷകരെ ജൈവകൃഷിയിലേക്ക് കൊണ്ടുവന്നു. 2011-ൽ തമിഴ്‌നാട് സർക്കാരിന്റെ മികച്ച ജൈവകർഷകനുള്ള പുരസ്കാരവും 2015-ൽ കേന്ദ്രസർക്കാരിന് കീഴിലുള്ള പ്രൊട്ടക്‌ഷൻ ഓഫ് പ്ലാന്റ് വെറൈറ്റീസ് ആൻഡ് ഫാർമേഴ്‌സ് റൈറ്റ്‌സ് അതോറിറ്റിയുടെ ദേശീയ പുരസ്കാരവും ലഭിച്ചു. ജയരാമന്റെ മരണത്തിൽ തമിഴ്‌നാട് മുഖ്യമന്ത്രി എടപ്പാടി പളനിസ്വാമി, പ്രതിപക്ഷനേതാവ് എം.കെ. സ്റ്റാലിൻ തുടങ്ങിയവർ അനുശോചിച്ചു. ഭാര്യ: ചിത്ര. മകൻ ശ്രീനിവാസ റാം. ശവസംസ്കാരം വെള്ളിയാഴ്ച രാവിലെ 11-ന് സ്വദേശമായ തിരുവാരൂർ ജില്ലയിലെ കട്ടിമേട് നടക്കും.\nവേണുഗോപാൽ കർണാടക മുഖ്യമന്ത്രിയുമായി ചർച്ച നടത്തി\nഇ.ഡി. ആസ്ഥാനത്തെ ഉദ്യോഗസ്ഥർ മാധ്യമങ്ങളെ കാണരുതെന്ന് നിർദേശം\nഡയമണ്ട് ഹാർബറിൽ വീണ്ടും വോട്ടെടുപ്പ് വേണമെന്ന് സി.പി.എം.\nരാഹുലിനും പ്രിയങ്കയ്ക്കും ശിവസേനയുടെ അഭിനന്ദനം


വാർത്തകാണാതെ നമുക്ക് മൂക്കുപൊത്താം | Life Glint | The Clarity Portal\nHome » സ്ഥിതി-ഗതി » വാർത്തകാണാതെ നമുക്ക് മൂക്കുപൊത്താം\nMon, 24-06-2013 05:00:00 PM ;\nകേരളത്തിന്റെ പൊതുമണ്ഡലം സാംസ്‌കാരികമായി വിളപ്പില്‍ശാലയെക്കാൾ മലീമസമായിരിക്കുന്നു. വ്യഭിചാരം, ലൈംഗിക വൈകൃതങ്ങൾ, അഴിമതി എന്നീ വിഷയങ്ങൾ കൊണ്ടാണ് പൊതുമണ്ഡലം ദുർഗന്ധപൂരിതമായിരിക്കുന്നത്. സ്വാഭാവികമായും നിയമസഭയും കുറേ കാലമായി ഈ വിഷയങ്ങളില് ചുറ്റിപ്പറ്റി നീങ്ങിക്കൊണ്ടിരിക്കുന്നു. ഇതുമാത്രം വാർത്തയാവുന്ന സാഹചര്യത്തിലേക്ക് മാധ്യമങ്ങളും മാറിക്കഴിഞ്ഞു. ഒരു വ്യാഴവട്ടത്തിന് മുൻപാണ് മന്ത്രി പി.കെ.കുഞ്ഞാലിക്കുട്ടിയുമായി ബന്ധപ്പെട്ടുകൊണ്ടുള്ള ലൈംഗിക ആരോപണങ്ങൾ മറയില്ലാതെ വെളിപ്പെടുത്തിക്കൊണ്ട് മാധ്യമങ്ങൾ പുതിയ കീഴ്‌വഴക്കം സൃഷ്ടിച്ചത്. തുടർന്ന് കുഞ്ഞാലിക്കുട്ടി രാജിവെച്ചു. ഒരു ദശാബ്ദം കഴിഞ്ഞപ്പോൾ കുഞ്ഞാലിക്കുട്ടി ചരിത്രത്തിലെന്നത്തേക്കാളും ശക്തനായി മന്ത്രിസഭയില് രണ്ടാം സ്ഥാനം വഹിച്ചുകൊണ്ട് അധികാരത്തിലെത്തി നിർണായകശക്തിയായി സംസ്ഥാനത്തിന്റെ ഭാഗധേയം നിർവഹിക്കുന്നു. ഇത് പുതിയ മൂല്യവ്യവസ്ഥയേയും സാംസ്‌കാരിക അന്തരീക്ഷത്തേയും സൃഷ്ടിക്കുകയുണ്ടായി.\nകുഞ്ഞാലിക്കുട്ടി-റജിന സംഭവത്തിനുശേഷം ലൈംഗികമായ പീഡനവാർത്തകൾ മുഖ്യ ഇനമായി. പത്രങ്ങളില് ചിലപ്പോൾ പീഡനവാർത്തകൾക്കായി പ്രത്യേകം പേജ് നിരന്തരമായി നീക്കിവയ്‌ക്കേണ്ട അവസ്ഥ വന്നു. ചാനലുകൾ തങ്ങളുടെ റേറ്റിംഗ് കൂട്ടുന്നതിന് പീഡന വാർത്തകൾ ഉൾപ്പെടുത്തുന്നത് എളുപ്പവിദ്യയായി കണ്ടു. മൂന്നുകോടി മുപ്പതുലക്ഷത്തില് കൂടുതല് ജനങ്ങളുള്ള കേരളത്തില് മദ്യലഹരിയില് ബോധം നശിച്ച് നരാധമാവസ്ഥയിലെത്തിയ അച്ഛൻമാർ മക്കളെ പീഡിപ്പിക്കുന്ന ചില സംഭവങ്ങൾ എക്‌സ്‌ക്ലൂസീവ് വാർത്തകളാക്കി പൊതുവത്കരിച്ച് ചർച്ചകൾ നടത്തുന്നതുവരെ സാധാരണമായി. ഏറ്റവുമൊടുവില് മുൻമന്ത്രി ഗണേശ്കുമാറിന്റെ അവിഹിതബന്ധങ്ങളുടെ പെരുമഴക്കാലമായി. ചീഫ് വിപ്പ് പി.സി.ജോർജും ചാനല് വാർത്തകളും തമ്മില് ഒരു സമവാക്യമായതുപോലെയായി. അദ്ദേഹം ഇത്തരം സംഭവങ്ങൾ വിവരിക്കുമ്പോൾ ഉപയോഗിക്കുന്ന പ്രയോഗങ്ങൾ കുടുംബാന്തരീക്ഷത്തില് കേൾക്കുമ്പോൾ സംസ്‌കാരരഹിതമായി അനുഭവപ്പെടുന്നു.\nഏറ്റവുമൊടുവില് സരിത എസ്. നായരുടെ സോളാർവെട്ടിപ്പും അവരുമായി ചുറ്റിപ്പറ്റിയ കഥകളും സജീവമായി. ആ വിഷയത്തില് മുഖ്യമന്ത്രിയും സർക്കാരും നാണം കെട്ടപ്പോഴും നിയമസഭ നടത്താൻ കഴിയാതെ വന്നതിന്റേയും പശ്ചാത്തലത്തില് പ്രതിപക്ഷത്തിനെ പ്രഹരിക്കാൻ പറ്റിയ ആയുധമെന്നോണം മുൻ മന്ത്രി ജോസ് തെറ്റയിലിനെതിരെയുള്ള ലൈംഗികാരോപണമായി. അദ്ദേഹം പരാതിക്കാരിയായ യുവതിയുമായി കിടപ്പറ പങ്കിടുന്ന ചിത്രം സഹിതമാണ് മാധ്യങ്ങളിലൂടെ പുറത്തുവന്നിരിക്കുന്നത്. ആ യുവതി ലൈംഗിക ആരോപണമുന്നയിച്ചുകൊണ്ട് പരാതി നല്‍കിയിരിക്കുന്നത് തെറ്റയിലിനും മകനുമെതിരെ. അതിനെ നേരിടാനെന്ന വണ്ണം മുഖ്യമന്ത്രിയുടെ മകളെ സംബന്ധിക്കുന്ന കഥകൾ പ്രതിപക്ഷനേതാവ് വി.എസ് അച്യുതാനന്ദൻ നിയമസഭയില് എഴുതിവായിക്കുകയായിരുന്നു.\nമൊത്തത്തില് നാറ്റം. നാറ്റം മനുഷ്യന്റെ ആരോഗ്യത്തിന് ഹാനികരമായതുകൊണ്ടാണ് നാറ്റമടിക്കുമ്പോൾ അരോചകമായി മനുഷ്യന് അനുഭവപ്പെടുന്നത്. അത് പ്രകൃതി ഏർപ്പെടുത്തിയിരിക്കുന്ന രക്ഷാവഴിയാണ്. വിഷച്ചെടിയിലകൾ മൃഗങ്ങൾ കടിക്കാതിരിക്കുന്നതും ഗന്ധത്തിന്റെ ഇഷ്ടാനിഷ്ടങ്ങളിലൂടെയാണ്. സംസ്‌കാരം മനുഷ്യനുമാത്രമാണ്. ശരീരത്തിന് കേടുള്ള ഗന്ധം വരുമ്പോൾ നാം മൂക്ക് പൊത്തും. അസഹനീയമായ ഗന്ധമേറ്റാല് മരണം സംഭവിക്കാമെന്നുള്ളതും ഓർക്കുക. ഇപ്പോള് മാധ്യമങ്ങളിലൂടെ പ്രകടമാകുന്നത് സാംസ്‌കാരികമായ വിളപ്പില്‍ശാലയാണ്. അത് എന്നും ഉണ്ടാവുമെന്ന് ഉറപ്പാണ്. നാറ്റമുണ്ടെന്ന് അറിഞ്ഞിട്ട് അതിന്റെ ഉറവിടത്തിലേക്ക് എത്തിനോക്കുന്നതും ഏത് ഇനത്തില് നിന്നാണ് ഈ നാറ്റം വമിക്കുന്നത് എന്നറിയാൻ ഔത്സുക്യവും ആകാംഷയും കാട്ടുന്നതും മനോരോഗമാണ്. മൊത്തത്തില് നാറ്റമാണെങ്കില് മൂക്ക് പൊത്തി ആ ഭാഗത്തുനിന്ന് മാറുക. അതിനു പറ്റാത്ത അവസ്ഥയില് പ്രേക്ഷകരും എത്തിയിരിക്കുന്നു. റേറ്റിംഗ് അത് സാക്ഷ്യപ്പെടുത്തുന്നു. നാം അറിയാതെ മനോരോഗികളായിരിക്കുന്നു. അതു കൂടുതല് വഷളാകുന്നതിന് മുൻപ് തിരിച്ചറിഞ്ഞ് രക്ഷപ്പെടുക എന്നത് ഏതൊരു മലയാളിയുടേയും അവകാശമാണ്. അതിനാല് വാര്‍ത്ത കാണാതിരുന്നാല്, അതേപോലെ വാര്‍ത്തയുമായി ബന്ധപ്പെട്ട് പലരൂപത്തില് പുറത്തുവരുന്ന ജുഗുപ്‌സാവഹമായ ഇനങ്ങൾ കാണാതിരുന്നാല് അത് മൂക്കുപൊത്തലാകും. അതിനുള്ള സ്വാതന്ത്ര്യം ഓരോ വ്യക്തിക്കുമുണ്ട്. അതിന് നമുക്ക് തോന്നുന്നില്ലെങ്കില് അറിയുക നാമും തിരുത്താനാകാത്തവിധം വൈകൃതങ്ങൾ പിടികൂടിയ മനോരോഗിയായി മാറിക്കൊണ്ടിരിക്കുന്നു എന്ന വസ്തുത. സംശയം വേണ്ട ഈ വാർത്തകൾ ദിവസവും കാണുന്ന കുട്ടികൾ ആണായാലും പെണ്ണായാലും പിഴയ്ക്കും. വീടിനും നാടിനും ഭാരമാകുകയും ചെയ്യും. സംശയം വേണ്ട.


കൊച്ചിയില് സ്കൂൾ വിദ്യാർഥി അടക്കം നാലുപേരെ തെരുവുനായ കടിച്ചു - ഇ വാർത്ത | evartha\nകൊച്ചിയില് സ്കൂൾ വിദ്യാർഥി അടക്കം നാലുപേരെ തെരുവുനായ കടിച്ചു\nകൊച്ചി പുതുവൈപ്പിനില് സ്കൂൾ വിദ്യാർഥി അടക്കം നാലുപേരെ തെരുവുനായ കടിച്ചു. സാരമായി പരുക്കേറ്റ മൂന്നാം ക്ലാസ് വിദ്യാർഥിയെ ആശുപത്രിയിൽ പ്രവേശിപ്പിച്ചു. പിതാവിനൊപ്പം സ്കൂളിലേക്ക് പോകുന്നതിനിടെയായിരുന്നു കുട്ടിക്ക് തെരുനായയുടെ കടിയേറ്റത്. കുട്ടിയുടെ കൈകൾക്കും വയറിനുമാണ് പരുക്കേറ്റത്.\nസംഭവത്തില് പ്രകോപിതരായ നാട്ടുകര് നായയെ തല്ലിക്കൊന്നു. കഴിഞ്ഞ രണ്ടുദിവസം മുമ്പ് കോതമംഗലത്ത് വീട്ടുമുറ്റത്ത് നിന്ന ദേവനന്ദൻ എന്ന മൂന്നുവയസുകാരനു പട്ടിയുടെ കടിയേറ്റു മുഖത്തു ഗുരുതരമായി പരുക്കേറ്റിരുന്നു.\nപിന്നാലെ അങ്കണവാടി കുട്ടികൾക്കു നേരെയും തെരുവുനായ്ക്കളുടെ ആക്രമണമുണ്ടായ വാര്‍ത്തകള് പുറത്തു വന്നു. സംസ്ഥാനത്തിന്റെ വിവിധ ഭാഗങ്ങളിൽ തെരുനായ ശല്യം വർധിച്ചുവരുന്നതായാണ് റിപ്പോര്‍ട്ടുകള്.


അര്‍ദ്ധരാത്രിയില് വിദ്യാര്‍ഥിനിയെ ഇറക്കാതെ ‘മിന്നല്’ പാഞ്ഞു; പൊലീസ് ജീപ്പ് കുറുകെയിട്ട് കെ.എസ്.ആര്.ടി.സി ബസ് തടഞ്ഞു – Southlive Malayalam: Kerala News, Malayalam News, Breaking News, Movie News, Political News\nഅര്‍ദ്ധരാത്രിയില് വിദ്യാര്‍ഥിനിയെ ഇറക്കാതെ ‘മിന്നല്’ പാഞ്ഞു; പൊലീസ് ജീപ്പ് കുറുകെയിട്ട് കെ.എസ്.ആര്.ടി.സി ബസ് തടഞ്ഞു\nJanuary 14, 2018 , 9:33 am\nഅര്‍ദ്ധരാത്രിയില് ഒറ്റയ്ക്ക് യാത്രചെയ്ത വിദ്യാര്‍ത്ഥിനിയെ സ്ഥലത്ത് ഇറങ്ങാനനുവദിക്കാതെ പാഞ്ഞ കെ എസ് ആര്‍ടി സി ബസ് ജീപ്പ് കുറുകെയിട്ട് തടഞ്ഞ് പൊലീസ് വിദ്യാര്‍ത്ഥിനിയെ ഇറക്കി. പള്ളിക്കര കെ . സി അബ്ദുല് അസീസിന്റെ മകളായ പതിനേഴുകാരിയ്ക്കാണ് കെ എസ് ആര്‍ടിസി ജീവനക്കാരുടെ ഭാഗത്തു നിന്ന് ഈ ക്രൂരത നേരിടേണ്ടി വന്നത്.\nകോട്ടയം പാലായിലെ എന്‍ട്രന്‍സ് കോച്ചിങ് സ്ഥാപനത്തില് നിന്നു വരികയായിരുന്ന വിദ്യാര്‍ത്ഥിനി എട്ടുമണിയ്ക്കാണ് പാലായില് നിന്നു ബസില് കയറിയത്. ഓണ്‍ലൈന് വഴി ടിക്കറ്റ് ബുക്ക് ചെയ്തത് കോഴിക്കോട്ട് വരെയായിരുന്നു. എന്നാല് കോഴിക്കോട്ടെത്തിയപ്പോള് ബസ് കാസര്‍കോട്ടേയ്ക്കാണെന്ന് മനസിലാക്കിയ വിദ്യാര്‍ത്ഥിനി ബസില് തന്നെയിരുന്നു. കണ്ടക്ടര് അടുത്തത്തെുമ്‌പോള് ബസ് കോഴിക്കോട് ടൗണ് വിട്ടിരുന്നു. കണ്ടക്ടറോട് ചോദിച്ചപ്പോള് മിന്നല് ബസിന് ഒരു ജില്ലയുടെ കേന്ദ്രം കഴിഞ്ഞാല് അടുത്ത ജില്ലാആസ്ഥാനത്തെ സ്റ്റോപ്പ് ഉണ്ടായിരിക്കു എന്നും അതിനാല് തന്നെ പയ്യോളിയില് നിര്‍ത്തില്ലെന്നും പറഞ്ഞു. വേണമെങ്കില് കണ്ണൂര്‍ക്ക് ടിക്കറ്റ് തരാമെന്ന് പറഞ്ഞു. ഇതിന് പ്രകാരം കണ്ണൂര്‍ക്ക് 111രൂപ മുടക്കി വിദ്യാര്‍ത്ഥിനി ടിക്കറ്റെടുത്തു. നടന്ന സംഭവങ്ങള് കുട്ടി തന്റെ പിതാവിനെ വിളിച്ചറിയിക്കുകയും പിതാവ് പയ്യോളി സ്‌റ്റേഷനില് വിവരമറിയിക്കുകയുമായിരുന്നു.\nഇതേ തുടര്‍ന്ന് വിനോദന് എന്ന പോലീസ് ഓഫീസര് ടൗണില് വന്ന് ബസിന് കൈകാണിച്ചു. എന്നാല് ബസ് നിര്‍ത്താതെ പോയി. പിന്നീട് മൂരാട് പാലത്തില് വച്ച് കൈകാണിച്ചിട്ടും നിര്‍ത്താതെ വന്നപ്പോള് വടകര പോലീസിനെ വിളിച്ചറിയിച്ചു. എന്നാല് അവര് വരുമ്‌പോഴേയ്ക്കും ബസ് പോയിരുന്നു. ഇതേ തുടര്‍ന്നാണ് ചോമ്പാല പോലീസ് ജീപ്പ് റോഡിനു കുറുകെയിട്ട് ബസ് തടഞ്ഞത്. അപ്പോള് മൂന്നു മണിയായിരുന്നു. കണ്ണൂരില് ബസ് എത്തുമ്‌പോഴേയ്ക്കും മൂന്നുമണിയാവും. വിദ്യാര്‍ത്ഥിനിയെ ആ സമയത്ത് എങ്ങനെ ഇറക്കിവിടും എന്ന ചോദ്യത്തിന് ബസ് ജീവനക്കാര്‍ക്ക് മറുപടി തരാനായില്ലെന്ന് ചോമ്പാല എസ് ഐ നസീര് പറഞ്ഞു. വിദ്യാര്‍ത്ഥിനി ഇതുസംബന്ധിച്ച് പോലീസില് പരാതി നല്‍കിയിട്ടുണ്ട്. രാത്രി പത്തുമണികഴിഞ്ഞാല് സ്ത്രീകളുടെ ആവശ്യപ്രകാരം ഏത് വാഹനവും നിര്‍ത്തണമെന്ന നിയമം നിലവിലുള്ളപ്പോഴാണ് ജീവനക്കാരുടെ ഈ അതിക്രമം.\nRelated Topics:ksrtcWomen Safety


വില കൂടും, പുതു സാധ്യതകള് തുറന്നുവരും; മാറുന്ന റിയല് എസ്‌റ്റേറ്റ് പ്രവണതകളെക്കുറിച്ച് അസറ്റ് ഹോംസ് എംഡി സുനില് കുമാര് | real estate trends awaiting sunil kumar v asset homes\nവില കൂടും, പുതു സാധ്യതകള് തുറന്നുവരും; മാറുന്ന റിയല് എസ്‌റ്റേറ്റ് പ്രവണതകളെക്കുറിച്ച് അസറ്റ് ഹോംസ് എംഡി സുനില് കുമാര്\nപ്രവചനങ്ങള്‍ക്ക് വഴങ്ങാത്ത കാലമാണിത്. എങ്കിലും ഉറപ്പായ ചില കാര്യങ്ങളും 2022 ല് തുറന്നുവരാനിടയുള്ള സാധ്യതകളും വായിക്കാം.\n|10 Jan 2022 9:05 AM GMT\n2022 ല് സംഭവിക്കുമെന്ന് ഉറപ്പിച്ച് പറയാന് പറ്റുന്ന കാര്യം നിര്‍മിത കെട്ടിടങ്ങളുടെ വില വര്‍ധനയാണ്. കെട്ടിട നിര്‍മാണ സാമഗ്രികളുടെ വില 28-30 ശതമാനം കൂടി. ഉത്തരേന്ത്യയില് നമ്മള് ചിന്തിക്കുന്നതിനപ്പുറമുള്ള മെഗാ ഇന്‍ഫ്രാസ്ട്രക്ചര് പദ്ധതികളുടെ നിര്‍മാണങ്ങളാണ് നടക്കുന്നത്. 2024 വരെ അത് തുടരുമെന്ന് ഇപ്പോള് നമുക്ക് പറയാനാകും. ഇതുകാരണം അവിടെ നിന്നുള്ള തൊഴിലാളികളുടെ ഒഴുക്ക് കുറവാണ്.\nതൊഴിലാളികളെ ആവശ്യത്തിന് കിട്ടാത്തതും കൂലി വര്‍ധനയും കെട്ടിട നിര്‍മാണ ചെലവ് കുത്തനെ കൂട്ടും. അതുകൊണ്ട് തന്നെ ഏറെ നാളുകള്‍ക്ക് ശേഷം നിര്‍മിത കെട്ടിടങ്ങളുടെ വില ഏറ്റവും കുറഞ്ഞത് 10 ശതമാനം കൂടും. ലൊക്കേഷന്, ഡിമാന്റ് എന്നിവയെല്ലാം പരിഗണിച്ച് വില വര്‍ധന 20 ശതമാനം വരെയായാലും അത്ഭുതപ്പെടാനില്ല.\nവില വര്‍ധന വരുന്നത് മുന്‍കൂട്ടി കണ്ട് തിരക്കിട്ട് വാങ്ങലുകള് (Panic Buy) വിപണിയില് പ്രതീക്ഷിക്കുന്നില്ല. പക്ഷേ, വാങ്ങല് തീരുമാനങ്ങളെ ഇത് സ്വാധീനിച്ചേക്കും. അതുകൊണ്ട് വില്‍പ്പനയില് ഉണര്‍വുണ്ടാകും. വലിയ വീട്, കൂടുതല് സൗകര്യങ്ങള്, താങ്ങാവുന്ന വില നിലവാരം 2022ല് റെസിഡന്‍ഷ്യല് മാര്‍ക്കറ്റിലെ ഒരു പ്രവണത Bigger Home (വലിയ വീട്), Btteer ameneties (കൂടുതല് മെച്ചപ്പെട്ട സൗകര്യങ്ങള്) Affordable Pricing (താങ്ങാവുന്ന വിലനിലവാരം) എന്നതാകും.\nവലിയ തോതില് ജോലി മാറ്റം ഇപ്പോള് നടക്കുന്നുണ്ട്. കൂടുതല് വേതനം കിട്ടുന്ന, വരുമാനത്തിന്റെ കാര്യത്തില് കൂടുതല് സ്ഥിരതയുള്ള മാറ്റമാണ് പലരും നടത്തുന്നത്. ഇത് റെസിഡന്‍ഷ്യല് വിപണിയില് പോസിറ്റീവ് ചലനം സൃഷ്ടിക്കും.\nജിഡിപി വളര്‍ച്ചയാണ് മറ്റൊരു ഘടകം.\nനമ്മള് പ്രതീക്ഷിക്കും പോലെ 9.5 ശതമാനം ജിഡിപി വളര്‍ച്ച സംഭവിച്ചാല് സാമ്പത്തികരംഗം ഉത്തേജിക്കപ്പെടും. വലിയതോതില് പണം വിപണിയിലേക്ക് വരും. ഇതും റിയല് എസ്റ്റേറ്റ് മേഖലയ്ക്ക് ഗുണകരമാകും. ഏറ്റവും പ്രധാനപ്പെട്ട ഒരു ഘടകം ഐറ്റി രംഗത്തുണ്ടാകുന്ന വളര്‍ച്ചയാണ്.\nകഴിഞ്ഞ 18 മാസത്തിനിടെ രാജ്യത്തെ ഐറ്റി കമ്പനികളുടെ നിയമനം പരിഗണിച്ചാല് തന്നെ, അവരുടെ ടീമിനെ വിന്യസിക്കാന് മാത്രം രാജ്യത്ത് 100 ലക്ഷം ചതുരശ്രയടി വിസ്തീര്‍ണമുള്ള ഓഫീസ് സ്‌പേസ് വേണം. രാജ്യത്തിന്റെ വിവിധ സ്ഥലങ്ങളില് ഐറ്റി രംഗത്തുണ്ടാകുന്ന ഈ മുന്നേറ്റം പരോക്ഷമായും കേരളത്തിലെ റസിഡന്‍ഷ്യല് വിപണിയെയും സ്വാധീനിച്ചേക്കും.\nകോ വര്‍ക്കിംഗ്, ഫ്ളെക്സിബ്ള് ഓഫീസ് സ്പേസുകള്‍ക്ക് ആവശ്യക്കാര് കൂടും വലിയ തോതില് സംരംഭകത്വം ഇപ്പോള് പ്രാത്സാഹിപ്പിക്കപ്പെടുന്നുണ്ട്.\nകേരളത്തിലും സ്റ്റാര്‍ട്ടപ്പുകള്‍ക്ക് അനുകൂലമായ അന്തരീക്ഷമാണുള്ളത്. ശൈശവാവസ്ഥയിലുള്ള സംരംഭങ്ങള്‍ക്ക് വന്‍തോതില് കോ വര്‍ക്കിംഗ്, ഫെക്‌സിബ്ള് ഓഫീസ് സ്‌പേസുകള് വേണ്ടിവരും. അതുകൊണ്ട് കേരളത്തിലും ഇവയ്ക്ക് സാധ്യതയുണ്ടാകും.\n'ഇ' എന്ന പുതുമന്ത്രം, വെയര്‍ഹൗസുകളുടെ രൂപവും ഭാവവും മാറും\nഇ - ലേണിംഗ്, ഇ - കോമേഴ്‌സ്, ഇ - മെഡിസിന് എന്നുവേണ്ട എല്ലാ രംഗത്തും 'ഇ' ആണ് താരം. അസറ്റ് ഹോംസ് തന്നെ ഉപയോക്താക്കളുടെ വീടുകളില് ചികിത്സാ സേവനം എത്തിക്കുന്നതിന്റെ ഭാഗമായി ആസ്റ്റര് ഡിഎം ഹെല്‍ത്ത്‌കെയറുമായി ചേര്‍ന്ന് അസറ്റ് ഹോംസിന്റെ വീടുകളില് ആസ്റ്റര് @ ഹോം സേവനങ്ങള്‍ക്ക് തുടക്കമിട്ടിട്ടുണ്ട്. അത്രമാത്രം 'ഇ' യ്ക്ക് പ്രാധാന്യം കൂടിവരികയാണ്.\nനിലവില് രാജ്യത്തെ വെയര്‍ഹൗസുകളിലൂടെയുള്ള കൈമാറ്റത്തിന്റെ 30 ശതമാനത്തോളമാണ് ഇ - കോമേഴ്‌സ് മേഖലയുടേത്. 2023 ഓടെ ഇത് 36 ശതമാനമാകുമെന്നാണ് കണക്ക്. ഇ - കോമേഴ്‌സ് വളരുമ്പോള് വെയര്‍ഹൗസുകളുടെ മേഖലയില് വലിയ അവസരങ്ങള് വരും.\nഅത്യാധുനിക സൗകര്യങ്ങളുള്ള, മണിക്കൂര് അടിസ്ഥാനത്തില് വാടക നിശ്ചയിക്കപ്പെടുന്ന നൂതന വെയര്‍ഹൗസുകള് വരും.\nമാത്രമല്ല ലോജിസ്റ്റിക് മേഖലയില് ഒട്ടേറെ തൊഴിലവസരങ്ങള് സൃഷ്ടിക്കപ്പെടും. അവിടെയും ഐറ്റിയും സോഫ്റ്റ് വെയറുകളുമെല്ലാം തന്നെയാണുണ്ടാവുക. വെയര്‍ഹൗസ് മാനേജ്‌മെന്റൊക്കെ വലിയ മേഖലയായി വരും. മികച്ച വേതനം കിട്ടുന്ന തൊഴിലുകള് കൂടുന്നത് റെസിഡന്‍ഷ്യല് മേഖലയ്ക്കും ഗുണം ചെയ്യും.\nഡാറ്റ സെന്ററുകള് പുതിയ സാധ്യത\nനമ്മുടെ തീരദേശത്ത് ഡാറ്റ സെന്ററുകള്‍ക്ക് വലിയ തോതില് സാധ്യത കാണുന്നുണ്ട്. രാജ്യാന്തര കേബിള് ഹൈവേയുടെ ഏറെ അടുത്താണ് നമ്മുടെ തീരപ്രദേശം. വൈപ്പിന്, ചെറായി, ചാവക്കാട് തുടങ്ങി തീരദേശത്ത് ഡാറ്റ സെന്ററുകള് സ്ഥാപിക്കാന് വന് കമ്പനികളുടെ അന്വേഷണം നടക്കുന്നുണ്ട്. കെട്ടിട സൗകര്യമാണ് കമ്പനികള്‍ക്ക് വേണ്ടത്. അവര് അത് ദീര്‍ഘകാല പാട്ടത്തിനാണ് പൊതുവേ എടുക്കുക. പക്ഷേ നമ്മുടെ തീരദേശത്ത് ഇത്തരം കെട്ടിടങ്ങള് നിര്‍മിക്കാന് കടമ്പകള് പലതാണ്. ഇഞദ ചട്ടങ്ങള്, മതിയായ റോഡ് സൗകര്യമില്ലാത്തത് എന്നിവയെല്ലാം വിലങ്ങുതടിയാവാറുണ്ട്.\nreal estate real estate trends Asset homes


താൾ:സുധാംഗദ.djvu/30 - വിക്കിഗ്രന്ഥശാല\nപുറത്തു കൊത്തിയിട്ടുള്ള ഒരു പൊന്നാപ്പിൾപ്പഴം ആരുമറിയാതെ, ദേവിമാർ ഇരിക്കുന്ന മുറിയുടെ കിളിവാതിൽക്കൽ വെച്ചിട്ട്, മിണ്ടാതിറങ്ങിപ്പോവുകയും ചെയ്തു. ആപ്പിൾപ്പഴം ദൃഷ്ടിയിൽപ്പെട്ടതോടുകൂടി, തനിക്കാണു വേണ്ടത്, തനിക്കാണു വേണ്ടതെന്നു വാദിച്ചുകൊണ്ട് ഹേര, അഫ്രോഡെയ്റ്റ്, അതീനെ എന്നീ മൂന്നു ദേവിമാർ കലഹിക്കുവാൻ തുടങ്ങി. ഉടൻതന്നെ 'സ്യൂസ്' ഹെർമസ് എന്ന ദേവതയെ അടുത്തു വിളിച്ച് ഐഡിന്റെ മറ്റൊരു ഭാഗമായ ഗാർഗാറസ് മലയിൽ ആടുകളെ മേച്ചുകൊണ്ട് പാരീസ് ഇരിക്കുന്നുണ്ടെന്നും മൂന്നു ദേവിമാരെയും കൂട്ടിക്കൊണ്ട് അയാളുടെ അടുത്ത് ചെന്നാൽ കാര്യത്തിന് എന്തെങ്കിലും ഒരു തീരുമാനമുണ്ടാകുമെന്നും പ്രസ്താവിച്ചു. മാത്രമല്ല, അവരെ പാരീസിന്റെ അടുത്തു കൂട്ടിക്കൊണ്ടുപോകുവാൻ അദ്ദേഹം ഹെർമസ്സിനെ നിയോഗിക്കുകയും ചെയ്തു.\nഅതനുസരിച്ചു മൂന്നു ദേവിമാരും പാരീസിന്റെ അടുത്തു വന്നു. തനിക്ക് ആപ്പിൾപ്പഴം തരുന്നപക്ഷം താൻ പാരീസിനെ ഏഷ്യയിലെ ചക്രവർത്തിയും, അവധിയില്ലാത്ത സമ്പത്തിന്റെ ഏകാധിപതിയുമാക്കിത്തീർക്കാമെന്ന് ഹേര ശപഥം ചെയ്തു. അതുല്യമായ യശസ്സും, സമരവൈദഗ്ദ്ധ്യവും തന്നനുഗ്രഹിക്കാമെന്നായി, അതീനെ. എന്നാൽ അഫ്രോഡെയ്റ്റാകട്ടെ ലോകത്തിലുള്ളവരിൽ ഏറ്റവും സുന്ദരിയായ കമനിയെ അയാൾക്കു പത്നിയാക്കിക്കൊടുക്കാമെന്നാണ് വാഗ്ദാനം ചെയ്തത്. പാരീസ് അതിൽ മയങ്ങിപ്പോയി. ഉടൻതന്നെ അയാൾ ആ പൊന്നാപ്പിൾപ്പഴം ആ ദേവിയുടെ കരതലത്തിൽത്തന്നെ സമർപ്പിച്ചു. ഹേരയും അതീനെയും കോപംകൊണ്ടു വിറച്ച് അവിടെനിന്നും മടങ്ങിപ്പോന്നു. അവരുടെ കോപവഹ്നിയാണത്രേ ഒടുവിൽ ട്രോയിയുടെ നാശത്തിനുതന്നെ കാരണമായത്.\nഅഫ്രോഡെയ്റ്റിന്റെ സംരക്ഷണത്തിൽ പാരീസ് ഗ്രീസിലേക്കു കപ്പൽ കയറി പുറപ്പെട്ടു. സ്പാർട്ടായിലെ രാജാവായ 'മെനെലാസ്' അദ്ദേഹത്തെ സാഘോഷം സ്വീകരിച്ചു കൊട്ടാരത്തിൽ കൂട്ടിക്കൊണ്ടു വന്നു. അവിടെയങ്ങനെ താമസിച്ച്, ഒരുദിവസം മെനെലാസിന്റെ പത്നിയും ലോകൈകസുന്ദരിയുമായ ഹെല്ലനെ, സൂത്രത്തിൽ തട്ടിയെടുത്തുകൊണ്ട് പാരീസ് മടങ്ങിപ്പോന്നു. ലോകപ്രസിദ്ധമായ ട്രോജൻയുദ്ധത്തിന്റെ അടിസ്ഥാനം ഈ സൗന്ദര്യറാണിയുടെ അപഹരണമാണ്.\nയുദ്ധാവസാനത്തിൽ, 'ഹെരാക്ലെസ്സി'ന്റെ ഒരുഗ്രബാണത്താൽ, ഫിലോക്റ്റെറ്റസ് പാരീസിനെ മുറിപ്പെടുത്തി വീഴ്ത്തി. വ്രണിതാംഗനായ പാരീസ് ഉടൻതന്നെ, ഏറെനാളായി താൻ നിർദ്ദയം വിട്ടുപിരിഞ്ഞ ഈനോണിന്റെ സമീപത്തേക്കു മടങ്ങിപ്പോന്നു. അവൾക്കു മുറിവുകൾ മാറ്റുന്ന മായാവിദ്യ അറിയാമായിരുന്നു. പക്ഷേ, തന്നോടു ചെയ്ത ഘോരാപരാധം അനുസ്മരിച്ചുണ്ടായ വൈരാഗ്യത്താലോ, പിതാവിന്റെ പ്രതിഷേധപ്രകടനത്താലോ എന്തോ, അവൾ സ്വകാന്തന്റെ നിശിതക്ഷതങ്ങളെ നിർമ്മാർജ്ജനം ചെയ്യാനൊരുമ്പെട്ടില്ല. നിരാശനായ\n"https://ml.wikisource.org/w/index.php?title=താൾ:സുധാംഗദ.djvu/30&oldid=174562" എന്ന താളിൽനിന്ന് ശേഖരിച്ചത്